**<pb n="62" ed="b"/>**

**b062heading** romoaldi *ii* archiepiscopi salernitani annales

**g163.6-163.7** <hi>anno</hi> dominice incarnationis *dcccxciij*. <hi>primus</hi> guaimarius suscepit principatum in salerno, et regnauit annis *xxxviiij*.

**g163.8-163.10** <hi>anno</hi> dominice incarnationis *dccccij*, indictione *v*. <hi>urbs</hi> tauromenis a sarracenis capta est. <hi>eodem</hi> anno in nocte uisi sunt igniculi in modum stellarum per aera discurrentes: qua nocte rex africe residens super consenciam calabrie ciuitatem, dei iudicio, mortuus est.

**g163.11-164.9** <hi>anno</hi> dominice incarnationis *dccccvj*. carolus francorum rex qui simplex est dictus, obiit anno regni eius *xxvii*, post cuius mortem quidam rodulfus, annuente robberto principe, regnum francorum arripuit iniuste tenuitque anni *xiii*. <hi>sub</hi> hoc itaque rodulfo ugo robberti filius post patris obitum nomen <hi>abbatis</hi> sumpsit. <hi>mortuo</hi> autem rege rodulfo ludouicus caroli <hi>simplicis</hi> filius transactis puerilibus annis est iure unctus in regem. <hi>post</hi> hec francorum proceres instinctu ugonis <hi>abbatis</hi> rebellauerunt contra regem ludouicum. <hi>et</hi> ipso anno facta est fames ualida per totum regnum francorum ita ut modius frumenti uenumdaretur solidos *xxiv*. <hi>eodem</hi> quoque anno mense <hi>maio</hi> sanguis pluit super operarios. <hi>hac</hi> itaque tempestate otto non tam suggestione saxonum quam et quorumdam factione francorum, maxime quidem ugonis <hi>abbatis</hi>, unctus est in regem saxonie. <hi>interea</hi> apud constantinopolim mortuis leone et alexandro imperatoribus constantinus eiusdem leonis filius suscepit imperium, regnauitque annis sex.

**g164.10-164.11** <hi>anno</hi> domini *dccccxiij*, defuncto constantino imperatore, romano. heliopolitanus constantinopolitanum suscepit imperium tenuitque annis *xxv*. **<pb n="64" ed="b"/>**

**g164.12-164.19** <hi>inter</hi> hec formosus romane sedis episcopus moritur et successit ei bonifacius, sedit annis *xii*. <hi>quo</hi> defuncto stephanus ei successit in sede pontificali; qui post anno uno et mensibus *ii* uitam decedens sedem reliquit romano episcopo qui sedit mensibus *iii*. <hi>defuncto</hi> autem romano theodorus sedit dies *xx*. <hi>post</hi> hec uero iohannes sedit annis *ii*. <hi>cui</hi> successit benedictus papa qui sedit anni *iii*. <hi>huic</hi> successit leo et sedit mense uno. <hi>post</hi> quem chistoforus mensibus *vi* sedit. <hi>hic</hi> eiectus de papato monachus factus est, et sergius in sede pontificali constitutus qui sedit annis *vii* mensibus tribus. <hi>post</hi> cuius obitum anastasius sedit annis *ii* mensibus *ii*.

**g164.19-164.25** <!--tra questo paragrafo e il precedente bonetti non ha interruzione di paragrafo--> <hi>eodem</hi> anno landulfus princeps beneuenti preliatus est cum ;ursileone patricio grecorum in apulia eumque uicit. "<hi>at</hi> uero in gallia ludouicus francorum rex captus est a normannis dolo ugonis <hi>abbatis</hi>, qui postea dictus est magnus, multis francorum interfectis, qui rex totum tempus uite sue plenum ducens angustiarum et tribulationum diem clausit extremum anno domini *dccccxxij*, sepultusque remis in basilica sancti remigii. <hi>hic</hi> autem duos liberos superstites reliquit, lotharium atque carolum, quos ex giberga ottonis saxonum regis sorore genuerat. <hi>defuncto</hi> igitur ludouico lotharius filius eius adhuc iuuenis unctus est in regem remis et ugo magnus dux eius factus est".

**g165.1-165.3** <hi>anno</hi> domini *dccccxxiij* anastasio papa defuncto, <hi>lando</hi> romanum suscepit pontificatum seditque mensibus *vi*. <hi>quo</hi> defuncto iohannes sedem papalem sedit annis *xiiii* mensibus *ii*.

**g165.4-165.7** <hi>anno</hi> dominice incarnationis *dccccxxvj*, uenerunt sclaui in apuliam et ciuitatem sipontum hostili direptione et gladio uastauerunt. <hi>non</hi> post multum uero temporis ungri uenerunt in apuliam et capta auria ciuitate ceperunt tarentum. <hi>dehinc</hi> campaniam ingressi non modicam ipsius prouincie partem igni ac direptioni dederunt.

**g165.8-165.9** <hi>anno</hi> ab incarnatione domini *dccccxxxiij*, alius gisolfus factus est princeps in salerno uixitque in principatu annis xlviii.

**g165.10-166.2** <hi>anno</hi> dominice incarnationis *dccccxxxviiij*, constantinus cum filio constantino apud constantinopolim post romano he<pb n="66" ed="b"/>liopolitanum cepit imperare, regnaueruntque annis *xvi*. <hi>post</hi> quos filius eiusdem constantini romano cum filio suo basilio annis tribus imperauit, et post eos niceforus imperauit annis *vi*. <hi>his</hi> autem temporibus ungri secundo ingressi sunt in apuliam eamque optinuerunt annis *viiii*.

**g166.3-166.8** <hi>inter</hi> hec iohanne papa defuncto, <hi>leo</hi> papa sedit mensibus *vi*. <hi>cui</hi> successit stephanus qui sedit annis *ii* mense *i*. <hi>huic</hi> uero iohannes successit et sedit annis *iiii* mensibus *x*. <hi>hic</hi> autem fuit filius sergii pape. <hi>igitur</hi> iohanni successit leo qui sedit annis *iiii* mensibus *vi*. <hi>post</hi> quem stephanus sedit annis *iii* mensibus *iiii*. <hi>cui</hi> marinus successit seditque in pontificatu romano annis *iii* mensibus *vi*. <hi>quo</hi> uita decedente agapitus sedit annis *x* mensibus *vii*. <hi>huic</hi> itaque iohannes successit, sedit annis nouem mensibus tribus.

**g166.9-166.25** <hi>anno</hi> dominice incarnationis *dccccliiij*, corpus beati mathei apostoli et euangeliste de pestana ciuitate bricie in salernum translatum est, principante tunc in eadem ciuitate gisulfo. <hi>at</hi> uero in gallia carolus frater lotharii francorum regis euo iunior priuatis in rebus senuit. <hi>fuerant</hi> autem ugoni magno filii <hi>otto</hi> et ugo atque henricus, nati ex filia <hi>otto</hi>nis regis saxonum. <hi>defuncto</hi> itaque ugone magno, successit ei filius eius otto qui non post multum temporis mortuus est, et ugo frater eius effectus est dux francorum regis, henricus quoque effectus est regis burgundionum. <hi>non</hi> post multos uero dies lotharius rex francorum congregans exercitum ualde copiosum renouauit in dicione sua lotharium regnum. <hi>quod</hi> audiens otto saxonum rex qui aquisgrani tunc commanebat, relicto palatio quod sibi uendicauerat, fugiit. <hi>post</hi> hec otto rex congregans exercitum suum uenit parisius, ubi interfectus est nepos illius cum aliis quam pluribus ad portam ciuitatis, incenso suburbio illius. lotharius igitur rex tribus diebus et tribus noctibus constanter persequens illos usque ad fluuium qui fluit iuxta ardennam, interfecta hostium multitudine cum uictoria in franciam reuersus est. <hi>post</hi> hec non apposuit ultra otto rex ut ueniret in franciam. **<pb n="68" ed="b"/>** <hi>in</hi> ipso autem anno lotharius rex consilio ugonis ducis sui pacificatus est cum ottone rege remis ciuitate, deditque lotharius rex ottoni regi in beneficio lotharium regnum in anno dominice incarnationis *dcccclxiij*, indictione *vi*.

**g167.1-167.3** <hi>sequente</hi> uero anno (sed 962) idem otto saxonum rex romam uenit nobiliter cum exercitu et a iohanne papa coronatus est, accipiens ab eo totius italie uexillum cum imperii dignitate, professus iureiurando seruare fidem romane ecclesie. <hi>et</hi> tunc itaque otto rex appellatus est imperator.

**g167.4-168.4** <hi>anno</hi> dominice incarnationis *dcccclxviij*, hic in apuliam uenit cum exercitu et oppidum barum expugnando cepit, cepitque ciuitatem bibinum atque asculum, grecos expellens. <hi>interea</hi> apud constantinopolim defuncto imperatore niceforo, iohannes cognomento simiski tenuit imperium annis *vi*. <hi>quo</hi> defuncto basilius et constantinus filii eius ceperunt imperare ab anno incarnationis domini *dcccclxx* (sed 976), regnaueruntque annis *lv*. <hi>at</hi> uero rome defuncto iohanne papa benedictus papa sedit annis *ii*, et post eum leo sedit anno uno mensibus *ii*. <hi>dein</hi>de uero iohannes sedit annis *vi* mensibus *xi*. <hi>hic</hi> a petro prefecto romane urbis comprehensus et in castello sancti angeli retrusus, deinde in campaniam in exilium missus et post menses decem romam reuersus est, et de persecutoribus eius ab ottone imperatore in urbe roma supplicium sumptum est. <hi>iste</hi> quoque papa iohannes coronam posuit imperii ottoni imperatori, quique accepta corona aquisgranum reuersus est.<!--interruzione di paragrafo in bonetti--> <hi>hic</hi> etiam papa iohannes nobilitauit capuam archiepiscopatu, in qua ciuitate tunc principabatur pandulfus cognomento capudferreus. <!--interruzione di paragrafo in bonetti--> <hi>eodem</hi> tempore saraceni uenerunt in apuliam et expugnauerunt ciuitatem grauinam eamque ceperunt. <hi>hinc</hi> quoque secundo anno post hec ceperunt ciuitatem bibinum ignique combusserunt.

**g168.5-168.7** <hi>anno</hi> incarnationis domini *dcccclxxvj* (sed 986), lotharius francorum rex senex plenus dierum obiit, postquam regnauit annis *liiii*, sepultusque in basilica sancti remigii remis. <hi>cui</hi> successit ludouicus filius eius adhuc iuuenis.

**g168.8-189.4** <hi>anno</hi> dominice incarnationis *dcccclxxxj* (sed 972) defuncto iohanne papa benedictus ei in pontificatus honorem suc**<pb n="70" ed="b"/>**cessit. <hi>eodem</hi> anno (sed 973) <hi>otto</hi> maior imperator obiit anno *xviii* ex quo imperator appellatus est. <hi>successit</hi> autem ei otto imperator, qui dictus est minor, qui postquam imperii coronam accepit, ueniens salernum obsedit cepitque illam expugnans. <hi>dehinc</hi> per briciam et lucaniam in calabriam perrexit et apud stilum calabrie oppidum cum sarracenis pugnauit eosque deuicit, regium quoque cepit. <hi>regnauit</hi> autem annis *ii*. <hi>eo</hi> itaque defuncto successit illi tercius otto. <hi>quo</hi> tempore iohannes factus est princeps salerni. <hi>interea</hi> papa benedictus postquam annum unum sedit, diem obiit, et successit ei bonus qui sedit anno uno mensibus *vi*. <hi>quo</hi> uita decedente bonifacius sedit mense uno. <hi>cui</hi> expulso benedictus successit in pontificatus honore qui sedit annis *viiii*.

**g189.5-170.14** <hi>anno</hi> dominice incarnationis *dcccclxxxv*, (sed 987) obiit ludouicus francorum rex iuuenis, postquam regnauit annis nouem, sepultusque est in basilica beati cornelii compendio. <hi>cui</hi> successit carolus frater eius filius lotharii regis. <hi>eodem</hi> anno quo carolus hic cepit regnare, ugo dux eius cognomento chapet rebellauit contra carolum regem consilioque habito cum ascelino qui erat episcopus laudunensis et consiliarius caroli quatenus eum sibi traderet. <hi>qui</hi> dolis acquiescens tradidit eum ugoni duci quadam nocte cunctis quiescentibus. "<hi>uinctus</hi> est itaque carolus rex cum uxore sua et positus in custodia aurelianis ciuitate in turri", in qua uitam finiuit. <hi>habuit</hi> autem ex eadem uxore filios duos ludouicum et carolum. <hi>ugo</hi> itaque dux regnum sibi francorum arripuit, contituitque regem filium suum nomine robbertum. <hi>sicque</hi> defecit prosapia regum a carolo imperatore descendentium et ex tunc francorum reges regali tantum honore contenti imperii dignitatem amiserunt. "<hi>in</hi> illis diebus in remensium ciuitate erat archiepiscopus, uir bonus et modestus, iam senex, frater lotharii regis ex concubina nomine arnulfus. ugo autem dux inuidebat ei uolens exterminare progeniem lotharii regis. <hi>congregansque</hi> in eadem ciuitate sinodum, fecit degradare domnum arnulfum in loco uero eius consecrare fecit domnum gibbertum monachum philosophum". seguinus autem archiepiscopus senonum non consensit in degradatione **<pb n="72" ed="b"/>** arnulfi neque in ordinatione gibberti, sed plus timens deum quam terrenum regem, ipsum regem in quantum potuit redarguit. rex itaque cum magno dedecore expelli iussit arnulfum de ecclesia et sic alligatum retrudi in carcere, ubi nepos eius carolus detinebatur, mansitque ibi annis *iii*. <hi>nunciantur</hi> hec presuli romano qui ualde indignans super hoc facto interdixit omnes episcopos qui iam dicto facinori consenserant, misitque leonem abbatem a sede apostolica ad domnum seguinum archiepiscopum senonum qui uice sua in urbe remensi sinodum congregaret, mandans illi ut sine dilatione in pristino gradu reuocaret domnum arnulfum et degradaret gibbertum. <hi>quod</hi> et fecit. gibbertus itaque intelligens quod iniuste pontificalem suscepisset dignitatem penituit. <hi>post</hi> hec domnus gibbertus electus est pontifex in urbe rauenna a populo eiusdem urbis et ab ottone imperatore, reseditque in eadem urbe pontifex quam plurimos annos. <hi>defuncto</hi> uero papa urbis rome statim omnis populus romanus sibi dari acclamabat domnum gibbertum. <hi>assumptus</hi> autem de urbe rauenna ordinatus est pontifex in urbe roma.

**g170.15-170.16** <hi>anno</hi> dominice incarnationis *dcccclxxxvij*. sarraceni depopulati sunt calabriam, a quibus postea sequenti anno cosentia obsessa est atque destructa.

**g170.17-171.1** <hi>anno</hi> dominice incarnationis *dccccxc* stella a parte septentrionis apparuit habens splendorem qui tenebat contra meridiem quasi passum unum. <hi>et</hi> post paucos dies iterum apparuit eadem stella a parte occidentis et splendor eius ad orientem tendebat. <hi>et</hi> non post multos fuit terre motus magnus qui plures euertit domos in beneuento et in capua multosque homines occidit et in ciuitate apriano plures ecclesias subuertit. <hi>ciuitas</hi> quoque frequentus pene media cecidit, ciuitatem uero consanam prope mediam cum episcopo subuertit, multosque homines oppressit. ronsem totam cum eius hominibus submersit.

**g171.2-171.6** <hi>preterea</hi> rome defuncto papa benedicto, iohannes papa sedit mensibus *viiii*. <hi>hic</hi> autem in castello sancti angeli retrusus et per menses *iv* fame afflictus mortuus est. <hi>et</hi> iterum superior bonifacius qui expulsus fuerat sedit mensibus *xi*. <hi>quo</hi> uita dece**<pb n="74" ed="b"/>**dente iohannes sedit mensibus *iiii*. <hi>post</hi> quem alius iohannes sedit annis *x* mensibus *vi*. <hi>cuius</hi> temporibus romani capitanei patriciatus sibi tirannidem uendicauere.

**g171.7-171.8** <hi>anno</hi> dominice incarnationis *dccccxciiij* in apulia ciuitas matere a sarracenis destructa est.

**g171.9-171.14** <hi>anno</hi> dominice incarnationis *dccccxcvij*. <hi>ugo</hi> dux francorum obiit sepultusque est in basilica beati dionisii martiris parisius. <hi>cui</hi> successit filius eius robbertus rex qui pius fuit et modestus. <hi>hic</hi> autem post mortem patris regnauit annis *xxiii*. <hi>per</hi> idem tempus mel catipanus primum in apuliam conduxit normannos quos secum habens bellum cum grecis in apulia apud basentellum commisit, et non multo post temporis ipse mel ciuitatem ascolum cepit.

**g172.1-172.9** <hi>non</hi> post multum uero temporis henricus burgundie dux qui burgundionum quoque regnum sibi uendicauerat, mortuus est sine filiis, et rebellauerunt burgundiones in regem robbertum nolentes eum recipere. <hi>post</hi> tercium itaque annum robbertus rex assumptis normannis cum duce suo riccardo et exercitu uastauit burgundiam. rainaldus comes senonum post multa mala defunctus est, cui successit fromundus filius eius. <hi>mortuo</hi> quoque fromundo comite senonum successit ei rainaldus filius eius nequissimus; hic persecucionem intulit ecclesiis christi eiusque fidelibus quanta non est audita tempore paganorum usque in hodiernum diem. <hi>post</hi> aliquot uero annos capta est ciuitas senonum ab archiepiscopo leotherico, qui successit uenerabili seguino, et regi tradita robberto.

**g172.10-173.11** <hi>preter</hi> hec autem rome defuncto iohanne papa successit ei gregorius seditque anno *i* mensibus *v*. <hi>cui</hi> iohannes papa successit seditque mensibus *x*. <hi>hic</hi> turpiter uitam suam finiuit. successit autem huic siluester, uir omnium artium liberalium peritissimus, qui primitus abbas bobiensis, postea archiepiscopus rauennas, post uero romanus papa effectus est", seditque annis *iiii* mense *i*. <hi>cuius</hi> temporibus ingens in campania per *xv* dies terre motus factus est multa diruens edificia. siluestro autem obeunte, iohannes qui uocatur sigo papalem sedit cathedram mensibus *v*. <hi>quo</hi> defuncto iohannes papa qui uocatur fassanus **<pb n="76" ed="b"/>** sedit anno *i*. <hi>hic</hi> ottonem regem saxonum coronauit imperatorem. <hi>post</hi> iohannem uero siluester tiburtinus, qui uocatur <hi>osporco</hi>, romanum suscepit pontificatum qui sedit annis *ii*. <hi>suo</hi> quidem tempore fuit pessima fames. <hi>hic</hi> autem "mortuo alberico qui patriciatus sibi nomen uendicauerat a crescentio numentano, qui patricius dicebatur, papa ordinatus est quique etiam ottonem coronauit imperatorem, postea uero cum magno dedecore ab eodem crescentio a papatu expulsus est. <hi>et</hi> quidam iohannes, placentinus episcopus, grecus genere, legatione functus ottonis imperatoris a constantinopolim rediens dum romam causa orationis ueniret, a prephato crescentio et a romanis capitur, tenetur et, licet inuitus, papa tamen infelix ordinatur romanus. <hi>quod</hi> audiens rex mente efferus romam ueniens, ipsum crescentium diu obsessum cepit et capite truncauit, ipsum pontificem cecauit ceterisque membris debilitauit et ad dedecus et ignominiam sacerdotalis ordinis per plateas leonine ciuitatis circumduci iussit. <hi>sed</hi> antequam *xxx* dies implerentur anima et corpore rex impius mortuus est", anno dominice incarnationis millesimo secundo indictione *xiv*. <hi>hic</hi> autem tertius otto imperator anno superiori obsederat beneuentum in anno scilicet incarnationis *mj* indictione *xiv* et acriter ipsam ciuitatem expugnans ui ceperat. <hi>eo</hi> itaque mortuo frater eius henricus maioris imperatoris ottonis nepos fit rex, quique regnauit anni *xxv*. <hi>cuius</hi> imperii anno secundo sarraceni campaniam ingressi capuam obsederunt.

**g173.12-173.13** <hi>anno</hi> dominice incarnationis *mi* indictione *xiiii* fames ualida italiam optinuit. <hi>quo</hi> tempore mel catipanus<!--typo in bonetti per capitanus--> cum normanis apuliam expugnabat.

**g173.14-174.7** <hi>anno</hi> dominice incarnationis *mii* indictione *xv* siluester papa defunctus est et benedictus frater alberici papalem suscepit cathedram. <hi>eodem</hi> anno henricus alamannorum rex romam uenit et ab eodem benedicto papa coronam accepit imperii et imperator appellatus est. <hi>sedit</hi> autem ipse benedictus annis *xi* mense *i*. <hi>per</hi> idem tempus basilius et constantinus frater eius **<pb n="78" ed="b"/>** constantinopolitani catholici imperatores catipanum suum nomine bugano magna cum thesauri pecunia direxerunt ut apuliam circumquaque regionibus sibi uendicaret ac imperiali iuri componeret. <hi>qui</hi> ueniens cepit omnia tranquille agere atque strenue ordinare.

**g174.8-175.15** <hi>anno</hi> domini *mxiij*. indictione *i*. <hi>hic</hi> in apulie finibus rehedificauit ciuitatem diu dirutam nuncupauitque eam troiam, que antiquitus ecana uocabatur (1024) et iussu imperatorum fines per statutum priuilegium eidem stabiliuit ciuitati. <hi>in</hi> hanc ciuitatem olim tempore adriani imperatoris, qui traiano successerat, fuit ab apostolica sede missus eleutherius episcopus qui post duos annos iussu ipsius adriani rome ductus ac passus est. <hi>tem</hi>pore quoque dioclitiani et maximiniani imperatorum extitit in hac ecana ciuitate marcus episcopus, qui martyrio uitam finiuit. <hi>et</hi> post aliquantorum annorum curricula fuit in eadem urbe secundinus episcopus, qui confessor et sanctus multas sanctorum ecclesias renouauit. <!--interruzione di paragrafo in bonetti--> <hi>ipse</hi> etiam prenominatus catipanus in finibus samnii et apulie edificauit ac constituit plures urbes et oppida; ipsaque regio usque hodie catipania ex suo nomine dicitur. <hi>quarto</hi> autem anno post predicte ciuitatis troie rehedificationem, in anno uidelicet incarnationis domini millesimo uicesimo secundo indictione *v* henricus alamannorum imperator ingenti cum exercitu, simul et cum benedicto papa uenit super ipsam ciuitatem obseditque eam per quatuor menses machinis illam fortiter expugnans. <hi>imperator</hi> itaque uidens quod eam sine mora capere non posset - dixerat enim iratus quod si eam ui cepisset statim destrueret - timuit sibi suisque estivum apulie calorem, et sic composita pace cum ciuibus, obsidibusque ab eis receptis ad propria est reuersus. pandulfum autem capuanum principem secum in alamanniam deduxit.

**g176.1-176.2** <hi>anno</hi> dominice incarnationis *mxxiv* indictione *vij*. basilius imperator constantinopolitanus diem obiit.

**g177.1-177.4** <hi>anno</hi> dominice incarnationis *mxxv* indictione *viij*, henricus alamannorum imperator defunctus est, cui successit churradus qui dux eius fuerat. <hi>eodem</hi> anno papa benedictus obiit et suc**<pb n="80" ed="b"/>**cessit ei iohannes frater eius, "qui uno eodemque die et laicus fuit et pontifex", seditque annos *viiij* et dies *viiij*.

**g177.5-177.6** <hi>anno</hi> domini *mxxvij* indictione *x*; apud constantinopolim constantinus imperator obiit et successit ei romano gener eius una cum eius uxore zoy imperatrice, regnauitque annos *v*.

**g177.7-177.8** <!--tra questo paragrafo e il precedente bonetti non ha interruzione di paragrafo--> <hi>anno</hi> dominice incarnationis *mxxx*, indictione *xiij*; iohannes princeps salerni defunctus est anno principatus sui *lvii*, et successit ei guaymarius filius eius.

**g177.9-178.3** <hi>anno</hi> dominice incarnationis *mxxxj*, indictione *xiiij* romano imperator constantinopolitanus mortuus est, et successit ei in imperium michael qui dicitur catalactus cum zoy imperatrice. <hi>ipso</hi> quoque anno defunctus est robbertus francorum rex cui successit filius eius henricus. <hi>cuius</hi> in tertio anno urbs parisii flagrauit incendio; regnauit autem hic henricus annis *xxviiii*.

**g178.4-178.10** <hi>anno</hi> dominice incarnationis *mxxxiiij*, indictione *ij*; fuit eclipsis solis in festiuitate sancti petri. <hi>quo</hi> anno iohannes papa defunctus est et successit ei benedictus qui uocabatur theofilatus, seditque annis *xiii*. <hi>iste</hi> quidem de pontificatu eiectus est et suscepit papatum iohannes sabinensis episcopus cui nomen siluester. <hi>et</hi> iste quidem eiectus est. <hi>post</hi> dies *lvii* recuperatus est papa benedictus qui post mensem unum et dies *xx* uendidit papatum iohanni rauennati archipresbitero sancti iohannis ante portam latinam, cui nomen positum est gregorius, qui sedit anno *i* et mensibus *vi*.

**g178.11-178.12** <hi>anno</hi> dominice incarnationis *mxxxvij* indictione *v* mense <hi>ianuarii</hi>; "mons vesubius eructauit incendium ita" ut quasi flumen "usque ad mare discurreret".

**g178.13-179.2** <hi>anno</hi> dominice incarnationis *mxxxviiij* indictione *vij* apud constantinopolim michael imperator cognomento catalactus diem obiit anno *vii* eius imperii. <hi>cui</hi> michael qui etheriarchis dicebatur successit cum zoy imperatrice. <hi>eodem</hi> anno mense februarii normanni ingressi iam in apuliam, ter uno die cum grecis graui prelio dimicarum inter aufidum amnem et oliuentem, et normanni uictores extiterunt. <hi>in</hi> ipso quidem prelio fuit drogo normannorum comes et quattuor ex fratribus eius. <hi>in</hi> ipso quoque anno chunradus imperator defunctus est anno eius imperii *xv*, et successit ei henricus filius eius.

**g179.3-179.7** <hi>anno</hi> domini *mxl* indictione *viii*; defunctus est michael **<pb n="82" ed="b"/>** etheriarchis imperator constantinopolitanus anno secundo postquam imperare ceperat. <hi>et</hi> successit ei imperator michael archontopanthiu cum zoy imperatrice. <hi>quo</hi> uita decedente ipso eodem anno *x* successit ei constantinus monomachus in imperium cum zoy imperatrice, qui regnauit annis *xii*. <hi>quo</hi> tempore fames ualida fuit in italia atque in gallia per septem continuos annos.

**g179.8-179.9** <hi>anno</hi> dominice incarnationis *mxlij* indictione *x*; luna passa est eclipsim *v* <hi>idus</hi> <hi>ianuarii</hi> per quinque horas noctis.

**g179.10-179.11** "<hi>anno</hi> ab incarnatione domini *mxliiij* indictione *xij*; hoc autem tempore guilelmus" filius tancredi descendit cum guaimario principe feceruntque ipsam stridulam castellum.

**g179.12-179.14** <hi>anno</hi> dominice incarnationis *mxlv* indictione *xiij*; drogo normannorum comes cepit ciuitatem bibinum eamque depopulatus est; sequenti uero anno, postquam eadem ciuitas reedificata est, flagrauit incendio.

**g179.15-180.12** <hi>anno</hi> domini *mxlvj* indictione *xiiij* henricus imperator uenit romam inuenitque sedem apostolicam ualde turbatam, nam "uno eodemque tempore supradicti theophilus qui et benedictus, et siluester qui et iohannes sabinianus, et gregorius qui et iohannes rauennas, romanum non regebant sed uastabant pontificatum. <hi>tunc</hi> imperator ipse conuocatis episcopis atque ordinis utriusque uiris religiosis ac catholicis, sinodum congregari iussit, in qua statim, canonibus exquisitis, hii tres dampnati et exilio religati sunt, nullus enim eorum amplius iure poterat episcopari. <hi>et</hi> tunc a clero et populo canonice clemens electus est, ipso imperatore — quemadmodum in canonibus statutum est — assensum prebente. <hi>qui</hi> consecratus sedit papalem cathedram mensibus *viiij*: iste quoque henricum coronauit imperatorem. defuncto itaque clemente damasus electus et consecratus est, cuius electioni predictus imperator assensum prebuit, seditque damasus dies *xx*. <hi>imperator</hi> autem ipse usque capuam uenit terram pro tempore sibi componens, et sic reuersus est anno domini *mxlvij*, indictione *xv*.

**g180.13-180.15** <hi>hoc</hi> autem tempore comprehensum est oppidum stuni a garangis in mense <hi>octobris</hi> et in mense <hi>decembris</hi> depopulauerunt liccie. <hi>et</hi> in mense <hi>iunii</hi> benedictus papa per poculum ueneni occidit papam clementem.

**g181.1-181.1 <pb n="84" ed="b"/>** <hi>anno</hi> domini *mxlviij* indictione *j*; zoy imperatrix obiit.

**g181.2-181.5** <hi>anno</hi> domini *mxlviiij* indictione *ij*, <hi>damaso</hi> papa uita decedente, leo sanctissimus qui uocatur brunus, a populo romano expetitus, a clero electus, ab imperatore quoque commendatus, et ab episcopis, quibus auctoritas est attributa, consecratus est in pontificatus honore, seditque annis quinque, mensibus duobus.

**g181.6-181.10** <hi>anno</hi> domini *mlj* indictione *iij* mense <hi>augusti</hi> drogo normannorum comes defunctus est. "<hi>fuitque</hi> uir egregius, pius, strenuus atque famosus, qui propter animi mansuetudinem et iusticie sertatam equitatem a cunctis est dilectus". <hi>cui</hi> unfridus frater eius normannorum comes successit, tenuitque potestatem ipsius honoris per annos septem.

**g181.10-181.11** <hi>anno</hi> dominice incarnationis *mlij* indictione quinta guaymarius princeps salerni a suis interfectus est anno principatus sui uicesimo tercio. <hi>cui</hi> successit gisolfus filius eius.

**g181.12-182.19** <hi>anno</hi> ab incarnatione domini *mliij* indictione *vj* mense <hi>iulio</hi>. <hi>leo</hi> papa multis precibus ab enrico monitus imperatore per quorundam sampnitum suggestionem uenit in beneuentum ut normannos apulia expelleret. <hi>inde</hi> mouens gressum simul cum alamannis quos imperator cum eo direxerat, apud urbem nomine ciuitatem, que in confinibus sampnii est et apulie, cum normannis acriter pugnauit. <hi>commisso</hi> itaque bello normanni totum alamannorum exercitum in ore gladii percusserunt. <hi>in</hi> ipso quidem belli apparatu defecerunt alamannis hi quorum uenerant suggestione, quique in auxilium eorum uenerunt. <hi>leo</hi> autem papa minime propter quod uenerat perficere ualens reuersus est. <hi>iste</hi> primus romanorum pontificum a beato petro ad se usque "cum manu armatorum in bellum" processit, qui quamvis sanctus fuerit et pio hoc animo egerit, tamen quia id eius non erat officii "neque hoc illi permissum fuerat a domino qui pati uenerat, suosque ut ab aliis magis paterentur quam ut alios persequerentur premonuerat", ideo "exercitus sui multitudo cesa est, ipso perspiciente. <hi>non</hi> enim dominus discipulis suis" neque idem apostoli "suis successoribus" preceperunt ut curis secularibus, ueluti principes, materiali gladio dei populum **<pb n="86" ed="b"/>** tuerentur "sed uerbo doctrine monerent et pie conuersationis exemplo instruerent". <!--interruzione di paragrafo in bonetti--> <hi>eodem</hi> anno constantinus monomachus imperator constantinopolitanus obiit, post quem theodora, soror zoy imperatricis uirgo existens, imperium constantinopolitanum uiriliter biennio tenuit. <hi>qua</hi> defuncta michael nouicius imperii honorem adeptus est, qui eodem anno fuit inuitus monachus factus. <hi>cui</hi> isachius commiano imperator successit, qui post annos quattuor ex quo imperauit imperio eiectus ac monachus factus est. <hi>cui</hi> constantinus cognomento dioclici in imperium successit. <!--interruzione di paragrafo in bonetti--> <hi>at</hi> uero leo papa sequenti anno postquam cum normannis preliatus est diem obiit mense <hi>aprilis</hi>. <hi>et</hi> successit ei uictor qui gebeardus uocabatur seditque annis duobus, mensibus duobus. <hi>post</hi> cuius obitum stephanus gondifridi ducis germanus qui dictus est fredericus, sedit mensibus septem. <hi>quo</hi> defuncto benedictus belliternensis episcopus romanum inuasit pontificatum, qui sedit mensibus nouem. <!--interruzione di paragrafo in bonetti--> <hi>quibus</hi> temporibus patarea idest patareanorum secta apud mediolanum exorta est.

**g183.1-184.6** <hi>anno</hi> dominice incarnationis *mlvij* indictione *x*; unfridus comes normannorum diem clausit extremum, reliquens sibi successorem bagelardum filium eius militem strenuum. <hi>set</hi> robbertus cognomento uiscardus, eiusdem unfridi comitis frater, natus ex patre tancredo, normannorum comitatus honorem sibi arripuit, ipsum bajelardum suum nepotem expellens. tancredus autem fuit timoris dei non immemor, qui bissenos habuit filios. <hi>quorum</hi> primus quidem fuit sarnus, qui miles insignis extitit. <hi>secundus</hi> autem comes goffridus pater robberti comitis de lauritello. tercius uero drogo comes, de quo superius scriptum est. <hi>quartus</hi> autem willemus, et ipse comes, qui propter fortitudinis sue prudenciam brachiferreus est prenomine dictus erat enim astutissimus et ferox fortisque uiribus. <hi>quintus</hi> extitit comes unfridus. sextus quoque malgerius comes, probus atque famosus. <hi>septimus</hi> itaque fuit robbertus guiscardus. <hi>hic</hi> autem propter animi astuciam ingeniique prudenciam primus ex gallorum genere in apulia ducatus honorem adeptus est. <hi>qui</hi> non multo post sibi subegit apuliam et calabriam, lucaniam atque siciliam, militarem namque disciplinam gloriosissime rexit. <hi>octauus</hi> autem **<pb n="88" ed="b"/>** alberedus armis strenuus. <hi>nonus</hi> tancredus. decimus willelmus de sancto nicandro, pater robberti comitis de principatu. <hi>fuit</hi> ipse willelmus acer ingenio, inconstans animo, seuusque natura. <hi>undecimus</hi> frumentinus. <hi>duodecimus</hi> roggerius sicilie comes, qui miles insignis extitit, iusticie tenax, suis suorumque opibus studens, ecclesiarum dei atque sacerdotum consulens. <hi>habuit</hi> quoque tancredus horum pater et filias tres.

**g184.7-184.9** <hi>anno</hi> dominice incarnationis *mlviij*, indictione *xj*. benedictus papa defunctus est et successit ei nicolaus qui et ierardus. "<hi>eodem</hi> anno riccardus cum iordano filio eius effectus est capue princeps".

**g184.10-185.7** <hi>anno</hi> domini *mlx*, indictione *xiij*. henricus rex francorum obiit, cui philippus filius eius successit in regnum. <hi>ipso</hi> quoque anno comes robbertus guiscardus uocatus est a troianis ciuibus, ipsam eorum ciuitatem in sua potestate ab eis accepit, qui non post multos dies cum exercitu in calabriam profectus, regium ciuitatem cepit atque omnium normannorum dux effectus est. <hi>hic</hi> accepit uxorem nomine sikelgaitam guaimarii principis filiam que sexu quidem mulier pudica fuit atque honesta animum uero uirilem et consilium prouidum gerebat. <hi>ex</hi> qua habuit filios roggerium et robbertum atque guidonem et filias quinque. <hi>ex</hi> alia quoque uxore nomine alberada prius habuit filium nomine boamundum. <hi>set</hi> robbertus guiscardus instituit sibi heredem suum filium roggerium. <hi>interea</hi> robbertus dux ad nicolaum papam perrexit eiusque liggius homo effectus est, promittens se iureiurando fidem seruaturum romane ecclesie et eidem pape eiusque successoribus canonice intrantibus. <hi>ipse</hi> autem papa nicolaus statim inuestiuit eundem robbertum guiscardum per uexillum de honore ducatus sui cum tota terra.

**g185.8-186.5** <hi>anno</hi> dominice incarnationis *mlxij* indictione *xv* nicolaus papa defungitur anno ordinationis sue secundo, mense octauo. <hi>et</hi> alexander qui uocatus est anselmus papa anno princeps riccardus capuam cepit sibique ordinauit. <hi>his</hi> au**<pb n="90" ed="b"/>**tem diebus robbertus dux ad alexandrum papam proficiscens" liggius eius homo "deuenit" et sicut nicolao pape ita et huic iusiurandum fecit et per uexillum ab eo terram cum honore ducatus accepit. <hi>sedique</hi> alexander papa annis *xi*, mensibus *vi*.

**g186.6-186.7** "<hi>hoc</hi> anno riccardus princeps capue intrauit terram campanie obseditque cipparanum et cepit eam et usque romam deuastando peruenit.

**g186.8-186.8** <hi>anno</hi> domini *mlxiij*. <hi>hoc</hi> anno comprehensa est tarentum a normannis.

**g186.9-186.9** <hi>anno</hi> domini *mlxiiij*. <hi>hoc</hi> anno comprehensa est matera a normannis mense <hi>aprilis</hi>.

**g186.10-186.11** <hi>anno</hi> domini *mlxv* indictione *iij*. <hi>hoc</hi> anno robbertus dux intrauit siciliam et interfecit agarenorum multitudinem et tulit obsides de ciuitate panormo".

**g186.12-187.2** <hi>anno</hi> dominice incarnationis *mlxvj* indictione *iij* mense aprilis stella cometis apparuit a parte orientis, cuius fumus per aliquot dies tendebat ad meridiem. <hi>ipso</hi> quoque mense hec eadem stella apparuit a parte occidentis, cuius fumus ad meridiem similiter per aliquot dies tendebat. <hi>quo</hi> anno apud constantinopolim constantinus dioclizi imperator, anno eius imperii sexto, defunctus est, cui romano diogenes in imperium successit. "<hi>eodem</hi> anno dux robbertus cepit ciuitatem uestis apprehenditque ibi catipanum nomine kuriacum. <hi>hinc</hi> etiam ipse dux barum obsedit apulie ciuitatem et triennio eam incessanter oppugnauit terra marique pontem quoque ibi in mari fecit".

**g187.3-187.4** "<hi>anno</hi> *mdxvij*, indictione *v*, guillelmus dux normannie pugnauit cum araldo rege anglorum et uicit eum, qui et factus est rex super gentem anglorum".

**g187.5-187.8** "<hi>anno</hi> domini *mlxviij*, indictione *v*. <hi>hoc</hi> anno in sexto die mense <hi>februarii</hi> robbertus dux obsedit ciuitatem montem-pilosum et dimissa ibi obsidione cum paucis abiit abianum et cepit eam, et tradicione cuiusdam gothifrede intrauit ipse dux in prephatam montem-pilosum ciuitatem".

**g187.9-188.4** <hi>anno</hi> dominice incarnationis *mlxx* indictione *viij*, apud constantinopolim romano diogenes imperator transacto quarto imperii eius anno defunctus est. <hi>cui</hi> in imperio michael filius **<pb n="92" ed="b"/>** constantini dioclizi successit. "<hi>hoc</hi> anno mense ianuarii magnum homicidium actum est in brundusii ciuitate. <hi>nam</hi> normanni uolentes eam comprehendere, tenti sunt ab eis quadraginta cum aliis eorum ministris et capita omnium predictorum ad imperatorem deportata sunt". <hi>eodem</hi> anno robbertus dux "cepit barum ciuitatem longa obsidione fatigatam, indeque mouens exercitum, siciliam properauit obseditque" "panormum, [per terram et per mare, duxitque ante eam naues 58] ditissimam sicilie ciuitatem, uiriliter eam expugnans, cepitque eam anno dominice incarnationis *mlxxj*, indictione [*x*]. <hi>et</hi> exinde portas ferreas et columpnas marmoreas quam plures cum capitibus fecit afferri troiam causa uictorie sue. <hi>anno</hi> autem subsequente ordinatis ibi in panormo municipiis, ipse dux in apuliam ueniens cepit tranum apulie ciuitatem".

**g188.5-188.7** "<hi>eodem</hi> anno robbertus dux fecit fieri pontem in mari quatinus concluderet portum prephate urbis bari, et in quintadecima die mensis <hi>aprilis</hi> cepit robbertus dux predictam ciuitatem, et in sequenti predictus dux cepit ciuitatem panormum in mense <hi>ianuarii</hi>".

**g188.8-188.11** anno dominice incarnationis *mlxxv*, indictione *xiij*, alexander papa diem obiit, et archidiaconus eius nomine ildebrandus ipsa eadem die in ordine pontificali electus et papa gregorius est nuncupatus, seditque annis *xii*, mense *i*. <hi>hic</hi> autem pontifex amministrationem regni sibi primus ut rex assumpsit.

**g188.12-190.8** <hi>anno</hi> dominice incarnationis *mlxxvj*, dux robbertus sanctam seuerinam calabrie ciuitatem loco munitissimam tertio anno postquam illam obsederat, cepit. <hi>hic</hi> quoque cepit ciuitatem comsanam obsesso castello sancte agathe, quod incessabili oppugnatione cepit. "<hi>hoc</hi> anno robbertus dux dedit filiam suam nurum ad imperatorem constantinopolitanum. <hi>his</hi> etiam diebus cum exercitu dux proficiscens obsedit salernum, ciuitatem medicine utique artis diu famosam atque precipuam. gisolfum autem frater uxoris eiusdem ducis tunc in eadem ciuitate morabatur. <hi>hanc</hi> incessanter terra marique expugnauit, nec destitit donec post *vij* menses obsidionis sue cepit illam mense <hi>decem<pb n="94" ed="b"/>bris</hi>. <hi>anno</hi> dominice incarnationis *mlxxvj*, indictione *xv*; cepitque gisulfum principem qui fame coactus se eidem duci traddit, atque turrim maiorem in qua se tutabatur. <hi>in</hi> eadem uero ciuitate ipse dux construxit eccelsiam in honore beati mathei apostoli et euangeliste. <hi>in</hi> panormo quoque fecit ecclesiam in honore dei genitricis semperque uirginis marie, anno primo postquam cepit salernum. robbertus dux obsedit beneuentum, acriter eam expugnans. <hi>et</hi> nisi romanus pontifex, cuius precepto parebat, hoc idem duci prohibuisset, nequaquam ab incepto desisteret donec eam caperet. <hi>simili</hi> modo et riccardus princeps neapolim obsedit ipso eodem anno, fortiter illam ciuitatem expugnans undique ut eam ui caperet. <hi>sed</hi> eodem anno in eadem obsidione princeps iste mortuus est anno principatus sui *xx*, indictione *i*. <hi>fuit</hi> autem hic statura procerus, forti animo, ingenio astutus, largitate famosus, circa beniuolos et sibi fideles mansuetus atque benignus, rebellibus autem ac perfidis ualde terribilis. <hi>cui</hi> iordanus filius eius successit. <hi>hic</hi> autem [iordanus] in matrimonio accepit filiam guaymarii principis salernitani, ex qua habuit filios riccardum et robbertum atque iordanum". [<hi>hoc</hi> anno obsessa est salernum a robberto duce et comprehensa est ab eo].

**g190.9-191.2** <hi>anno</hi> dominice incarnationis *mlxxviiij*, indictione *ij*, apud constantinopolim michael filius constantini imperatoris anno eius imperii octauo ipse cum filiis suis michael, andronico et constantino expulsus est. <hi>et</hi> niceforus butanioth imperium sibi arripuit. "<hi>ipso</hi> anno dux robbertus obsidens uicum cepit ipsam ciuitatem, ibique gradelonem nepotem suum capiens utroque statim priuari lumine fecit, eo quod ipse et alii plerique baronum rebelles ei extiterant. <hi>ceteri</hi> uero metu perculsi ei se subdiderunt.

**g191.3-191.5** "<hi>eodem</hi> anno corpus beati canionis a loco, in quo olim positus fuerat, ab arnaldo leuatur archiepiscopo et in sancte dei genitricis marie ecclesia nouiter inchoata honorifice collocatus".

**g191.6-191.12** <hi>anno</hi> domini *mlxxx*, indictione *iij*, dux robbertus guiscardus cepit spinazolam. <hi>paucis</hi> etiam euolutis diebus ipse dux cepit ydrontum cepitque tarentum. <hi>his</hi> autem diebus uenit ad **<pb n="96" ed="b"/>** eum uir quidam dicens se michaelem imperatorem fuisse, conquerens se male tractatum a suis et expulsum poposcitque auxilium sibi dari. <hi>dux</hi> itaque, ut ei mos erat, diligenter illum excipiens hac honorabiliter circa se habens secum duxit eum usque salernum. <hi>inde</hi> mouens gressum dux ipse perrexit ad gregorium papam eiusque liggius homo iureiurando effectus apud ciperanum, accipiens ab eo uexillum sancti petri mense <hi>iunio</hi>.

**g191.13-194.5** <!--tra questo paragrafo e il precedente bonetti non ha interruzione di paragrafo--> <hi>anno</hi> dominice incarnationis *mlxxx* indictione *iv* dux robbertus magnum apud ydrontum "assumpsit exercitum, super constantinopolim ire cupiens. <hi>qui</hi> mare transiens cum boamundo filio suo aplicuit auelone" et eduxit exercitum suum necnon et predictum michaelem, qui se imperatorem fuisse conquerebatur. "<hi>et</hi> mense <hi>iulio</hi> ante durrachium obsidionem posuit per terram et per mare, set stolus uenencolum ueniens discipauit maris obsidionem aperuitque dirrachenis mare". rogerium uero filium suum omnibus sibi conmissis in apulia dimisit. <hi>inter</hi> hec autem niceforus butanioth constantinopolitanus imperator aduentum robberti ducis audiens, direxit alexium megadomesticum suum cui equo animo militiam totam commiserat, deditque sibi permaximam thesauri copiam, ut non solum christianorum uerum etiam paganorum exercitum congregaret, quatenus duci robberto uiriliter resistere posset. alexius ciuitatem andropolim pergens, quoscumque poterat suscipiebat, susceptos quotidie singulos seducens fidelitatis sacramentum occulte sibi facere studebat, quibus unicuique priuatim multa tribuebat et plurima iurando promittebat. <hi>ceteris</hi> autem militibus quibus adhuc animum suum aperire timebat nil interim tribuebat, sed eos sepe sic alloquebatur dicens: "<hi>libenter</hi> uobis ego darem si imperator, uelud ipse promiserat mihi thesauros mitteret, sepe enim propter hoc ad eum direxi et quia non misit ualde doleo". <hi>qui</hi> ut se suis auditoribus quasi ueridicum redderet, uasa propria et uestes quibus utebatur quibusdam largiebatur dicens: "<hi>si</hi> esset mihi posse, tam prudentes uiros uelut estis, de meis uobis ego largiendo ditissimos facerem". <hi>et</hi> hec incessanter machinabatur ut omnium ad se militum uoluntates subtraheret. <hi>quibus</hi> **<pb n="98" ed="b"/>** etiam locutus est: "<hi>ibo</hi> ad imperatorem ego pro uobis loquens, ut uestra uobis omnibus donatiua transmittat". <hi>qui</hi> dum constantinopolim perrexisset, quoscumque potuit simili modo donis ac promissionibus sibi illexit, subtrahens animos eorum ab imperatoris amore. <hi>sed</hi> quia infidelitas numquam de se secura est, alexius ipse postquam cum imperatore tamquam cum domino fidelis, ut eum securum redderet simpliciter est locutus, de se timens, noctu a constantinopolim fugiit, et ad exrcitum quem sibi preparauerat, reuersus est dicens: "<hi>imperator</hi> pro eo quod uestra sibi donatiua petii, minatus est me capi et male tractari. <hi>et</hi> quia mihi credidistis ideo reuersus sum, uobis omnino consulturus, ita ut si uestra uoluntas mihi non defuerit, beneficiis et honoribus uos omnes ditabo". <hi>quorum</hi> omnium uoluntates dum sue uoluntati uidit concordes, statim cum omni exercitu armato super constantinopolim perrexit. <hi>imperator</hi> quippe supra quam credi potest stupefactus, se et ciuitatem, prout potuit muniuit. alexius autem quendam magistrum militum, imperatoris arnonem nomine, ex genere alamannorum, promissionibus magnis seduxit ut sibi ciuitatem proderet. <hi>qui</hi> dolis acquiescens per noctem aperuit sibi portam, que uulgarorum dicitur. alexius igitur cum omni christianorum et paganorum exercitu ciuitatem ingressus nocte die iouis, que cena domini dicitur totam exercitui suo predam ciuitatis triduo, quem admodum spoponderat, dono tribuit. <hi>qui</hi> nulli indulgendo hostiliter queque inuenire poterant uastantes, depredati sunt. <hi>non</hi> solum autem, uerum etiam ecclesias rebus omnibus spoliabant. <hi>sacerdotes</hi> quoque diuina misteria celebrantes capite truncabant, pedibus sacrificia conculcabant plerisque sanctimonialibus ac deo dicatis ab eis stupratis. <hi>imperator</hi> autem butanioth, ut ciuitatem proditam uidit, statim e palatio fugiit et in ecclesia sancte sophie monachum se fieri iussit. alexius itaque palatium ingressus, constantinopolitanum imperium arripuit. <hi>ut</hi> autem dominice resurrectionis die coronatus est, exercitum a preda et rapinis reuocari iussit. <hi>qui</hi> ut **<pb n="100" ed="b"/>** se non quasi cupidum imperii magnatibus ostenderet, constituit secum in imperio michaelem filium predicti michaeli imperatoris, dicens omnibus: <hi>non</hi> propter me sed propter hunc qui iure in solio residere debet hoc quod factum est peregi. <hi>postquam</hi> alexius, qui et commiano dictus est, imperialia sibi iura composuit, statim cum ingenti copia exercitus undique collecta una cum imperatore quem sibi quasi socium statuerat, contra ducem robbertum properauit. <hi>ordinatis</hi> itaque non longe a dirrachio suis ad dimicandum, ipse imperator tuto in loco positus premisit in prima acie eum quem secum imperatorem fecerat, ut in bello interiret, nam diu socium eum habere nolebat, solus enim imperare cupiebat. <hi>quid</hi> multa? commisso prelio robbertus guiscardus imperatorem fugauit ac deuicit. filius autem michaelis imperatoris, non diu imperator, statim in primo conflictu interiit. <hi>in</hi> ipsa namque pugna imperator *lx* milia milites et *x* milia sagittarios turchos habuit. <hi>dux</hi> uero robbertus habuit milites *dcc*. alexius itaque imperator paucis secum assumptis usque constantinopolim fugiendi moram non habuit. <hi>qui</hi> cum solus imperaret, quoscumque ex imperatorum genere potuit inuenire aut eos lumine priuari fecit, aut ipsi tirannidem eius euadere cupientes exilium ceperunt. <hi>interea</hi> robbertus dux cepit dirrachium ciuitatem et maximam partem regionis illius.

**g194.6-195.5** <!--tra questo paragrafo e il precedente bonetti non ha interruzione di paragrafo--> <hi>eodem</hi> anno henricus alamannorum imperator uenit romam cum exercitu, obseditque gregorium papam, qui excommunicauerat eum, eo quod imperator ipse inuestituram episcopatus per anulum et uirgam tradebat electis episcopis in ciuitatibus sue potestatis. <hi>dicebat</hi> enim imperator ipse hanc sibi hactenus suisque predecessoribus [imperatoribus] inuestituram a romanis pontificibus esse permissam ut episcopali electioni taliter assensum preberet. gregorius papa ex preceptione sui mandauit, ut quicumque eidem imperatori iusiurandum fecerat, nullus ei fidem nisi romane ecclesie sibique obseruaret ut pariter rex et pontifex ipse et regni dominaretur et ecclesiam procuraret. <hi>quamobrem</hi> ipse imperator una cum clero et populo **<pb n="102" ed="b"/>** romano gibertum archiepiscopum rauenne fecit eligi atque constituit in ordine summi pontificis, nuncupans eum clementem. <hi>quo</hi> audito dux robbertus in ultramarinis partibus sibi rebus ordinatis, dimittens boamundum filium suum ut eandem terram custodiret, ipse cum uxore apuliam repetiit. <hi>dehinc</hi> assumens exercitum una cum filio suo roggerio gregorium papam adiit, hostes eius ab urbe propulit ac ciuitatem tyberim obsedit, acriter eam expugnans, illuc enim magna pars militum imperatoris simul cum falso papa clemente se receptauerat. <hi>tunc</hi> etiam ipse dux ostiliter capuam obsedit, et acriter ipsam ciuitatem expugnauit mense <hi>iulio</hi>, indictione *vi*. <hi>tandem</hi> ipse dux in apuliam reuersus est, obseditque cannas apulie ciuitatem eo quod ciues ipsius rebelles ei extiterant, cepitque eam igne incendens. <hi>superiori</hi> quoque anno priusquam dux robbertus de ultramarinis esset reuersus, roggerius eiusdem ducis filius destruxit asculum combussitque eam igni.

**g195.6-195.8** <hi>anno</hi> domini *mlxxxij* indictione *vj* "hoc anno intrauerunt langobardi italiam et dux in mense <hi>maio</hi> posuit ante cannas ciuitatem apulie obsidionem et mense <hi>iulio</hi> comprehendit eam".

**g195.9-196.2** <hi>anno</hi> dominice incarnationis *mlxxxiij* indictione *vij* dux robbertus una cum filio suo roggerio iterum ingenti cum exercitu romam profectus est super henricum imperatorem, qui obsederat gregorium papam. <hi>imperator</hi> autem aduentum eius audiens, timore coactus fugam iniit. <hi>dux</hi> itaque romam ingressus cepit maximam partem urbis, hostiliter incendens et uastans a palatio laterani usque castellum sancti angeli, ubi papa gregorius oppugnabatur. romani enim simul cum imperatore erant insidiantes gregorio pape. <hi>tunc</hi> dux extraxit eundem papam de ipso castello, duxtique eum secum usque salernum. <hi>inter</hi> hec boamundus filius ducis absente patre duo cum alexio imperatore prelia gessit, quorum unum boamundus ipse uiriliter uicit, alterum uero imperator uicit, non tamen ui sed insidiose agens.

**g196.3-197.7** <hi>anno</hi> dominice incarnationis *mlxxxv*, indictione *viij* dux robbertus collecto agmine iterato in ultramarinas partes statuit proficisci. <hi>quod</hi> cum imperatori alexio compertum esset, suum direxit exercitum cum multitudinem nauium simul eum exerci**<pb n="104" ed="b"/>**tu <!-- <hi>in</hi> questa pagina 104 di bonetti ci sono tre 'v' invece di 'u' --> uenecianorum, ut maris iter duci prohiberetur. <hi>contra</hi> quos dux robbertus una cum filio suo rogerio cum navibus suis non signiter progressus, cum eis acriter conflixit mense <hi>novembris</hi>, et navili bello commisso dux robbertus una cum filio suo rogerio uictoriam capiens, maxima cede prostrauit eos. <hi>quorum</hi> quidem multi in mare demersi, plurimi autem capti, nonnulli uero uix per fugam elapsi sunt. <hi>sicque</hi> prostratis hostibus dux ipse simul cum roggerio filio exultans tripudio adiit boamundum filium suum, quem in terris quas ibi acquisierat dereliquit cum suo exercitu, constantinopolitanum imperium inuadere cupiens. <hi>sed</hi> mense <hi>maio</hi> eodem anno papa gregorius obiit, mense uero <hi>iulio</hi> robbertus guiscardus magnificus dux apud insulam cassiopam existens obiit morte communi, maior sexagenario, anno ducatus eius 26. <hi>fuit</hi> autem robbertus guiscardus uir strenuus, in bello potens et fortis, corpore insignis, animo constans, moderator ciuilis, prouidus, callidus moribus et admodum astutissimus et prudens ingenio paululum inpaciens morum correptor et diligens coercitor discipline militaris, dominandi supra quam estimari potest ambitiosus. <hi>urbes</hi> uero quas cepit castellis turribusque muniuit, cuius opinio insignis ubique preferebatur. <hi>fuitque</hi> non minus consilio quam uiribus decoratus, quo nullus in bellis felicior aut in pace moderatior. <hi>priuatos</hi> autem contubernio, pecunia, beneficiis atque honoribus ditauit.

**g197.8-197.12** <hi>huic</hi> itaque successit roggerius filius eius dux anno incarnationis dominice *mlxxxvj*, indictione *ix*. <hi>hic</hi> autem post mortem patris ducatum nobiliter tenuit et ampliauit; adauxit enim sibi capuanum principatum et usque romam, magis beneficii munificencia quam potentie austeritate. <hi>eodem</hi> anno *xiij* kal. <hi>martii</hi> stella clarissima ingressa est in circuitu prime lune.

**g197.13-198.3** <hi>anno</hi> dominice incarnationis *mlxxxvij* indictione *x* mense <hi>maio</hi> corpus beati nycolay confessoris de mirrea translatum in barum apulie ciuitatem fuitque uirtus domini ad sanandum multos infirmos. <hi>eodem</hi> mense uictor qui et desiderius, casinensis abbas, genere samnis, post duos annos ex quo gregorius papa **<pb n="106" ed="b"/>** obiit, papa est ipse ordinatus, qui post menses quattuor et dies *vj* ordinationis sue diem obiit. <hi>cui</hi> successit in romanum pontificatum hostiensis episcopus nomine otto ex genere francorum et urbanus est papa dictus seditque annis *xij* mensibus *viij*.

**g198.4-198.5** "<hi>hoc</hi> anno terre motus magnus factus est per totam apuliam, ut in quibusdam locis turres ac domos subruisse feratur".

**g198.6-198.11** <hi>anno</hi> dominice incarnationis *mlxxxviij* indictione *xj*. boamundus frater ducis roggerii ex improuiso intulit bellum aput <hi>farnitum</hi> in beneuenti territorio, et commisso bello dux roggerius uiriliter eum uicit. <hi>in</hi> quo siquidem bello, mirum dictu, quamuis plurimi ex parte boamundi milites capti essent, nullus tamen hominum ex utraque parte ibi fuit interfectus preter unum. <hi>postea</hi> uero ipse dux amore fraterno ductus dedit, eidem boamundo quandam partem terre sue in apulie regionibus, cum pater eius nil sibi reliquit.

**g198.12-198.13** <!--tra questo paragrafo e il precedente bonetti non ha interruzione di paragrafo--> <hi>eodem</hi> anno comprehensa est siracusa, sicilie quondam caput, a rogerio comite, in qua fertur homines comesos ac infantes ob diuturnitatem obsidionis.

**g198.14-198.15** <hi>anno</hi> dominice incarnationis *mlxxxviiij*, indictione *xij*, luna in ortu suo passa est eclipsim.

**g198.16-198.17** <!--tra questo paragrafo e il precedente bonetti non ha interruzione di paragrafo--> <hi>eodem</hi> anno papa urbanus uenit in ciuitatem barum et sacrauit illic confessionem sancti nicholai et canusinam ecclesiam.

**g199.1-199.8** <hi>anno</hi> dominice incarnationis *mlxxxx* indictione *xiij* mense <hi>septembris</hi> urbanus papa sinodum in ciuitate melfia celebrauit, in qua roggerius dux liggius homo eius effectus, promittens se iureiurando fidem seruaturum romane ecclesie et eidem pape eiusque successoribus canonice intrantibus, accepit per uexillum ab eo terram cum ducatus honore. <hi>eodem</hi> anno sikelgaita ducissa, mater roggeri ducis, defuncta est mense <hi>aprilis</hi>. <hi>eodem</hi> anno acherontia ciuitas cremata est mense augusti, in tantum enim eodem uastata est igne, ut nulla domus, nullum inueniretur edificium quod non ab igne consumptum deperierit. <hi>homines</hi> etiam *xxv* eodem incendio mortui sunt. **<pb n="108" ed="b"/>**

**g199.9-199.12** <hi>anno</hi> domini *mlxxxxj* indictione *xiij* mense <hi>februario</hi> iordanus capue defunctus est anno *xiij* principatus eius. <hi>hic</hi> autem fuit uir egregius, consilio sagax, uirtute in bello preualidus. <hi>cui</hi> successit riccardus filius eius princeps.

**g199.13-199.15** "<hi>eodem</hi> anno dum obsideretur oria ciuitas a boamundo, auxilio roberti de anse, oritani dissipauerunt obsidionem eius, et ipso boamundo fugam petente cuntum eius apparatum et signa ceperunt".

**g200.1-200.5** <hi>anno</hi> dominice incarnationis *mlxxxxij* indictione *xv* roggerius dux duxit uxorem reginam danorum nomine alam, filiam robberti frisonis comitis flandrensium et ex ea dux habuit filios ludouicum et guiscardum, qui in puerilibus annis mundo mortui deo uixerunt. <hi>habuitque</hi> ex ea alium filium nomine wilielmum, qui postea eidem duci in honore ducatus successit.

**g200.6-200.8** <hi>anno</hi> dominice incarnationis *mlxxxxiij* indictione *j* mense <hi>martio</hi> urbanus papa troie sinodum celebrauit. <hi>eodem</hi> anno *ix* <hi>kal</hi>. <hi>octobris</hi> fuit solis eclipsis circa horam tertiam diei, feria *vj* indictione 2.

**g200.9-200.16** <hi>anno</hi> domini *mlxxxxiiij* indictione *ij* mense <hi>aprilis</hi> urbanus papa placencie sinodum celebrauit, et *iv* nonas eiusdem mensis fuit terribile signum in stellis, ita quod a medie noctis tempore usque mane uise sunt innumere stelle mixtim ex omni parte celi decurrisse et in terram decidisse. <hi>sequenti</hi> anno uero indictione *iv* urbanus papa apud clarummontem arvornie sinodum fecit, et tunc multitudo christianorum innumera exortatione urbani pape commota est ex omni europa proficiscentium ad sanctum sepulchrum domini in ierusalem. <hi>eodem</hi> anno *vij* idus augusti indictione *iv*, luna passa est eclipsim a prima hora noctis usque in tertiam horam eiusdem noctis.

**g200.17-200.21** "<hi>anno</hi> domini *mlxxxxvj*, rogerius comes sicilie cum uiginti milibus agarenorum et cum innumera multitudine aliarum gencium et uniuersis comitibus apulie obsedit amalfim, ibique subito inspiratione dei boamundus cum aliis comitibus et mili**<pb n="110" ed="b"/>**tibus rogerii comitis sumpserunt signum sancte crucis in umeribus suis et in frontibus et sic reliquerunt obsidionem. <hi>uidens</hi> hec comes rogerius cum dedecore reuersus est in siciliam".

**g201.1-201.18** <hi>anno</hi> incarnati verbi *mlxxxxvij* indictione *v* mense <hi>aprilis</hi> boamundus frater roggerii ducis et robbertus normannorum comes et robbertus flandrensium comes et comes sancti egidii et eustatius comes et dux gothifredus et balduinus frater eius et <hi>ugo</hi> magnus et tancredus marcisi filius, hii omnes unanimiter cum multitudine christianorum ultra mare perrexerunt ad aperiendum iter sancti sepulchri. <hi>et</hi> gravi bello apud niceam civitatem preliati sunt cum arabis et turkis ac persis, qui ipsam christianorum terram occupauerant, et uicerunt eos, "fertur enim fuisse paganos centum quadraginta milia". <hi>capta</hi> quippe nicea, antiochiam obsederunt, ibique cum maximo paganorum ab orientali parte undique populo collecto preliati sunt, quorum erat innumera multitudo, eisque diuino auxilio deuictis ceperunt antiochiam ciuitatem famosissimam in anno incarnati uerbi *mlxxxxviij* indictione *vj*. <hi>ipsam</hi> uero ciuitatem boamundus ex omnibus sibi quidem uendicauit. <hi>alii</hi> autem iam dicti magnates simul cum ceteris cum omni deuotione euntes, obsederunt hierusalem ciuitatem sanctam et acriter atque incessanter expugnando cum machinis, undique eam aggressi sunt et uiriliter eam ceperunt mense <hi>iulii</hi>. <hi>interfecta</hi> est ibi multitudo sarracenorum, qui ciuitatem ipsam possedebant. <hi>capta</hi> itaque ierusalem, christiani statuerunt sibi gothifredum ducem ac protectorem. <hi>ipso</hi> quoque anno eadem indictione roggerius dux una cum roggerio sicilie comite urbem capuam obsedit, et quadragesimo die eius obsidionis acquisitam eam riccardo principi reddidit. <hi>eo</hi>dem anno kalendas <hi>augusti</hi> flagrauit incendio.

**g201.19-201.20** <!--tra questo paragrafo e il precedente bonetti non ha interruzione di paragrafo--> "<hi>hoc</hi> eodem anno papa urbanus congregauit uniuersalem sinodum in ciuitate baro, in qua affuerunt ex diuersis partibus episcopi *cxxx*".

**g202.1-202.4** <hi>anno</hi> dominice incarnationis *mlxxxxviiij*, indictione *vij*, kalendas <hi>decembris</hi> fuit eclipsis lune sero. <hi>eodem</hi> anno *iv* kal. <hi>augusti</hi> urbanus papa rome defunctus est. <hi>cui</hi> rainerius presbyter cardinalis natione tuscus succedens, sublimatus est honore pontificali et paschalis est papa nuncupatus, seditque annis *xviiij* mensibus sex. **<pb n="112" ed="b"/>**

**g202.5-202.10** <hi>anno</hi> dominice incarnationis *mc*, indictione *viij*; dux roggerius canusiam obsedit, cepitque illam ciuitatem retibus circum extensis. <hi>eodem</hi> anno dux gothifredus in hierusalem mortuus est et balduinus frater eius rex est constituitus. "<hi>hoc</hi> anno in mense iulio boamundus exiens ab antiochia cum *ccc* equitibus, cum turcis bellum commisit ceciditque et comprehensus est et uinctus catenis. <hi>equites</hi> uero omnes illic mortui sunt. fertur autem fuisse paganos *cxxiii* milia".

**g202.11-203.2** <hi>anno</hi> dominice incarnationis *mcj* indictione *ix* mense <hi>iunii</hi>, roggerius sicilie comes defunctus est anno uite sue quinquagesimo primo comitatus autem eius anno *xxxxi*. <hi>hic</hi> autem fuit miles egregius, moribus insignis atque famosus, iustitie tenax, suis suorumque opibus studens, suos enim ditabat. <hi>fuitque</hi> pauperum nutritor, pius, in elemosinis largus, ecclesiarum dei atque sacerdotum consulens. <hi>huic</hi> autem successit filius eius symon, qui paucis transactis annis mortuus est. <hi>cui</hi> frater eius, predicti roggerii comitis filius, roggerius comes successit. <hi>hoc</hi> anno raul machabeo mons caueosus mutatur.

**g203.3-203.5** <hi>anno</hi> dominice incarnationis *mcij* indictione *x* roggerius dux simul cum papa paschali obsedit beneuentum maximo cum exercitu, nec destitit donec eo qui tunc eadem ciuitate principabatur expulso, cepit ipsam ciuitatem et ipsius pape iuri ac potestati eam dimisit.

**g203.6-203.6** <!--tra questo paragrafo e il precedente bonetti non ha interruzione di paragrafo--> <hi>hoc</hi> tempore boamundus dimissus et rediit in antiochiam.

**g203.7-203.12** <hi>anno</hi> dominice incarnationis *mcv*, indictione *xiiij*; dux roggerius obsedit montem sancti angeli cepitque ipsam ciuitatem et castellum eius mense octubris. <hi>mense</hi> uero <hi>decembris</hi> boamundus a ciuitate antiochia in apuliam rediit profectusque, in galliam anno sequenti duxit uxorem filiam philippi francorum regis nomine constantiam, ex qua boamundus ipse duos filios habuit; quorum quidem unus nominatus est iohannes, qui puer mortuus est, alter uero dictus est boamundus, qui patri suo successit.

**g203.13-204.4** <hi>anno</hi> dominice incarnationis *mcvj* indictione *xiiij* riccardus princeps capuanus defunctus est mense <hi>iunii</hi> anno sui principatus *xiiij*. <hi>cui</hi> princeps successit frater eius robbertus. <hi>eodem</hi> anno apparuit stella cometis magna a parte occidentis sero per totum mensem februarii. <hi>ipso</hi> quoque anno mense <hi>iulii</hi> corpora sanctorum pontiani pape et martyris et eleutherii episcopi **<pb n="114" ed="b"/>** et martyris et anastasii confessoris de roma in troiam apulie ciuitatem translata sunt, quorum meritis uirtus domini fuit ad sanandum multos infirmos.

**g204.5-204.6** <hi>anno</hi> dominice incarnationis *mcvij* indictione *xv* dux roggerius obsedit luceriam apulie ciuitatem cepitque eam mense <hi>augusto</hi>.

**g204.7-204.15** <hi>anno</hi> dominice incarnationis *mcviij* indicione *j* philippus francorum rex obiit anno ex quo cepit regnare *xxxxviiij*; cui ludouicus filius eius successit in regnum. <hi>eodem</hi> anno obiit guido frater roggerii ducis. <hi>obiit</hi> quoque guiscardus filius ipsius roggerii ducis mense <hi>augusti</hi>. <hi>eo</hi> tempore alexius constantinopolitanus imperator mortuus est, et calo-iohannes filius eius illi in imperio successit. <hi>his</hi> autem temporibus henricus filius henrici imperatoris alamanorum, monitus per legatos a paschali papa, persecutus est eundem patrem suum, auferens ei omnem imperii potestatem. <hi>quem</hi> postquam expulit obsedit. <hi>non</hi> post multum uero temporis idem henricus imperator mortuus est et obsessus anno imperii sui *lxvij*, et ipse filius eius regnum sibi suscepit.

**g204.16-205.2** <hi>anno</hi> domini *mcx* indictione *iij* stella cometis a parte septemtrionali circa polum uisa est tota nocte a sero usque mane per totum mensem <hi>iunii</hi>. <hi>eodem</hi> anno mense <hi>septembris</hi> domnus alexander comes fecit miliolongum hedificare castellum.

**g205.3-206.12** <hi>anno</hi> incarnati verbi *mcxj* indictione *iv* henricus filius henrici imperatoris, alamannorum rex, ingenti cum exercitu alamannorum et suauorum italiam uenit, plurisque rebus sibi compositis nouariam ciuitatem sibi resistentem cepit eamque depopulatus est. <hi>similiter</hi> et ariciam. <hi>cumque</hi> uelud pacificus romam ueniret, paschalis papa simul cum clero et populo romano honorabiliter illum excepit in ecclesia beati petri. <hi>rex</hi> autem suorum militum caterua stipatus, post pacis osculum benedictionemque ab eo acceptam, dum ab eodem papa quod ipse per legatos sibi promiserat, optinere se non posse uideret, cepit ipsum papam cum omnnibus<!--typo in bonetti--> qui cum eo illic erant, atque per duos menses in custodia habere fecit, propter inuestituram episcopatus per anulum et uirgam quam rex petebat. <hi>et</hi> papa predecessoris sui gregorii cognomento ildeprandi, qui hoc inchoauerat **<pb n="116" ed="b"/>** negotium, statuta tenens, concedere sibi nullo modo uolebat. <hi>tandem</hi> uero paschalis, non tam terrore sui coactus, quam etiam suorum, eorum maxime qui sibi fideliores quidem esse uidebantur, suasu deceptus, sed et pro liberatione illorum qui cum ipso tenebantur, flexus, timens ne propter hoc rex ipse tirannice potestatis occasione inuenta et illos quos tenebat perimeret et plerumque italie populum deuastaret, eam inuestituram regi concessit et pariter cum eo comunicans imperii coronam capiti eius imposuit. <hi>rex</hi> itaque dimisso papa cum omnibus qui statim eo et pro eo capti erant accepta ab eo corona reuersus est. <hi>eodem</hi> mense quo papa captus est, roggerius dux morbo detentus salerni diem clausit extremum mense <hi>februarii</hi> anno ducatus sui *xxv* mense *vj*, etatis uero sue *l*, sepultusque est in ecclesia beati mathei apostoli, quam pater eius in eadem ciuitate construxerat. <hi>fuit</hi> autem roggerius dux corpore insignis, moribus illustris, moderata gloria, ciuilis, affabilis, ecclesiarum gubernator, christi sacerdotibus prebens humilem se clericos uehementer honorans, omnes ad se uenientes honorabiliter excipiens ac letos a se remittens, nutritor gentis, pacis amator, delinquentibus clemens, suis beneuolus, pacatos extraneis et cunctis amabilis atque largus in donis plurimis. <hi>omnibus</hi> namque gratus ac commodus, et tam suis quam extraneis magis dilectioni quam timori se exhibere studebat. <hi>eo</hi> quippe mortuo tantus luctus publicus fuit, ut omnes doluerint tamquam in propria orbitate. <hi>cui</hi> willelmus filius eius in honore ducatus eius successit. <hi>post</hi> obitum uero ducis roggerii die quarta decima boamundus frater ipsius roggerii ducis simili infirmitate in apulia mortuus est sepultusque iuxta ecclesiam beati sabini confessoris in ciuitate canusia. <hi>fuit</hi> autem boamundus miles strenuus, corpore deducto, honorabili animo constans, cautus eloquio, ingenio astutus, bellicosus, inquietus, semper impossibilia appetens, peritia atque uirtute in bello preualidus. <hi>huic</hi> autem boamundus filius eius una cum matre sua domna constantia successit.

**<pb n="118" ed="b"/>** **g206.n4-206.n5** <note><hi>questo</hi> paragrafo, come tutti quelli che hanno id con "n1" e simili, è riportato da garufi in nota.</note> <hi>anno</hi> domini 1112. <hi>hoc</hi> anno mense <hi>augusti</hi> agerenum iterum ignis combustione uastatur.

**g206.13-206.17** "<hi>anno</hi> domini *mcxiij* indictione *vj*. <hi>hoc</hi> anno mense <hi>ianuarii</hi> comprehensa est a barensibus equitibus mater robberti comitis et in custodiam missa. <hi>unde</hi> iratus comes robertus fecit incidi oliuas et arbores et uineas barenorum. <hi>tunc</hi> barenses fecerunt sibi caput et dominum risonum archiepiscopum, et ceperunt habere guerram cum predicto roberto comite".

**g206.18-207.2** <hi>anno</hi> domini *mcxiiij* indictione *vij* tancredus marcisi filius cui boamundus commendauerat antiochiam mortuus est, et roggerius filius riccardi accepit antiochie procurationem.

**g207.3-207.15** <hi>anno</hi> ab incarnatione domini *mcxv* indictione *viij* apud ciperanum in ecclesia sancti paterni wilielmus dux deuenit liggius homo pape paschalis qui tunc sinodum celebrabat, et ipse papa statim per uexillum tradidit eidem duci totam terram cum honore ducatus, quemadmodum gregorius papa concessit et tradidit eam duci robberto guiscardo apud ipsum ciperanum, et quemadmodum urbanus papa concessit roggerio duci in ciuitate melfia, et sicut idem paschalis papa concessit et tradidit eidem duci roggerio apud sanctum trophimenem per illud idem donum atque consensum. <hi>in</hi> predicta quidem synodo landulfus beneuentanus archiepiscopus ab ordine pontificalis deiectus est eo quod inobediens pape fuit, quique non post multum temporis largito munere in sede sua ab eodem papa restitutus est. <hi>eodem</hi> anno mense <hi>decembris</hi> in syria ante natalem domini terre motus ita fuit magnus, quod manistra et marais ad solum usque et alie quam plures ciuitates et castella attritis hominibus, sed et pars ciuitatis antiochie ac usque hierusalem prostrate ceciderunt. <hi>eodem</hi> anno mense <hi>aprilis</hi> ala ducissa mater willelmi ducis defuncta est.

**g207.16-207.17** <hi>anno</hi> incarnati verbi *mcxvj*, indictione *iv*; willelmus dux accepit uxorem nomine gaitelgrimam filiam comitis robberti de ariola.

**g208.1-208.9** <!--tra questo paragrafo e il precedente bonetti non ha interruzione di paragrafo--> "<hi>eodem</hi> anno regina et tancredus cum aliis multis, idest goffrido britton et unfredo grauina, dominio et equitibus **<pb n="120" ed="b"/>** ut fertur usus ad *cxx* peditumque non exigua manu, audacter pergebant iuxta flumen bradanum. <hi>quibus</hi> comes occurrens alexander cum suis ita detriuit ac debellauit eos, ut tancredus fuge liberaretur presidio et britto gofredus, regina uero et unfredus cum multis aliis caperentur equitibus, omniaque eorum direptioni predeque data sunt. <hi>regina</hi> uero ducta sub custodia est in materam ciuitatem, in qua aliquanto peracto tempore retenta, dimissa est sub iureiurando ut reuerteretur in materam et in alexandri comitis custodia; set minime hoc impleuit. <hi>in</hi>super mense <hi>maio</hi> cum *cc* equitibus et peditum turba terram uastauit alexandri comitis barensis".

**g208.10-208.14** <hi>anno</hi> dominice incarnationis *mcxvij*, indictione *x*; mense <hi>aprilis</hi> in uenecia, liguria, emilia atque flamminia italie prouinciis, in gallia quoque transalpina, multorum domus contritis hominibus pluraque hedificia simul et ecclesie ingenti terre motu concusse ceciderunt. <hi>eodem</hi> anno mense <hi>iulio</hi>, *xvij* kalendas <hi>augusti</hi>, feria *ii*a, luna in signo aquarii passa est eclipsim ab hora octaua noctis usque in matutinum.

**g208.15-210.8** <hi>anno</hi> ab incarnatione domini *mcxviij*, indictione *xj*; tercio idus <hi>decembris</hi>, feria *iiij*, luna in signo geminorum passa est eclipsim a quinta hora usque in nonam horam noctis eiusdem. <hi>eodem</hi> mense <hi>decembris</hi> post solis occasum usque in tertiam horam noctis celum rubeum quasi ignis apparuit a septemtrionali parte usque ad arcton; sequenti uero mense <hi>ianuarii</hi> paschalis papa rome defunctus est. <hi>et</hi> iohannes natione gaietanus qui romane ecclesie diaconus et cancellarius fuerat, statim a clero et populo romano in romani pontificatus honorem electus et gelasius est papa dictus. <hi>qui</hi> priusquam ordinaretur, propter henrici alamannorum imperatoris aduentum, qui tunc romam festinus aduenerat, metum ipse gelasius in ciuitate gaieta secessit, ibique a cardinalibus qui eum sequti sunt ordinatus est et consecratus; spreuerat enim predicti imperatoris assensum eiusque communionem. <hi>imperator</hi> autem hoc uidens, conuocato populo romano cum quibusdam clericis, iussit eligi in ordine summi pontificis quemdam burdinum nomine, cui nomen impositum est gregorius papa seditque in ecclesia beati petri. <hi>hic</hi> autem burdinus prius in toletana ecclesia hispanie archidiaco**<pb n="122" ed="b"/>**nus fuit, de qua postea assumptus fuit episcopus in ciuitate conimbro, et imposuit sibi nomen mauricius; dehinc mortuo bracarensi archiepiscopo, effectus est ipse ciuitatis eiusdem archiepiscopus, paschali papa in hoc assensum prebente, non parui muneris gratia ab eo sibi collati. <hi>hinc</hi> etiam nonnullis decursis temporibus, mortuo tolletano archiepiscopo, burdinus ipse largita prefato romano pontifici auri copia petiit ab eo sibi eundem tolletanum archiepiscopatum. paschalis autem accepta pecunia in honore petito assensum non prebuit. <hi>unde</hi> burdinus ipse bracarensem archiepiscopatum omnino dimittens, imperatori alamannorum adhesit. paschalis itaque, postquam ei mandauit ut in archiepiscopatum sibi commissum rediret et ipse eius iussioni acquiescere nollet, eum ab omni sacerdotali ordine deposuit. <hi>postea</hi> uero idem papa paschalis excommunicauit eum pro eo quod contra suam iussionem in ecclesia beati petri missam celebrauit. <hi>eodem</hi> anno quo papa gelasius ordinatus est mense <hi>martii</hi> indictione *xj* in ciuitate gaieta ipso gelasio cum cardinalibus residente in episcopali ecclesia eiusdem ciuitatis, w[illelmus] dux liggius eius homo iure deuenit, et statim ipse papa per uexillum tradidit eidem duci totam terram suam cum honore sui ducatus dicens: <hi>quemadmodum</hi> gregorius papa tradidit illam robberto guiscardo auo tuo et sicut urbanus papa eam roggerio patri tuo tradidit et sicut paschalis papa eidem roggerio patri tuo prius illam et postea tibi tradidit, sic et ego trado tibi eandem terram cum honore ducatus per illud idem donum atque consensum. <hi>eodem</hi> anno mense <hi>aprilis</hi> balduinus rex hierusalem obiit, cui successit in regnum balduinus cognomento de rubaia. <hi>ipso</hi> quoque anno mense <hi>augusti</hi> mortuus est alexius imperator constantinopolitanus, successitque ei in imperium calo iohannes filius eius.

**g210.9-210.22** <hi>anno</hi> dominice incarnationis *mcxviiij* indictione *xij* pridie kalendas <hi>decembris</hi> luna passa est eclipsin a media nocte usque in matutinum. <hi>eodem</hi> anno mense <hi>ianuarii</hi> gelasius papa postquam per annum [unum] romanam gubernauit ecclesiam, cum esset in gallie partibus defunctus est. <hi>tunc</hi> cardinales qui cum eo ibi fuerant, elegerunt in ordine romani pontificis archiepiscopum uiennensem nomine guidonem, uirum utique nobilem, quem calixtum papam nuncupauerunt. <hi>qui</hi> romano pontificio **<pb n="124" ed="b"/>** sublimatus, post annum unum romam uenit et papalem in lateranensi palatio cathedram sedit. <hi>anno</hi> quo gelasius papa defunctus est mense <hi>augusto</hi> sarraceni inuaserunt antiochiam. <hi>contra</hi> quos roggerius riccardi filius antiochie procurator cum militibus et peditibus quos tunc habere poterat exiens, atque cum sarracenis dimicans propter impatientiam suam uictus ac mortuus est. <hi>multitudo</hi> quoque christianorum cum eo mortua est; noluit enim expectare balduinum regem hierusalem qui cum maxima militum manu ueniebat in auxilium christianorum. <hi>non</hi> post multos uero dies ipse rex cum suis uenit in antiochiam et cum predictis sarracenis qui terram ipsam occupauerant, bellum commisit eosque deuicit et antiochiam in sua manu accepit.

**g210.23-210.24** <!--tra questo paragrafo e il precedente bonetti non ha interruzione di paragrafo--> "<hi>hoc</hi> tempore mense <hi>augusti</hi> regina constantia comprehensa est a comite alexandro et grimoaldo barense in iuuenatia ciuitate et cum ea equites *l* traditione quorumdam ciuium".

**g211.1-211.14** <hi>anno</hi> dominice incarnationis *mcxx* indictione *xiij* mense <hi>iunio</hi> robbertus capuanorum princeps defunctus est cui iordanus frater eius successit in honore principatus ipsius. <hi>mense</hi> octubris indictione *xiiij* in beneuenti palatio w[illelmus] dux deuenit liggius homo pape calixti per directum contra omnes homines. <hi>et</hi> ipse papa statim eidem duci donauit et concessit ac per uexillum tradidit omnem terram ipsius ducis cum toto honore ducatus ipsius dicens: "<hi>ad</hi> honorem dei et beati petri apostolorum principis nec non et pauli, fidelitatem quoque romani pontificatus et nostram nostrorumque successorum canonice intrantium, donamus et concedimus tibi terram et omnem honorem, quemcunque nostri predecessores, uidelicet papa nicolaus et alexander atque gregorius, donauerunt olim robberto guiscardo auo tuo ac deinde urbanus papa et paschalis eius successor donauerunt duci roggerio patri tuo, idemque paschalis postea atque gelasius papa donauerunt tibi". <hi>eodem</hi> uero mense idem papa calixtus troiam uenit. <hi>audiensque</hi> itaque willelmus dux eiusdem pontificis aduentum obuius festinanter extra ciuitatem aduenit cum primatibus suis. <hi>cui</hi> uice stratoris ipse pedes iuxta sellam usque ad ecclesiam episcopatus eiusdem **<pb n="126" ed="b"/>** civitatis ingenti cum honore deduxit.

**g211.15-211.17** <!--tra questo paragrafo e il precedente bonetti non ha interruzione di paragrafo--> "<hi>hoc</hi> tempore dux guillelmus una cum constancia regina et tancredo obsederunt castellum sancte trinitatis, quod situm est super flumen basantum, et ceperunt illud in die dominica in palmis mense <hi>aprilis</hi>".

**g212.1-212.4** <hi>anno</hi> dominice incarnationis *mcxxj* indictione *xiiij* &lt;mense <hi>iunii</hi>&gt; calixtus papa cum multitudine armatorum obsedit gregorium papam, cognomento burdinum, qui secesserat in ciuitate sutri; ab obsidione callixtus papa destitit, donec burdinum cepit, captumque direxit in monasterium sancte trinitatis de cava.

**g212.5-212.9** "<hi>anno</hi> domini *mcxxij* indictione *xv*. <hi>hoc</hi> tempore calixtus papa peruenit usque calabriam causa componende pacis inter ducem wilhelmum et comitem rogerium sicilie, quod minime facere potuit. <hi>set</hi> mense <hi>februarii</hi> dux et predictus roggerius comes inter se paciscuntur, et acceptis a comite roggerio septingentis equitibus exeredauit comitem iordanum.

**g212.10-212.11** <hi>anno</hi> domini *mcxxiij* in mense <hi>aprilis</hi> balduinus rex hierosolime capitur a paganis dum rediret de antiochia, set breui tempore dimittitur.

**g212.12-212.16** <!--tra questo paragrafo e il precedente bonetti non ha interruzione di paragrafo--> <hi>hoc</hi> tempore in mense <hi>iunio</hi> roggerius comes sicilie cum turba non exigua equitum et peditum transfetauit in calabriam et castellum sancti mauri nomine cepit et cremauit". <hi>hic</hi> autem calixtus papatum romanum in pace et tranquillitate possedit et urbem romanam in pace et tranquillitate possedit et urbem romam pro sua uoluntate disposuit. <hi>sedit</hi> autem in episcopatu romano anni *vii*. rome mortuus est et honorifice sepultus.

**g213.1-214.11** <hi>anno</hi> dominice incarnationis *mcxxv* indictione *iv*. <hi>huic</hi> successit honorius secundus natione lombardus, prius archidiaconus bononiensis, post cardinalis, deinde episcopus hostiensis, qui et lambertus dictus est. <hi>hic</hi> ducem w[ilhelmum], secundum statuta predecessorum suorum, per uexillum de ducatu apulie inuestiuit, et ab eo liggium hominium et iuramentum accepit. <!--interruzione di paragrafo in bonetti--> <note><hi>nota</hi> di bonetti "<hi>da</hi> questo punto la narrazione è opera di romualdo *ii*".</note> <hi>dux</hi> autem w[ilhelmus], licet a baronibus et hominibus suis multum diligeretur, tamen propter benignitatem et patientiam suam ab eis quodammodo habebatur contemptui, qui inter ipsum et roggerium comitem sicilie liggium hominem eius et **<pb n="128" ed="b"/>** patruum consobrinum, discordie materiam ministrabant. <hi>cum</hi>que inter predictum ducem et comitem sepe esset pax et concordia reformata, ipsi inter eos guerram et discordiam innouabant. <hi>et</hi> quia predictus dux homo erat liberalis et largus et quecumque habere poterat militibus erogabat, necessitate coactus primo calabriam pro sexaginta milibus bisantiorum prephato comiti in pignore posuit. <hi>postea</hi> mediam ciuitatem panormi, que ei iure hereditario pertinebat, illi uendidit. <hi>postremo</hi> cum de uxore sua filium habere non posset, recepta a prenominato comite multa pecunia, eum apud messanam de ducatu apulie et tota terra sua heredem instituit. <hi>hic</hi> salernitane ecclesie omnia, que robbertus dux auus eius, et roggerius dux pater eius donauerat, confirmauit, et iudajcam pro magna parte adiunxit. castrum olibani reddidit, et totam pastinam ecclesie moriens dereliquit. <hi>mortuus</hi> est autem apud salernum morte communi maior triginta annis, anno ducatus sui octauo decimo, anno dominice incarnationis *mcxxvii* mense <hi>iulio</hi>, in festo beati nazarii, indictione *v*, sepultus est autem apud salernum in tumulo patris sui in ecclesia beati mathei apostoli, quam robbertus dux auus eius a fundamentis edificauerat. <hi>fuit</hi> autem w[illelmus] dux statura mediocris, corpore gracilis, miles audax et strenuus, et in militari arte peritus, largus, humilis, benignus et patiens, affabilis omnibus, pius et misericors, et a suis hominibus multum dilectus, ecclesias dei et ministros eius uehementer honorans. <hi>comes</hi> uero roggerius, audita morte w[illelmi] ducis, qui eum heredem instituerat, statim cum galeis salernum uenit, et a salernitanis ciuibus honorifice receptus est, quibus tenimenta et possessiones et antiquas consuetudines confirmauit, et eos in suo recepit hominio. <hi>turrim</hi> autem maiorem in eorum potestate reliquit. <hi>qui</hi> in eadem ciuitate ab alfano caputaquensi episcopo est unctus in principem. <hi>dehinc</hi> regium ueniens ibidem in ducem apulie est promotus et sic in siciliam rediit.

**g214.12-215.3** "<hi>anno</hi> domini *mcxxvii* indictione *vi* mense <hi>septembris</hi> boamundus iuuenis transfretauit in antiochiam, et factus est princeps in loco patris sui, et omnes ciuitates suas apulie comiti domno alexandro consanguineo sui reliquid, ut uice sua eis uteretur. <hi>hoc</hi> anno rogerius comes sicilie excommunicatur ab **<pb n="130" ed="b"/>** honorio papa quia non permittebat ut episcopi sicilie uenirent romam. <hi>denuo</hi> excommunicatur ab eodem papa eo quod indebitum sibi nomen ducis inconsulto romano pontifice arripuit".

**g216.1-217.12** <hi>altero</hi> uero anno cum magno exercitu apuliam intrauit. <hi>papa</hi> autem honorius, cognito quod prephatus dux auctoritate sua uellet sibi ducatum apulie usurpare, cuius inuestitura et dominium sibi predecessorum suorum iure legitimo pertinebat, apuliam ingressus cum robberto capuano principe, raydulfo comite ayrole cognato predicti ducis, cum conuersanensibus, grimoaldo principe barensi, et aliis baronibus apulie, contra eum uenit ut eum de apulia expelleret. <hi>dux</hi> uero rogerius, uir eruditus et sapiens, pugnandi copiam eis prebere noluit, sed in tutis et munitis locis cum suo exercitu se recipiens, tamdiu eos immorari fecit, quousque affecti tedio et necessitate compulsi se diuiderent et unusquisque ad propria remearet. <hi>papa</hi> uero uidens se a baronibus derelictum, beneuentum rediit, quem dux roggerius e uestigio prosecutus est, et missis nuntiis cum eo concordatus est, cui liggium hominium fecit, et iuramentum prestitit, et ab eo in ponte qui est super sabbatum, per uexillum de ducatu apulie inuestitus est. <hi>quo</hi> facto honorius papa romam rediit, et dux roggerius in siciliam reuersus est. <hi>alio</hi> iterum anno in apuliam uenit, et cum predictis baronibus et robberto capuano principe concordatus est, et turrim maiorem que est salerni in sua potestate recepit.

**g218.1-219.2** <hi>postmodum</hi> baronum et populi consilio apud panormum se in regem sicilie inungi et coronari fecit. <hi>qui</hi> regni solio potitus cum nauali exercitu et magna militia salernum uenit, et amalfiam, rauellum et scalam potenter obsedit et longa obsidione cepit, et tam castra eorum quam ciuitates suo dominio subdidit.

**g219.5-219.8** <note><hi>la</hi> collocazione di questo paragrafo è diversa in bonetti e in garufi</note> <!--tra questo paragrafo e il precedente bonetti non ha interruzione di paragrafo--> <hi>post</hi> hec apuliam rediens obsedit barum, que se ei reddit, et tunc grimoaldum principem eiusdem ciuitatis principem et nobiles ciues et potentes qui ei repugnauerunt secum in siciliam transportauit. <hi>interea</hi> honorius papa mortuus est anno pontificatus sui sexto, anno uero dominice incarnationis *mcxxx* indictione *viij*.

**g219.3-219.4** <note><hi>la</hi> collocazione di questo paragrafo è diversa in bonetti e in garufi</note> "<hi>hoc</hi> tempore boamundus filius principis boamundi in bello **<pb n="132" ed="b"/>** iusta damascum occubuit, cuius corpus sine capite fertur esse sepultum".

**g214.n8-215.n14** <hi>anno</hi> ab incarnatione domini 1127, indictione 6. <hi>hoc</hi> anno mense <hi>septembris</hi> boamundus filius boamundi principis accersitus ab anteochenis ut in loco patris optineret regnum antiochenum, reliquid omnes ciuitates apulie, quas tenebat, domno alexandro comiti, ut uice sua eis uteretur, et ipse cum triremis nauibus 14 absque aliis sex honerariis, et cum iuuenum electa multitudine pontica sulcans equora perrexit antiochiam. <hi>mense</hi> <hi>iunii</hi> eadem indictione, dum castellum obmanum iussione roggerii comitis siciliensis a comitibus calabrie, id est alexandro senesii et a robberto grandi-maruli et aliis multis, aduentante etiam ab eodem rogerio comite militum peditum sarracenorumque non minima multitudine, obsideretur, rogerius uir iudith de intus cum militum eque strenuissime agone illis resisteret, subito oriente sole quadam die rogerius terlizus et robertus ricinnus cum electa militum caterua super eos irruentes, ita illos protriverunt ut nullus ex eis esset, qui non aut fuge presidio liberaretur aut capcionis neuo innodaretur, seu uictoris gladio perimeretur. sarracenorum uero, aliorumque peditum nec referendus est numerus occisorum, qui, ut fertur, tota castra sanguine ut aqua maduerunt. <hi>eorum</hi> uero omnia direptioni et prede data sunt.

**g215.n14-215.n10** <hi>anno</hi> dominice incarnationis 1128, indictione 7. <hi>hoc</hi> anno mense <hi>maii</hi> comes rogerius congregata militum peditumque multitudine siculum transmeans fretum uenit in partes apulie. <hi>fuisse</hi> autem in eius exercitu duo milia equitum et triginta milia peditum, sagitarios mille quingentos fertur, boum autem, ouium, porcorum aliorumque animalium multitudo nullo clauditur numero. <hi>qui</hi> ueniens cepit omnes terras quas iudith cum uiro suo tenebat rogerio, id est tursium, obmanum, pistiquinum, cracum, omniaque oppida ac uillas **<pb n="134" ed="b"/>** circumquaque positas, posuitque obsidionem circa castellum sancti archangeli, quod uidens goffridus, filius domni alexandri comitis, exiit ad eum ueniam querens, cui et gratanter concessa est. <hi>eodem</hi> anno, eadem indictione, mense nouembris uenit papa honorius in ciuitatem troiam et sinodalem agens conventum<!--bonetti has 'v', not 'u'--> una cum episcopis et abbatibus atque comitibus apulie, iterum excommunicatur comes rogerius omnesque sue arrogancie fautores cum eo.

**g215.n10-217.n1** <hi>anno</hi> domini 1129, indictione 8, mense <hi>iunii</hi>, dum ducis rogerii, a quadraginta usque ad sexaginta ut fertur ueloces galee erant, uelocissime circumdederunt ciuitatem barum ita ut nec intrandi nec egrediendi in urbem esset aliquibus locus caupolis uel lintribus barinorum. <hi>dux</hi> itaque cum exercitu suo ueniens apprehendit salpim in mense <hi>augusti</hi>, etiam et ciuitatem rubum ut fertur tradicione ciuium. <hi>cumque</hi> domnus tancredus et corporali molestaretur infirmitate et ducis rogerii molestaretur oppressione, tandem cum domno alexandro comite fratre suo, et cum domno grimoaldo barensi principi, medio estatis, id est decima die <hi>augusti</hi>, facta est pax cum dicto duce rogerio, reddentes etiam terras ab eisdem comprehensas, id est grauinum roberto, aquamuiuam cornulo(...) prioribus domus sancti guillelmi.

**g217.n4-217.n10** <hi>anno</hi> ab incarnatione domini 1130, indictione 9, mense <hi>septembris</hi>, dux itaque rogerius postquam omnes apulie ciuitates suo subiungauit dominio, id est troiam, sipontum et montem garganum et tranem cum omnibus castellis et uillis circumquaque positis, uenit melfim fecitque ibidem congregari omnes comites calabrie, apulie, salentine, brizie et lucanie, campanie, etiam episcopos et abbates; iussitque omnibus comitibus ut sibi filiisque suis idest rogerio et tancredo omni tempore fideles essent et obedirent suis preceptis, nec in terris eorum furta et latrocinia sinerent esse nec consentirent. <hi>et</hi> his omnibus prescriptis sacramento firmatis mense octubris reuersus est in siciliam.

**g218.n16-218.n23** <hi>anno</hi> ab incarnatione domini 1131, indictione 11, mense <hi>decembris</hi> die natali domini prephatus dux rogerius precepit congregare in sicilie prouinciam omnes episcopos diuersarum prouinciarum calabrie, apulie, campanie qui iussione **<pb n="136" ed="b"/>** calixti pape<note><hi>nota</hi> di bonetti: "<hi>errore</hi> nel testo: callisto *ii* era morto nel 1124. <hi>si</hi> tratta di anacleto *ii*".</note> unxerunt eum in regem ac super caput eius coronam regiam posuerunt et ab omnibus uocari regem iusserunt. <!--interruzione di paragrafo in bonetti--><hi>hoc</hi> tempore boamundus filius principis boamundi in belloiuxta damascum occubuit cuius corpus sine capite inuentumest, et sepultum in monasterio sancte marie quod estiuxta sepulcrum nostri redemptoris, in dextera parte eiusdemsepulcri, mense <hi>februarii</hi>.

**g219.n1-219.n13** <hi>anno</hi> domini 1132, indictione 8, mense <hi>septembris</hi>, dumrogerius dux brundusium ac turrem in eo constructam suesubdidit potestati ipseque reuersus sicilie fuisset, comes tancredusad obsidendam turrem perrexit, ubi tota ingenii arte decertauit ut caperet eam, set ut uidit inexpugnabilem eius esse municionem accensus ira fertur iurasse quod nulli qui in eadem erat turre parceret set alios patibulis alios ignibus daret, alios uero uiuos sepeliret si capere illos aliquando posset. <hi>set</hi> hoc iuramento magis nocuit quam profuit, nam custodes et defensores turris contra se hoc iuramentum factum cognoscentes inuicem coartantur magis se mori uiriliter pugnando quam se prodere eligentes. <hi>cum</hi> eius obsidio nichil proficeret, iram suam ad consilium reuocat ut barensis princeps grimoaldus ueniret et dulci alloquio eos moneret ut eandem turrim seseque ipsi grimoaldo darent, ipse autem tancredus cum suis gallipolim ad obsidendum pergeret. <hi>quod</hi> et factum est. <hi>mense</hi> autem <hi>decembris</hi> predictus princeps plus mansuetudine quam ferocitate cepit prephatam turrem, nulli malum faciens cum suis rebus abire permisit.

**g217.n10-218.n16** <hi>anno</hi> domini 1129, indictione 8. rogerius dux transfretauit a sicilia, uenit in apuliam ac perrexit tarentum. <hi>deinde</hi> babiit nerito cum grandi exercitu, fertur enim tria milia habuisse equites, pedites uero ac sagittarios et sarracenos usque ad sex milia, quam uacue factam inueniens cepit, prede ac direptione cuncta permiscendo, quin etiam et christianorum sanguinem a sarracenis crudeliter fundi precipiendo, nam senes interficiebant, pueros de sinu auferentes matrum **<pb n="138" ed="b"/>** allidebant gladiisque findebant, sacerdotes iuxta crucem et altare stantes interimebant, sacramenta ecclesie id est sanctum crisma in suius peronibus deridendo seu culponibus fundebant, mulieres coram maritis adulterantes, reliquos uero qui superfuerunt uinculatos sicilie asportare precepit. <hi>et</hi> exinde amaro exercitu adhiit brundusium, posuitque sibi obsidionem in mense <hi>iunii</hi> per terram et mare, fecitque ante eam turrem fieri ex trabibus proceris et altissimis, ferreisque nexibus, coriis uiminibusque muniuit, cuius altitudo predicte urbis muros precelleret. <hi>set</hi> nichil huiusmodi infermentum machine profuit sibi nec obfuit brundusinis; gofredus enim domni alandri comitis filius, et riccardus clerimonti dominus qui de intus erant simili modo confecerunt balistas et machinas que totam subito destruxerunt turrem. <hi>dux</hi> uero nullo modo suum preualere ingenium uidens, omnem exercitum fame afflictum, ignem in turrem missum suam tarenti reuertitur. <note><hi>qui</hi> garufi, pag. 128 rigo 16 delle note d'apparato, aggiunge la seguente frase all'interpolazione, assente in bonetti: "cum illis pepiget facta autem pacem".</note>

**g219.8-222.4** <hi>quo</hi> defuncto scisma in romama<!--typo in bonetti for romana--> ecclesia exortum est, nam maior et sanior pars cardinalium gregorium natione romanum diaconum cardinalem sancti angeli in pontificem elegerunt qui et innocentius secundus est appellatus. <hi>alia</hi> uero pars cardinalium petrum filium petri leonis nobilem ciuem romanum diaconum cardinalem sancti nicolai de carcere in pontificem leuauerunt, qui ab eis anacletus est appellatus. <hi>hic</hi> autem parentum suorum quorum habebat copiam, auxilio et fortitudine pene totam urbem suo dominio subdidit. innocentius uero frangentiumpanem usus consilio et auxilio, cum in urbe morari non posset, priuatim per tyberim in mare descendens cum galea pisanorum pisas uenit et a pisanis honorifice susceptus est; et in ea ciuitate aliquantulum commoratus sollempne ibidem concilium celebrauit. <hi>dehinc</hi> in galliam uenit et a ludouico rege francie et tota occidentali ecclesia est receptus. anacletus uero urbis dominio potitus nuntium ad roggerium regem sicilie misit. <hi>a</hi> quo et receptus est. <hi>cuius</hi> auctoritate apuliam intrauit et apud melfiam concilium celebrauit. <hi>qui</hi> cum per nuntios suos prepha**<pb n="140" ed="b"/>**tum regem sepe rogasset ut cum eo haberet colloquium et ei de more hominium faceret, ipse utpote uir astutus et sapiens et precauens in futurum ab eius se colloquio et aspectu subtraxit. <hi>ana</hi>cletus autem aliquandiu in apulia commoratus romam rediit et ibi usque ad uite sue terminum mansit. <!--interruzione di paragrafo in bonetti--> <hi>interea</hi> robbertus capuanus princeps et raydulfus comes ayrole cum aliis comitibus et baronibus apulie regi roggerio sunt rebelles effecti. <hi>quo</hi> cognito rex roggerius congregato nauali exercitu et magna multitudine militum et peditum salernum uenit et apud scafatim fluuium in territorio nucerie cum robberto capuano principe et raydulfo comite pugnauit et deuictus est. <hi>qui</hi> fugiens salernum se recepit. <hi>postmodum</hi> uero resumptis uiribus iterum in apuliam rediit, conuersanes obsdedit, eorum ciuitates et castella uiriliter expugnauit et quosdam de eis captos in siciliam misit. <hi>transacto</hi> uero aliquanto spatio temporis cum magno exercitu in terram laboris uenit, nuceriam cepit et diruit, auers[i]am destruxit, capuam et pene totam terram laboris occupauit. <hi>princeps</hi> uero capuanus simul cum comite raydulfo neapolim se receptauit, sed quia ciuitas illa partim situ loci partim militia munita erat, eam expugnare non potuit, sed militiam suam apud auersam et in aliis uicinis locis relinquens eam continuo inpugnari et deuastari fecit. robbertus uero capuanus princeps pisa ad implorandum pisanorum auxilium iuit, relictis apud neapolim sergio magistro militum et duce eiusdem ciuitatis et comite raydulfo. <hi>qui</hi> postmodum cum magno nauali exercitu pisanorum neapolim uenit et maximam audaciam et fortitudinem baronibus qui neapolim erant prebuit. <hi>galee</hi> uero pisanorum super amalfiam uenientes eam inmunitam et huius rei insciam ceperunt et expoliauerunt. <hi>quod</hi> audiens rex roggerius qui tunc temporis in terra laboris erat, misso exercitu suo pisanos qui adhuc in amalfie partibus morabantur fugauit et multos eorum in ore gladii perdidit et sic ciuitatem liberauit. pisani uero deuicti et confusi primo neapolim postea pisas redierunt. <hi>rex</hi> autem roggerius uir discretus et prouidus qui in agendis suis negotiis magis consilio quam uiribus utebatur, nunc in terra laboris nunc in apulia inimicos suos uiriliter inpugnabat et quosdam eorum minis et terroribus, quosdam ue**<pb n="142" ed="b"/>**ro beneficiis et promissis ad suam amicitiam attraebat. robbertus uero capuanus princeps et comes raydulfus et quidam alii de baronibus cognoscentes quod regi roggerio resistere non ualerent, ad lotharii imperatoris teutonici auxilium confugerunt ipsum humiliter postulantes ut eis ammissas terras restitueret asserentes apuliam et siciliam ad ius sui imperii pertinere. <hi>rex</hi> autem roggerius postquam inimicos et rebelles suos a regno repulit et fugauit, totam terram in pace et tranquillitate possedit preter neapolim quam expugnare non potuit. <hi>hic</hi> autem cum esset comes et iuuenis albyriam filiam regis hispanie duxit uxorem ex qua plures liberos habuit, roggerium quem apulie ducem instituit, tancredum quem tarenti principem fecit, anfusium quem capue principem ordinauit, willelmum et henricum. <hi>habuit</hi> etiam de predicta uxore filiam unam.

**g222.5-224.19** <hi>interea</hi> innocentius papa in francia aliquantulum demoratus alamanniam uenit et ab imperatore lothario et ab uniuersis principibus eius cum summa est gloria et deuotione susceptus. <hi>imperator</hi> autem tum predicti pape suggestione et ammonitione continua, tum exulum apulie precibus et miseratione commotus cum magno esercitu italiam intrauit et per partes ancone simul cum papa innocentio in apuliam uenit, robbertum uero capuanum principem cum comite raydulfo et aliis exulibus et quadam parte sui exercitus terram laboris intrare iussit, galeas etiam pisanorum in eorum auxilio uenire precepit. <hi>imperator</hi> autem totam apuliam, resistente sibi nemine, occupauit. <hi>rex</hi> uero roggerius cognoscens quod imperatori resistere non ualeret, eo quod barones eius et ciuitates pro maiori parte recesserant ab ipso, ciuitates et castra sua fortia premuniuit; ipse uero cum exercitu suo una dieta aut multum duabus post imperatorem ueniens ciuitates et castella que imperator ceperat expugnabat et frequentes nuntios in exercitum imperatoris mittens, principes eius promissionibus et muneribus ad suum amorem et gratiam attrahebat. <!--interruzione di paragrafo in bonetti--> capuanus uero princeps cum comite raydulfo terram laboris ingressus, eam et ducatum amalfie potenter obtinuit et cum magno exercitu militum et galeis pisanorum salernum ueniens eam obsedit. salernitani autem ciues qui de antiquo suis dominis fideles extiterant, in fidelitate solita firmiter perdurantes, eis uiri**<pb n="144" ed="b"/>**liter restiterunt. <hi>erat</hi> tunc salerni robertus regis roggerii cancellarius cum militia regia et baronibus plurimis, qui simul cum salernitanis ciuibus in exercitu principis et pisanorum insultum sepius facientes eos uiriliter impugnabant. <hi>cumque</hi> ciuitas ab eis fere unius mensis spatio esset obsessa et ab eis non posset modo aliquo expugnari, nouissime imperator ab apulia uocatus cum apostolico et suo exercitu super eam uenit. robbertus autem cancellarius, uir magni consilii et discretus, metuens ne si forte ciuitas per uiolentiam ab imperatore caperetur, regi roggerio inrecuperabile dampnum accideret, habito baronum consilio, salernitanis ciuibus ex parte regis precepit ut cum imperatore concordiam facerent et se et regis militiam que in ciuitate erat a periculo liberarent. <hi>ciues</hi> uero eius preceptis obtemperantes pacem cum imperatore fecerunt et data de suis imperatori magna pecunia, quadrigentos milites qui in ciuitate fuerant, ad regem roggerium cum rebus suis illesos abire fecerunt. <hi>cancellarius</hi> autem cum baronibus et quibusdam militibus se in turrim maiorem recepit. <hi>facta</hi> autem pace, pisani utpote superbi et elati ceperunt iniurias et molestias ciuibus salernitanis inferre. <hi>qui</hi> eorum superbiam non ferentes, accipientes arma in eos irruerunt, et maximum castrum ligneum, quod ad expugnationem ciuitatis fecerant, eis presentibus, combusserunt. <hi>unde</hi> pisani in iram commoti ab imperatore, qui eis super hoc auxilium non prestiterat, recesserunt et postmodum sunt cum rege roggerio concordati. <hi>imperator</hi> uero ciuitate potitus, acceptis ab eis pro pecunia obsidibus, a ciuitate recedens, apud sanctum seuerinum sua castra locauit, ibique habito apostolici et baronum consilio, comitem raydulfum ducem apulie ordinare disposuit. <hi>propter</hi> quod inter apostolicum et imperatorem maxima contentio est oborta. apostolicus enim asserebat inuestituram ducatus apulie ad ius romani pontificis pertinere et hoc a suis predecessoribus fuisse iam longo tempore firmiter obseruatum. <hi>imperator</hi> e contrario affirmabat, hoc ad ius pertinere imperii, et ducatum apulie debere auctoritate imperatoria ordinari. <hi>sed</hi> quia uterque in procinctu erat itineris, et deficientibus ad presens utriusque partis in**<pb n="146" ed="b"/>**strumentis et rationibus, controuersia hec ad plenum difiniri non poterat, communi consensu ad hunc finem concordie deuenerunt: ut apostolicus et imperator per uexillum comitem raydulfum de ducatu apulie inuestirent, et postmodum habita oportunitate loci et temporis, utriusque partis allegationibus plenius exhibitis et ostensis, hec controuersia mediante iustitia finiretur. <hi>quod</hi> et factum est, nam apostolicus accepto uexillo a superiori parte, imperator ab inferiori, comitem raydulfum de ducatu apulie inuestierunt. <hi>quo</hi> facto imperator in alamaniam rediit. innocentius uero romam intrauit et a frangentibuspanem et quibusdam aliis nobilibus honorifice receptus est. anacletus uero non multo post diem clausit extremum. <hi>rex</hi> autem roggerius audiens apostolicum et imperatorem recessisse, receptis etiam suis quadrigentis militibus qui a salerno uenerant, fortior effectus festinus salernum uenit et a salernitanis ciuibus cum summa est deuotione susceptus. <hi>nec</hi> moram, nuceriam obsedit expugnauit et destruxit, totam terram laboris potenter optinuit, capuam in ore gladii cepit et concremauit. <hi>tunc</hi> cum sergio magistro militum neapolitanorum concordatus est et eum secum in expeditionem duxit. <hi>dehinc</hi> acies suas uersus apuliam dirigens totam terram beneuentanam et capitanatam recuperauit. <hi>quo</hi> audito, comes raydulfus, qui se ducem uocari faciebat, congregato exercitu militum et infinita multitudine maritimarum ciuitatum apud ranianum ei potenter occurrit.

**g225.1-232.10** <hi>cumque</hi> de pace inter eos componenda, mediante bernardo claraeuallensi abbate, diutius esse tractatum nec potuisset, peccatis exigentibus, consumari, bellum inter eos ualidum est exortum. <hi>dux</hi> autem roggerius filius predicti regis, qui in acie percussoria fuerat, oppositas sibi acies uiriliter expugnauit et sipontum usque fugauit. <hi>rex</hi> uero, qui in magna ac postrema acie fuerat, lassescentibus militibus, in fugam conuersus est, et tunc multa milia hominum capta sunt et occisa. sergius quoque magister militum neapolitanorum gladio percussus occubuit. <hi>rex</hi> uero tota nocte equitans salernum uenit et ab eiusdem urbis ciuibus more solito est reuerenter exceptus. <hi>qui</hi> in ea ciuitate aliquantulum moratus, ciuitates suas et castella militibus et peditibus premuniuit. <hi>tunc</hi> willelmus natione rauennas et electus **<pb n="148" ed="b"/>** capue, in salernitana ecclesia est electus. <hi>deinde</hi> recepta neapolim et dispositis et ordinatis partibus regionis illius, cum roggerio duce et tancredo principe filiis suis in siciliam est reuersus. <hi>adueniente</hi> autem estate per mare et per terram cum magno exercitu in terram laboris uenit. <hi>papa</hi> uero innocentius, mortuo anacleto, dominio urbis potitus, magnum exercitum de romanis et campanis congregauit, et terram regis ingressus, sanctum germanum et pene totam terram sancti benedicti occupauit, et gallucium castrum obsedit. <hi>quod</hi> audiens rex roggerius roggerium filium suum ducem apulie contra eum cum magno exercitu misit. <hi>qui</hi> ueniens castrum obsidione liberauit, romanos deuicit, dominum papam et multos cum eo nobiles romanos cepit. <hi>quem</hi> rex e uestigio prosecutus, ad pedes domini pape uoluit humiliter satis accedere. <hi>sed</hi> ipse utpote uir constans et rigidus eum primum recipere noluit. <hi>tandem</hi> discurrentibus inter eos nuntiis et de pace componenda tractantibus, dominus papa habito consilio cardinalium propter multos ciues romanos, qui cum eo capti fuerant, regem in gratia sua recepit, et recepto ab eo sacramento et hominio, ipsum per uexillum de regno sicilie et ducatu apulie inuestiuit. <!--interruzione di paragrafo in bonetti--> <hi>eo</hi> tempore comes raydulfus, qui dux dicebatur, occasione flebothomie, troie mortuus est. <hi>tunc</hi> etiam vesevus mons emisit pulverem ferruginei coloris et subrubei in tanta copia, quod usque neapolim et capuam et salernum peruenit. <hi>rex</hi> autem innocentium papam satis honorifice beneuentum usque deduxit, et accepta ab eo licentia, troiam uenit et eam recepit. <hi>postmodum</hi> barum obsedit, que post longam obsidionem se ei reddidit. <hi>et</hi> tunc iaquintum, qui se principem barensium uocari faciebat et multos alios suspendi fecit. riccardus etiam de claromonte ibi occisus est, alexander uero frater eius in romaniam recessit. <hi>sicque</hi> potentissimus rex roggerius, inimicis et proditoribus suis superatis pariter et destructis, cum triumpho et gloria in siciliam rediit, et regnum suum in summa pace et tranquillitate possedit. <hi>papa</hi> uero innocentius romam rediit et eam in pace et tranquillitate tenuit. <hi>non</hi> multo post tempore lotharius teotonicorum imperator obiit et ei corradus in imperio successit. <hi>similiter</hi> et lodouicus rex francorum mortuus est et ei lodouicus filius eius in regno successit. **<pb n="150" ed="b"/>** <hi>rex</hi> autem roggerius in regno suo perfecte pacis tranquillitate potitus, pro conseruanda pace camerarios et iustitiarios per totam terram instituit, leges a se nouiter conditas promulgauit, malas consuetudines de medio abstulit. <hi>et</hi> quia cor magnificum et dominandi animum semper habuit, dominio sicilie et apulie nequaquam contentus, maximum naualem preparauit exercitum, quem cum multis militibus in africam mittentes, ipsam cepit et tenuit. susas, bonam, capsim, sfaxim et tripolim expugnauit et sibi tributarias reddidit. <hi>cum</hi> rege babylonie pacem ad honorem suum et comodum fecit. <hi>eo</hi> tempore calo iohannes imperator constantinopolitanus sagitta tossicata lesus apud antiochiam obiit, cui emanuel filius eius in imperio successit. <hi>hic</hi> autem ad regem roggerium legatos de parentela inter eos componenda mandauit. <hi>rex</hi> autem pro hac causa perficienda honorabiles legatos ad imperatorem misit, qui eos uerbis suis more solito diutius detinuit, et postmodum in carcere retrudi fecit. <hi>un</hi>de rex indignatus apud ydrontum galeas et naues plurimas preparari fecit et eas cum comitibus et multa militia in romaniam misit. <hi>qui</hi> uenientes corpho et multas alias insulas depopulati sunt, corinthum uero et stipham ceperunt in ore gladii, et eos expoliantes pecuniam multam et pannos sericos inde asportauerunt. <hi>alio</hi> quoque tempore predictus rex roggerius misit salernum ammiratum suum cum stolio suo in romaniam, qui inuenit maximum stolium imperatoris apud capud malee, et ibi uiriliter pugnauit, grecos deuicit, et angelum despoti, magistrum stolii et consanguineum imperatoris, cum multis aliis captiuos in siciliam duxit. <!--interruzione di paragrafo in bonetti--> <hi>interea</hi> innocentius papa roma mortuus est et sepultus apud lateranum anno pontificatus sui *xiiii*, anno uero dominice incarnationis *mcxliii* indictione *vii*. <hi>huic</hi> successit guido, natione tuscus, prius presbiter cardinalis, qui et celestinus secundus uocatus est. <hi>hic</hi> concordiam que inter innocentium papam et regem roggerium facta est, ratam habere noluit, sed eam reuocauit in dubium. <hi>mortuus</hi> est autem sexto mense pontificatus sui. <hi>cui</hi> successit girardus natione bononiensis prius presbiter cardinalis sancte crucis et cancellarius, qui et lucius secundus appellatus est. <hi>audiens</hi> autem rex roggerius promotionem lucii pape, gauisus est ualde, eo quod compater et amicus eius exti**<pb n="152" ed="b"/>**terat. <hi>qui</hi> statim missis nuntiis suis predicto pape per mare usque gaietam ueniens, ei apud ceperanum occurrit. <hi>cumque</hi> de pace inter eos componenda diu tractatum esset, repugnantibus cardinalibus, concordari non potuerunt. <hi>quare</hi> rex indignatus in siciliam rediit. roggerius uero dux apulie filius eius ex mandato regis cum magno exercitu campaniam ingressus, eam usque ferentum depopulatus est et cepit, et sic in apuliam rediit. lucius autem papa ad urbem regressus est. <hi>non</hi> multo autem post populus romanus contra uoluntatem eiusdem pape iordanum filium petri leonis in patricium promouit et senatores de nouo in urbe creauit. <hi>mortuus</hi> est autem lucius papa mense pontificatus sui undecimo, anno dominice incarnationis *mcxlv* indictione *viii*. <hi>huic</hi> successit bernardus natione pisanus, prius monachus claraeuallensis et abbas sancti anastasii, deinde presbiter cardinalis, qui eugenius tertius est appellatus. <hi>hic</hi> propter tumultum senatorum et populi de urbe egrediens apud farfense monasterium sollempniter est consecratus. <hi>dehinc</hi> in galliam proficiscens a lodouico iuniore rege francorum et tota gallicana ecclesia honorifice est receptus. <hi>hic</hi> remis generale concilium celebrauit. <!--interruzione di paragrafo in bonetti--> <hi>eo</hi> autem tempore corradus rex teutonicorum cum magna multitudine militum et peditum ierosolimam proficiscens constantinopolim uenit et ab emanuele imperatore tum timore, tum quia cognatam eius in uxorem duxerat, honorifice est receptus. <hi>imperator</hi> autem predicto regi corrado more greco se satis humanum et benignum exhibuit, munera multa contulit promittens se illi ducatum itineris et uictui necessaria prebiturum. <hi>postquam</hi> uero rex curradus brachium sancti georgii cum suo exercitu transfretauit, ut dicitur suggestione et mandato imperatoris, illi et exercitui eius uictualia sunt subtracta. <hi>quare</hi> deficiente alimonia exercitus cepit deficere et lassescere. turchi autem hoc comperto super eos uiriliter irruerunt, et debilitatos fame et labore itineris teotonicos expugnauerunt, multos eorum in ore gladii trucidantes, multos in seruitutem miseram redigentes. <hi>imperator</hi> autem, ammissa maiori parte exercitus, uix cum paucis ierosolimam uenit. lodouicus autem rex francorum cum magno exercitu militum et peditum predictum regem corradum eodem anno et eodem itinere prosecutus, ab emanuele impera**<pb n="154" ed="b"/>**tore simili modo receptus est et deceptus. <hi>nam</hi> postquam brachium

sancti georgii pertransiit, cum ex larga promissione imperatoris crederet sibi et exercitui suo uictui necessaria reperturum, deficiente alimonia, magnam partem sui exercitus partim fame partim bello amisit, et ierosolimam cum pauco exercitu uix peruenit. <hi>sicque</hi> factum est, quod peccatis exigentibus, suggestione grecorum et malitia, duo adeo potentes et nobiles principes, amisso exercitu parum boni ad honorem nominis christiani perficere potuerunt. <hi>qui</hi> ierosolimam causa orationis aliquantulum sunt demorati; dehinc corradus per constantinopolim in alamanniam rediit, rex autem francie per apuliam ad propria remeauit. <hi>quem</hi> rex roggerius satis officiose suscepit, equitaturas multas et munera plurima contulit, et eum per terram suam honorifice conduci precepit. <!--interruzione di paragrafo in bonetti--> <hi>papa</hi> uero eugenius postquam in francia aliquantulum est demoratus, ytaliam repetens apud tusculanum se recepit, et congregata militia, romanos sibi inobedientes iussit constringere et expugnare. <hi>rex</hi> autem roggerius, cognito predicti pape aduentu, legatos suos ad eum misit, et partem militum suorum ad eius seruitium delegauit. <hi>cum</hi> autem predictus papa apud tusculanum moraretur, rex francie ab ierosolimis rediens ad eum uenit. <hi>qui</hi> memor beneficii et honoris sibi in francia ab illo collati, eum prout decuit cum reuerentia magna et honore suscepit, dona multa optulit et in pace ad propria redire permisit. <hi>rex</hi> autem roggerius archiepiscopos et episcopos terre sue iussit consecrari a papa eugenio; frequenter legatos ad eum de pace componenda transmisit, sed impetrare non potuit. <hi>sed</hi> quia, ut ait scriptura, quem diligit dominus, corripit et flagellat omnem filium quem recipit, postquam deus omnipotens regem roggerium multis prosperis successibus extulit et exaltauit, ne succedentia prospera animum eius plus iusto extollerent et in superbiam eleuarent, eum quarumdam aduersitatum flagellis paterna miseratione corripuit. <!--interruzione di paragrafo in bonetti--> <hi>nam</hi> primo albidia illustris regina uxor eius, ex qua tot filios habuerat, mortua est, et filia eius. <hi>post</hi> hec tarentinus princeps et anfusus capuanorum princeps et henricus mortui sunt. <hi>nouis</hi>sime autem roggerius dux apulie, primogenitus eius, mortuus est anno dominice incarnationis *mclix* indictione *xii*, uir qui**<pb n="156" ed="b"/>**dem speciosus et miles strenuus, pius, benignus, misericors et a suo populo multum dilectus. <hi>rex</hi> autem roggerius tot flagellis aflictus constanti animo pii patris flagella sustinuit, et sic se medium inter prospera et aduersa exhibuit, ut nec eum prospera plus iusto erigerent nec aduersa penitus inclinarent. <hi>nam</hi> licet multiplici dolorum stimulo perurgeretur in animo, foris tamen consolatoriam speciem et doloris temperantiam pretendebat in vultu, et in sua consolatione regno suo consolationem tribuit et inimicis suis insultandi materiam denegauit. <hi>et</hi> quia solum willelmum capuanorum principem habebat superstitem, ueritus ne eundem conditione humane fragilitatis ammitteret, sibiliam sororem ducis burgundie duxit uxorem, que non multo post salerni mortua est, et apud caueam sepulta est. <hi>tertio</hi> beatricem filiam comitis de reteste in uxorem accepit, de qua filiam habuit, quam constantiam appellauit. <hi>biennio</hi> autem antequam moreretur, willelmum filium suum capuanorum principem in regem sicilie fecit inungi et secum iussit pariter conregnare. <!--interruzione di paragrafo in bonetti--> <hi>interea</hi> eugenius papa apud tusculanum aliquanto tempore demoratus, pacem cum romanis fecit et a senatoribus et ab uniuerso populo romano cum summo est honore susceptus. <hi>hic</hi> autem adeo uniuersum populum sibi beneficiis et elemosinis alligauit, quod bene pro maiori parte urbem poterat pro sua uoluntate disponere; et nisi esset mors emula, que illum cito de medio rapuit, senatores nouiter procreatos populi amminiculo usurpata dignitate priuasset. <hi>eo</hi> tempore corradus teutonicorum rex mortuus est, et ei fredericus nepos eius in regno successit. <hi>non</hi> multo uero post eugenius papa rome mortuus est, et apud sanctum petrum est sepultus, anno pontificatus sui [*viii*, m. *iv* die *xii*]. <hi>huic</hi> successit corradus natione romanus, senex et plenus dierum, prius presbiter cardinalis deinde episcopus sauinensis et uicarius romane ecclesie, qui et anastasius est appellatus, anno dominice incarnationis *m[cliii]*.

**g232.11-232.21** <hi>interea</hi> rex roggerius, qui tempore pacis et belli otiosus esse nesciuit, regni sui pace et tranquillitate potitus, panormi palatium satis pulcrum iussit edificari, in quo fecit capellam miro **<pb n="158" ed="b"/>** lapide tabulatam, quam etiam deaurata testitudine cooperuit, et ornamentis uariis ditauit pariter et ornauit. <hi>et</hi> ne tanto uiro aquarum et terre delicie tempore ullo deessent, in loco, qui fabara dicitur, terra multa fossa pariter et effossa, pulcrum fecit biuarium, in quo pisces diuersorum generum de uariis regionibus adductos iussit inmitti. <hi>fecit</hi> etiam iuxta ipsum biuarium, pulcrum satis et speciosum edificari palatium. <hi>quosdam</hi> autem montes et nemora, que sunt circa panormum, muro fecit lapideo circumcludi et parcum deliciosum satis et amenum diuersis arboribus insitum et plantatum construi iussit, et in eo damas, capreeolos, porcos siluestres iussit includi. <hi>fecit</hi> et in hoc parco palatium ad quod aquam de fonte lucidissimo per conductus subterraneos iussit adduci.

**g233.1-235.5** <hi>sic</hi> uir sapiens et discretus predictis deliciis, prout temporis expetebat qualitas, utebatur; nam in hyeme et quadragesimali tempore pro copia piscium in fabare palatio morabatur; in estate uero apud parcum estiui caloris temperabat incendium, et animum diuersis curis et sollicitudinibus fatigatum, uenationis usu mediocri quodammodo releuabat. <hi>quamvis</hi> autem predictus rex, sapiencia, ingenio et plurima discretione polleret, tamen sapientes uiros diuersorum ordinum et e diuersis mundi partibus euocatos, suo faciebat consilio interesse. <hi>nam</hi> georgium uirum utique maturum, sapientem, prouidum et discretum ab antiochia adductum, magnum constituit ammiratum, cuius consilio et prudentia in mari et terra uictorias multas optinuit. guarinum et robbertum clericos litteratos et prouidos per successionem temporum cancellarios ordinauit. <hi>et</hi> si quos probos et sapientes uiros, siue de terra sua siue aliunde genitos, laicos seu clericos inuenire poterat, sibi adherere iubebat, et prout cuiusque exigebat conditio, eos diuersis honoribus et diuitiis exaltabat. <hi>nouis</hi>sime maionem iuuenem de baro oriundum, uirum utique facundum satis prouidum et discretum, primo scriniarium, dehinc uicecancellarium, postremo cancellarium fecit. <hi>de</hi> nouo multos in regno suo comites ordinauit, ciuitatem cephaludium ipse fecit edificari, in qua ecclesiam sancti saluatoris pulcram satis et speciosam suis sumptibus fecit construi, cui ciuitatem optulit et eius seruicio deputauit.

**g234.n1-236.n10** <note><hi>questo</hi> paragrafo, come tutti quelli che hanno id con "n1" e simili, è riportato da garufi in nota.</note> <hi>ut</hi> autem universus mundus evidenter agnoscat, qualiter **<pb n="160" ed="b"/>** rex rogerius tota fuerit intencione catholicus, qualiter christiane fidei zelo et fervore succensus, subsequentis operis testimonium declarabit. <hi>rex</hi> rogerius quendam eunuchum habuit philippum nomine, qui pro sui probitate servicii ei gratus erat admodum et acceptus. <hi>et</hi> quia ipsum in agendis suis fidelem et negociorum suorum idoneum exsecutorem invenerat, univero hunc prefecit palatio, et totius domus sue statuit esse magistrum. <hi>qui</hi> sic per incrementa temporum in eius gratia et amore profecit, quod illum stolii sui ammiratum esse disposuit et cum eodem bonam misit, quam in ore gladii cepit et spoliavit, et cum triumpho et gloria in siciliam rediit. <hi>sed</hi> quia conditori suo de collatis beneficiis ingratus extitit, et regi celesti malum pro bono rependit, merito terreni regis iram et indignationem incurrit. <hi>hic</hi> enim sub clamide christiani nominis diaboli militem gerebat absconditum, et cum specie tenus se esse christianum ostenderet, totus erat mente et opere sarracenus; christianos oderat, paganos plurimum diligebat, dei ecclesias invitus intrabat, sinagogas malignancium visitabat frequencius, et eis oleum ad concinnanda luminaria et que erant necessaria ministrabat. <hi>christianas</hi> tradiciones penitus respuens, in diebus veneris et quadragesime carnes comedere non cessabat; nuncios suos cum oblationibus ad sepulcrum magumeth miserat, et se sacerdotum loci illius orationibus plurimum commendaverat. <hi>cum</hi> autem hec et alia illius scelera, que sub umbra christiani nominis palliabat, ad aures regis rogerii pervenissent, usus zelo dei, set secundum suam scienciam fecit illum de prenominatis criminibus in sua curia conveniri. <hi>cumque</hi> ille de regis gratia et amore confisus, accusatoribus suis viriliter responderet et que sibi obiecta fuerant, tamquam falsa penitus denegaret, operante divina iusticia, accusatores ea, que dixerant vera esse fidelium hominum testimonio comprobarunt. philippus autem convictum se esse considerans, regis iusticiam metuens, cepit veniam petere et regis misericordiam postulare, et de cetero futurum se esse christianum catholicum repromittere. <!--interruzione di paragrafo in bonetti--> <hi>tunc</hi> rex fidei flamma succensus, prorumpens in lacrimas, ait: <hi>noscat</hi> vestra fidelitas, dilectissimi, quod animus meus maximo dolore compungitur, et magnis iracundie stimulis **<pb n="162" ed="b"/>** agitatur, quia hic minister meus, quem a puero enutrieram ut catholicum, peccatis suis exigentibus, inventus est sarracenus, et sarracenus et sub nomine fidei opera infidelitatis exercuit. <hi>et</hi> quidem si maiestatem nostram in rebus aliis offendiscet, si thesauri nostri partem licet maxima exportasset, servicii sui recolenda memoria pro certo apud nos promereretur veniam, et gratiam impetrasset. <hi>set</hi> quia in facto suo principaliter offendit deum, et aliis peccandi materiam prebuit et exemplum, nostre fidei iuniuriam et christiane religionis offensam proprio filio non remitterem nec cuilibet proximo relaxarem. <hi>in</hi> hoc facto totus mundus addiscat, quod christianam fidem tota affectione diligo et eius iniuriam etiam in ministros meos vindicare non cesso. <hi>exurgant</hi> igitur leges, et nostra iura ense equitatis armentur, et inimicum fidei iusticie gladio feriant, et per hoc infidelibus laqueum terroris inducant. <hi>tunc</hi> comites, iusticiarii, barones et iudices qui ibi aderant, iustum regis animum adtendentes, tracti in partem, diu comunicato consilio, sententiam dictavere dicentes: philippum, christiani nominis delusorem et sub velamento fidei opera infidelitatis agentem, flammis ultricibus decrevimus concremandum, ut qui ignem caritatis habere noluit, ignem combustionis incurrat, et nequissimi hominis reliquie nulle remaneant, sed conversus in cineres ab igne temporali ad ignem eternum perpetuo arsurus accedat. <hi>tunc</hi> mandantibus iusticiariis, equi indomiti pedibus alligatus usque ad calcariam, que ante palatium erat, est violenter attractus, dehinc ab equi pedibus dissolutus in flammarum medio iactatus est et repente combustus. <hi>alii</hi> autem sue iniquitatis complices et consortes capitalem subiere sentenciam. <hi>in</hi> hoc igitur facto manifestius elucessit, quod rex rogerius fuit princeps christianissimus et catholicus, qui pro iniuria fidei vindicanda camerario et nutrito proprio non pepercit, set pro eius honore et gloria incendio tradidit illum.

**g236.1-237.5** <hi>circa</hi> finem autem uite sue secularibus negotiis aliquantulum **<pb n="164" ed="b"/>** postpositis et ommissis, iudeos et sarracenos ad fidem christi conuertere modis omnibus laborabat, et conuersis dona plurima et necessaria conferebat. <hi>ecclesiam</hi> etiam sancti nicolai de messana cum maiori parte suorum sumptuum edificari iussit, licet suo tempore non potuerit consumari. <hi>hic</hi> etiam ad memoriam nominis sui in salerno tabulam argenteam suis expensis factam, ante altare beati mathei fecit apponi, et quotiens salernum a sicilia ueniebat, de more salernitane ecclesie unum uel duo pallia offerebat. <hi>sed</hi> quia negatum est summis stare diu, totius regni sui peccatis exigentibus, gloriosissimus rex rogerius post tot uictorias et triumphos apud panormum febre mortuus est, et sepultus in archiepiscopatu eiusdem ciuitatis, anno uite sue quinquagesimo octauo, mensibus duobus, diebus quinque, uicesimo septimo die mensis <hi>februarii</hi>, anno regni sui uicesimo *iiii*, anno dominice incarnationis *mclii*, indictione *i*. <hi>fuit</hi> autem rex rogerius statura grandis, corpulentus, facie leonina, uoce subrauca, sapiens, prouidus, discretus, subtilis ingenio, magnus consilio, magis utens ratione quam uiribus. <hi>in</hi> acquirenda pecunia multum sollicitus, in expendenda non plurimum largus, in publico ferus, in priuato benignus, fidelibus suis honores et premia largiens, infidelibus contumelias et supplicia inferens. <hi>erat</hi> suis subditis plus terribilis quam dilectus, grecis et sarracenis formidini et timori.

**g237.6-237.12** <hi>defuncto</hi> autem rege rogerio, w[ilhelmus] filius eius, qui cum patre duobus annis et mensibus decem regnauerat, illi in regni amministratione successit. <hi>hic</hi> autem post mortem patris, conuocatis magnatibus regni sui, proximo pascha est sollempniter coronatus, cui curie robbertus de basauilla comes de conuersano consobrinus frater eiusdem regis interfuit. <hi>huic</hi> rex w[ilhelmus] comitatum de lauritello concessit et eum in apuliam cum honore emisit. <hi>postmodum</hi> maionem cancellarium magnum ammiratum constituit, cuius consilio et prouidencia regni sui negocia precipue pertractabat.

**g237.13-242.17** <hi>interea</hi> circa natiuitatem domini anastasius papa mortuus est anno *v*, dominice incarnationis *mcliiii*. <hi>cui</hi> successit nicolaus natione anglicus, prius canonicus regularis et abbas sancti rufi, et post albanensis episcopus, qui et adrianus quartus est appellatus. <hi>quo</hi> audito, rex w[ilhelmus] nuncios ad eum de pace com**<pb n="166" ed="b"/>**ponenda transmisit, set optinere non potuit. <hi>postmodum</hi> circa quadragesimam rex salernum uenit et ibi usque ad pascha est demoratus. <hi>quo</hi> cognito, adrianus papa henricum cardinalem <hi>sanctorum</hi> nerei et achillei ad eum misit, quem rex recipere noluit, set romam redire precepit, eo quod in litteris apostolicis, quas regi portabat, papa ipsum non regem, sed w[ilhelmum] dominum sicilie nominabat. <hi>pro</hi> quo facto adrianus papa et tota romana curia contra regem turbata est et commota. <hi>rex</hi> autem celebrata festiuitate paschali ascittino catheniensi archidiacono, quem cancellarium fecerat, apulie amministrationem commisit, et ipse cum ammirato in siciliam rediit. <hi>cancellarius</hi> autem ex mandato eiusdem regis, congregato magno exercitu, beneuentum obsedit et eum usque ad menia deuastauit. <hi>ciues</hi> autem eiusdem ciuitatis eidem uiriliter restiterunt et petrum archiepiscopum, quem pro parte regis suspectum habebant, interfecerunt. <hi>cumque</hi> ciuitas illa aliquanto tempore fuisset obsessa, quidam de baronibus rebelles effecti, ciuitatem ingressi hostibus adheserunt. <hi>alii</hi> uero sine licencia relicto exercitu ad propria redierunt. <hi>sicque</hi> exercitus diuisus est et ciuitas ab obsidione liberata. <hi>comes</hi> autem robbertus de lauritello timens ne suggestione ammirati, qui eum habebat odio, a rege caperetur, dolens et inuitus a rege recessit. <hi>multi</hi> etiam de baronibus apulie rebelles effecti guerram maximam in apulia excitauerant. <hi>quo</hi> audito barones sicilie et ipsi similiter guerram contra regem in sicilia commouerunt. rex autem congregato exercitu contra eos uenit, qui eum expectare timentes, in buteria se receperunt, et cum aliquanto tempore eos obsedisset, mediante maione ammirato, eis condonauit et in suam gratiam illos recepit. <!--interruzione di paragrafo in bonetti--> <hi>interea</hi> estate proxima fredericus rex theotonicorum romam uenit, et ab adriano papa facto illi sacramento, ut moris est, in ecclesia beati petri sollempniter est coronatus. <hi>qui</hi> cum ante receptam coronam pape promisisset, quod senatores nouiter creatos deponeret, urbem et regalia beati petri in illius potestate redigeret, post perceptionem corone circa urbem aliquantulum demoratus, in alamanniam rediit. <hi>papa</hi> uero sua promissione frustratus, congregato exercitu cum robberto capuano principe et andrea de rupecanina terram laboris ingressus, eam uiolenter optinuit, et a beneuentanis est cum honore receptus. <hi>in</hi>**<pb n="168" ed="b"/>**terea emmanuel constantinopolitanus imperator, inuenta oportunitate, quod de iniuriis sibi a rege rogerio illatis uindicaret in filium, paliologo uirum quendam nobilem cum multa pecunia ad comitem robbertum et barones apulie transmisit, ut de ea milites retinerent, et w[illelmo] regi guerram inferrent. <hi>misit</hi> etiam <hi>comminianum</hi> (et) sebastum et alios potentes uiros cum suo stolio, qui uenientes brundusium ceperunt preter castrum in quo regis militia se recepit. barum autem et relique ciuitates maritime grecis et comiti robberto adheserunt. <hi>sicque</hi> factum est, quod partim a robberto capuano principe, partim a comite robberto tota terra occupata est preter neapolim, amalfiam, salernum, troiam et melfiam et quasdam alias ciuitates et castra munita. <hi>quo</hi> cognito rex w[ilhelmus], prout melius potuit per mare et terram congregauit exercitum, et recto itinere brundusium uenit. <hi>in</hi> quo sebastum et cominianum et reliquos potentes grecorum cum multo exercitu et stolio congregatos inuenit, qui castrum brundusii et gentem regis uehementer impugnabant. <hi>comes</hi> autem robbertus, aduentu regis cognito, brundusium reliquit et beneuentum se contulit. <hi>rex</hi> uero w[ilhelmus] per mare et per terram brundusium potenter obsedit, et per mare et terram uiriliter impugnando, in ore gladii debellauit, cepit grecorum nobiles, et stolium ac pecuniam multam, et plures de baroni[bus] ap[ulie] et hom[inibus] qui ei rebelles extiterant, de quibus multos suspendi et excecari fecit. <hi>quo</hi> facto barum uenit et eam cepit, et quia barenses castrum regis destruxerant, rex ira commotus ciuitatem a fundamentis subuertit. <hi>dehinc</hi> per maritimam apulie rediens omnes ciuitates maritime cepit, et totam terram quam perdiderat, sine bello recuperauit. <!--interruzione di paragrafo in bonetti--> <hi>ipse</hi> autem recto tramite beneuentum uenit, quo inimici et rebelles eius ad auxilium domni pape confugerant. robbertus uero capuanorum princeps, dum pre timore regis uellet aufugere et iam garilianum fluuium pertransiret, riccardus de aquila comes fundanus, qui homo eiusdem principis erat, positis insidiis ipsum cepit et regis baiulis assignauit, sicque sub hoc tempore, proditionis genere, gratiam regis, quam perdiderat, recuperauit. rex autem predictum principem incarcerandum in siciliam transmisit. <!--interruzione di paragrafo in bonetti--> <hi>comitem</hi> robbertum, andream de rupecanina et reliquos ini**<pb n="170" ed="b"/>**micos suos, qui beneuentum ad domnum papam confugerant, eiusdem pape precibus liberos et illesos cum rebus suis de regno exire permisit. <hi>ipse</hi> autem multis nuntiis intercurrentibus et capitulis pacis hinc inde dispositis, cum papa concordatus est. <hi>nam</hi> adrianus papa cum cardinalibus suis ad ecclesiam sancti marciani, que prope calorem fluuium sita est, ueniens, regem w[ilhelmum] ad pedes suos humiliter accedentem benigne recepit. <hi>qui</hi> facto iuramento, ut moris erat, liggius homo pape deuenit, et papa ipsum per unum uexillum de regno sicilie, per aliud de ducatu apulie, per tercium de principatu capue inuestiuit. <hi>hic</hi> autem amore regis w[ilhelmi], precibus etiam et studio maionis ammirati et ugonis panormitani archiepiscopi interueniente, agrigentinam et mazariensem ecclesias, que ad ius romane ecclesie specialiter pertinebant, ecclesie panormitane subiecit, et earumdem ecclesiarum episcopos eiusdem ecclesie suffraganeos in perpetuum esse concessit. <hi>quo</hi> facto adrianus papa in campaniam rediit. <!--interruzione di paragrafo in bonetti--> <hi>rex</hi> autem plures de inimicis suis de regno expulit, quosdam in carcere posuit, quosdam in sua gratia et amore recepit. <hi>de</hi>hinc symonem senescalcum, cognatum maionis ammirati, magistrum capitanium apulie constituit, ipse uero tanta potitus uictoria, cum ammirato in siciliam rediit. <hi>non</hi> multo post tempore magnum stolium preparauit, et ipsum cum stephano ammirato in romaniam misit. <hi>qui</hi> ad egripum ueniens, maximum stolium emmanuelis imperatoris ibidem preparatum inuenit. <hi>cum</hi> quo uiriliter decertauit et ipsum deuicit, multos de grecis cepit, stolium combussit, <hi>egripum</hi> et uicinas ciuitates expoliauit et sic uictor in siciliam rediit. <hi>imperator</hi> autem cognoscens multos de suis a rege sicilie captos, nec posse cum eo de pari contendere, missis frequentibus nuntiis, cum rege concordatus est, et pacis federa sunt hinc inde iurata. <!--interruzione di paragrafo in bonetti--> <hi>eodem</hi> tempore mesemuti a marrocho uenientes, totam terram usque in africam in ore gladii ceperunt. africana uero ciuitas adhuc sub potestate regis w[ilhelmi] erat, et multos in ea milites et pedites ad eius custodiam et defensionem posuerat. <hi>me</hi>semuti autem eam undique per terram et mare obsederunt, chri**<pb n="172" ed="b"/>**stiani uero, qui in ea erant, illis uiriliter resistebant, nec in aliquo eos formidabant, nisi quod uictualium maximam inopiam patiebantur. <hi>quo</hi> cognito, rex w[ilhelmus] stolium suum, quod in ispaniam miserat, festinanter reuocari fecit, precipiens ut ad liberationem africe quantocius festinarent. <hi>ueniens</hi> autem gaytus petrus eunuchus regis, qui stolio preerat, ad africam, cum stolio mesemutorum pugnauit, et pugnando in fugam conuersus est, et multas de galeis suis amisit. <hi>christiani</hi> autem, qui in africa remanserant, cum nullum possent habere subsidium et uictualia eis penitus defecissent, facta pace cum mesemutis, relicta eis africe ciuitate, ipsi cum rebus suis in siciliam sunt reuersi. <!--interruzione di paragrafo in bonetti--> <hi>rex</hi>

autem w[illelmus], adhuc uiuente patre cum esset princeps capuanorum, margaritam filiam garsie regis nauarre duxit uxorem, de qua plures liberos habuit; rogerium quem ducem apulie constituit, robbertum quem capuanorum principem ordinauit, w[illelmum] et henricum. <!--interruzione di paragrafo in bonetti--> <hi>audiens</hi> autem fredericus imperator adrianum papam cum rege w[illelmo] concordatum et quod eum de regno sicilie et ducatu apulie inuestisset, molestissime tulit. <hi>anni</hi> domini *m[clvii]*.

**g242.18-243.4** <hi>eodem</hi> tempore mediolanenses super lombardos equitantes, pene totam lombardiam suo dominio subdiderunt, unde lombardi ira et dolore commoti, nuntios ad imperatorem miserunt, humiliter postulantes, ut ueniret et eos de mediolanensium potestate eriperet. <hi>imperator</hi> autem eorum petitionibus annuens, congregato maximo exercitu, cum rege boemie, duce saxonie et aliis suis principibus in manu ualida italiam intrauit, et sociatis sibi pene omnibus lombardis, mediolanum potenter obsedit. mediolanenses autem utpote uiri bellicosi et strenui, ciuitatem suam magnis fossis circumdederunt, et imperatori audacter et uiriliter restituerunt. <hi>cumque</hi> imperator aliquanto tempore esset in obsidione moratus, et nichil ciuitati per uiolenciam posset inferre, habito consilio, receptis obsidibus, cum eis ad pacem et concordiam deuenit. <hi>non</hi> multo post cum imperator uellet in ciuitate baiulum constituere, et eam pro suo arbitrio ordinare, <hi>me</hi>diolanenses theutonicorum superbiam pati nequeuntes, ceperunt resistere et pacis federa uiolare. <hi>qui</hi> super castrum, in quo **<pb n="174" ed="b"/>** eorum obsides tenebantur uenientes, ipsum ceperunt, et recuperatis obsidibus sunt in suam ciuitatem reuersi. <hi>quo</hi> cognito, imperator plurimum indignatus, cum non posset eos in campo facili expugnare, cepit casalia et castra eorum destruere, et terram eorum iurisdicioni pertinentem pro posse uastare et lombardos alios, qui illis prestabant auxilium, ab eorum adiutorio reuocare. <hi>suasione</hi> autem cremonensium, castrum creme, quod mediolanenses pro posse iuuabat, et cremonensibus uiriliter resistebat, potenter obsedit, nec prius ab obsidione cessauit, quousque ipsum caperet et a fundamentis euerteret.

**g243.5-244.5** <hi>interea</hi> adrianus papa apud anagniam mortuus est, anno pontificatus sui quinto, mense octauo, diebus sex, anno uero dominice incarnationis, *mclix*, indictione *viii*, prima die <hi>septembris</hi>. <hi>corpus</hi> uero eius rome ductum est et in ecclesia beati petri cum honore sepultum. <hi>omnes</hi> autem cardinales cum episcopis in eadem ecclesia congregati, primo unanimiter conuenerunt in electione rolandi romane ecclesie cancellarii et cardinalis sancti marci, qui uir religiosus et timens deum, considerans tanti honoris sarcinam, pro posse restitit et repugnauit. <hi>episcopi</hi> uero et cardinales adtendentes indignum fore sacerdocio, nisi fuerit ordinatus invitus, predictum cancellarium humiliter repugnantem elegerunt, et papam alexandrum tercium nominarunt. <hi>epi</hi>scopus uero tusculanus cum iohanne pisano, cardinali sancti martini, et guidone cremense, auxilio quorundam laicorum et falsagraui et comitis blandacensis nunciorum imperatoris, qui tunc rome erant, octauianum cardinalem sancte cecilie elegerunt et eum papam victorem uocauerunt. alexander autem cum reliquis cardinalibus et episcopis in turri beati petri se recepit. octauianus interim cepit pecuniam multam per urbem expendere, et senatores et populum ad suum auxilium prouocare. alexander uero auxilio ocdonis fraiapane et aliorum nobilium cum cardinalibus et epicopis urbem egressus, nimphas uenit, et ibi ab hubaldo hostiensi episcopo et reliquis episcopis et cardinalibus est sollempniter consecratus, et postea terracinam uenit. octauianus uero in urbe aliquantulum demoratus, cum in ea parum posset proficere, campaniam uenit, et apud segniam man**<pb n="176" ed="b"/>**sit. <hi>rex</hi> autem w[ilhelmus], auditus promocione pape alexandri, nuncios ad eum misit, et eum in patrem et dominum cum suo regno recepit.

**g244.6-249.10** <hi>eo</hi> tempore ionathas comes consie, et gilbertus comes grauine, et boamundus comes monopelli, et rogerius comes acerre, et philippus comes de sangro, et rogerius comes tricarici, et multi barones cum melfiensibus et neapolitanis et quibusdam aliis contra maionem ammiratum coniurationem fecerunt, asserentes eum regis esse proditorem et ad regni dominium aspirare. <hi>quod</hi> audiens rex w[ilhelmus], quia ammiratum tenere diligebat et de eo plurimum confidebat, contra eos uehementer est indignatus, et per frequentes nuncios et litteras eis precipiendo mandauit, ut ab hoc proposito desisterent, quia ipsum ammiratum pro fideli et legali uiro habebat. <hi>quod</hi> ipsi facere neglexerunt dicentes, se ammirati dominium et amministrationem nolle ulterius sustinere. <hi>qua</hi> de causa in tota apulia guerra maxima et diuisio est exorta. <!--interruzione di paragrafo in bonetti--> matheus autem bonella, qui filiam ammirati in uxorem iurauerat se ducturum, cum quibusdam aliis baronibus sicilie huic coniurationi, licet occulte, fauebat. <hi>promissum</hi> enim illi erat a comitibus, quod si ammiratum occideret, clementiam comitissam catanzarii illi darent in uxorem. <hi>qua</hi> spe et promissione ille succensus, sub occasione fidelitatis regie, de occidendo ammirato cepit esse sollicitus. <hi>cumque</hi> ammiratus ab amicis suis super hoc esset sepe premonitus, tum pro parentela que inter eos contracta erat, tum pro multis beneficiis que illi contulerat, hoc credere recusauit. <!--interruzione di paragrafo in bonetti--> <hi>dum</hi> autem in uigilia beati martini ammiratus a uisitando panormitano archiepiscopo inchoata iam nocte reuerteretur, matheus bonella positis insidiis in uia, que est iusta portam beate agathe, ei obuiam uenit, et illum ense percutiens interfecit, et eadem nocte a panormo exiens ad suam terram confugit. <hi>quo</hi> cognito, rex w[ilhelmus] multum turbatus est, et condoluit, sed quia tumultus propter hoc erat in ciuitate, et matheus bonella habebat sociam multitudinem, dissimulauit dolorem et uisus est mortem ammirati equanimiter tolerasse. <hi>unde</hi> uxorem eius **<pb n="178" ed="b"/>** et filios, sorores et fratrem, et omnes res eorum capi precepit. <hi>post</hi> hec rogatus a multis, matheum bonellam quodammodo in suo amore recepit. <hi>barones</hi> autem et multi de populo, qui in hoc facto socii mathei fuerant, cognoscentes hoc regi manifestum esse pariter et molestum, ceperunt ualde timere ne rex temporis oportunitate inuenta in eos de hoc facto acriter uindicaret. <hi>quare</hi> ceperunt secum et cum quibusdam aliis priuatim deliberare, qualiter regem caperent uel morte dampnarent; quod factum est. <hi>nam</hi> adueniente prima quinta feria quadragesime, dum rex uellet ad audiendam missam pergere, consentiente castellano et seruientibus, carceres sunt aperti, et comes w[ilhelmus] de principatu et riccardus de mandra et alexander monachus et multi alii prisones subito exeuntes carcerem, arreptis armis, ceperunt insilire palatium. <hi>multi</hi> etiam de solidariis et de populo huius coniurationis socii prisonibus sunt adiuncti, et ceperunt eos in expugnando palatio adiuuare. <hi>rex</hi> autem huius rei nescius et ignarus et de tam repentino casu attonitus, ad fenestram turris pisane uenit, et quosque transeuntes cepit ad suum auxilium conuocare. <hi>sed</hi> cum nullus esset qui succurreret, captum est palatium nemine repugnante, et ex magna parte expoliatum. <hi>sed</hi> rex ipse captus est et in carcere positus, regina quoque cum filiis suis in quadam camera honeste (est) custodita. <hi>prisones</hi> uero roggerium ducem apulie, filium regis, imponentes equo per totam ciuitatem panormi circumduxerunt, uolentes per hoc populi sedare tumultum. <hi>quo</hi> facto, adueniente nocte, prisones clausere palatium nec aliquem absque suo consensu illuc ingredi permiserunt. <hi>facto</hi> uero mane, die ueneris, iterum roggerium ducem per ciuitatem equitare fecerunt. <hi>interea</hi> inter sarracenos et christianos eiusdem ciuitatis bellum maximum est exortum, et multi de sarracenis mortui sunt et expoliati. <hi>adue</hi>niente autem nocte sabbati, w[ilhelmus] comes de principatu et tancredus comes de lycia cum quibusdam aliis ad matheum bonellam, qui huius coniurationis caput extiterat et tunc erat apud mestrectam, uelociter iuerunt, et ipsum cum sua militia panormum festinanter adducerunt; timebant enim, quod euenit, ne si diu moram facerent, rex, qui iniuste captus fuerat, auxilio populi de eorum manibus tolleretur. **<pb n="180" ed="b"/>** <hi>die</hi> uero sabbati romoaldus salernitanus et robbertus massanensis archiepiscopi, et riccardus siracusanus electus, et tustinus mazariensis episcopus, uidentes regem iniuste captum et palatium expoliatum, deteriora his in posterum expectantes, ceperunt admonere populum, ut ad regis liberationem intenderent, quod et factum est; nam populus eorum ammonitione arma arripiens insultum fecit in palatium, comminantes prisonibus et his qui erant in palatio, quod nisi regem liberarent, omnes in ore gladii interficerentur. <hi>illi</hi> uero timore attoniti, quia nullum poterant habere succursum, et populo resistere non ualebant, ad pedes regis humiliter cucurrerunt eius gratiam et misericordiam postulantes. <hi>qua</hi> impetrata, simul cum rege ad fenestram turris pisane uenerunt.<hi>tunc</hi> rex uniuerso populo de sua liberatione gratias egit,mandans eis ut singuli reuerterentur ad propria et in pace quiescerent.archiepiscopi uero et episcopi cum aliis fidelibus palatiumascenderunt, et regem de infortunio, quod acciderat, proposse sunt consolati. <hi>huic</hi> autem dolori regio dolor alius nonmediocris superuenit; dum enim pro liberando rege insultus inpalatio fieret, rogerius dux apulie, filius eius, sagitta iusta oculumest percussus, qui non post multos dies huius uulneris occasioneinteriit.<!--interruzione di paragrafo in bonetti-->matheus uero bonella, audiens regis liberationem, plurimumdoluit, sed dissimilauit, et per nuncios suos regi mandauit, sed deeius captione plurimum doluisse et quod pro eo liberando cumsua militia ueniebat. rex autem malitiam eius agnoscens et conscientiamsuam, conditione temporis exigente, abscondens, legatisillius benigne respondit et eos cum gratiarum actione remisit.<hi>illi</hi> autem, qui regem ceperant et palatium expoliauerunt, timoreregis ad matheum bonellam pariter confugerunt. matheusautem cum guillelmo de symone et tancredo comitibus et multisaliis usque fabaram uenit, et frequentibus nuntiis inter eos etregem discurrentibus, ad hunc modum concordie deuenerunt.rex liberalitate sua et gratia omnibus eis offensam, quam in eumfecerant, remisit; matheo bonelle et aliis baronibus sicilie gratiamet terras suas restituit; w[illelmum] symonem et tancredumcomites cum multis aliis, qui in terra remanere nolebant, saluos**<pb n="182" ed="b"/>**et illesos cum rebus suis usque terracenam cum galea fecit conduci, alios uero ierosolimam ire permisit. <hi>metuens</hi> autem rex, ne comites apulie, qui cum eo occasione ammirati fuerunt discordati, rebelles fierent, romoaldum salernitanum archiepiscopum cum litteris suis in apuliam misit, et per eum predictis comitibus gratiam suam et amorem restituit. <hi>qui</hi> ueniens tam ciuium quam baronum et comitum turbatos animos mitigauit et eos ad amorem et fidelitatem regiam uehementer adtraxit, adeo quod unanimiter uolebant in siciliam pergere et regis iniuriam uindicare. <!--interruzione di paragrafo in bonetti--> <hi>adueniente</hi> autem pascha rex per litteras suas predictis comitibus mandauit, ut sacramenta, que fecerant, abiurarent, quod ipsi nullatenus facere uoluenrunt. <hi>sed</hi> de regis recuperanda gratia desperantes, omnes preter comitem gilbertum et comitem boamundum ad robertum comitem de lauritello iuerunt, et facto ei hominio simul cum ipso terram regis inuadere et occupare ceperunt. roggerius autem sclauo simul cum lombardis cepit seditionem in sicilia excitare, terram de demanio regis inuadere et sarracenos ubicumque inuenire poterat trucidare. <hi>quo</hi> cognito, rex w[ilhelmus] primo matheum bonellam capi et in carcerem retrudi fecit, dehinc congregato exercitu plazzam uenit et eam destruxit et lombardos in fugam uertit. roggerius autem sclauo cum multis lombardis a facie regis fugiens, in buteria se recepit. <hi>quo</hi> rex eos persecutus buteriam undique cum suo exercitu obsedit, et quia rex w[ilhelmus] guerram in terra laboris et apulia exortam audiuit, aquinum de mohec in terram laboris misit, ut milites retineret et inimicis suis resisteret — iam enim andreas de rupecanina eandem terram ex parte inuaserat — comes etiam robbertus terram apulie, resistente nemine, occupabat. <!--interruzione di paragrafo in bonetti--> <hi>qui</hi> salernum ueniens, eam

habere credidit. <hi>sed</hi> salernitani regi de more fideles existentes, ipsum recipere noluerunt. <hi>de</hi>hinc beneuentum ueniens a beneuentanis est cum honore receptus. <hi>post</hi> hec in apuliam regressus tarentum usque peruenit. <hi>rex</hi> autem w[ilhelmus] pene per totam estatem in obsidione buterie est moratus. <hi>sed</hi> cum eam situ loci et fortium virorum numerositate munitam expugnare non posset, facta concordia, roggerium sclauonem cum lombardis ultra mare illesos ire permisit. <hi>ipse</hi> autem buteriam dextruens, totam siciliam pacificauit et panormum est cum triumpho reuersus.

**<pb n="184" ed="b"/>g249.11-250.13** <hi>interea</hi> alexander papa, cum apud anagniam et terracenam fuisset aliquando tempore demoratus, suggestione villani pisani archiepiscopi, qui ad eum cum una galea uenerat, acceptis etiam galeis regiis, cum cardinalibus ianuam uenit, et a ianuensibus cum summa est deuotione susceptus. <hi>dehinc</hi> cum galeis eorum usque prouinciam perrexit. octauianus autem, qui apud segniam, moratus fuerat cognito recessu alexandri, in lombardiam ad imperatorem uenit, a quo satis honorifice est receptus. <hi>de</hi>hinc imperator, episcoporum conuentu apud papiam sollempniter congregato, octauianum, qui victor dicebatur, in catholicum papam recepit, promittens publice et legaliter, quod nec ipse nec successores eius alexandro uel successoribus eius ulterius obedirent. <!--interruzione di paragrafo in bonetti--> <hi>imperator</hi> uero, cum per quinquennium mediolanum inpugnasset, et ciuitatem resistentibus bellicosis ciuibus expugnare non potuisset, tandem cum eis ad concordiam deuenit, promittens ciuitatem integram et ciues cum rebus suis permanere illesos. <hi>qui</hi> postmodum sue promissionis oblitus; ciuitatem destruxit et ciues ab ea expulsos in casalibus manere precepit. <hi>qua</hi> uictoria potitus, imperator lombardiam cepit pro sua uoluntate disponere, ministros et baiulos in castellis et ciuitatibus ordinare, regalia et tributa exquirere et magnam partem lombardie in demanio suo conuertere. <hi>sicque</hi> factum est, quod lombardi, qui inter alias nationes libertatis singularitate gaudebant, pro mediolani inuidia cum mediolano pariter corruerunt et se teutonicorum seruituti misere subdiderunt. <hi>audiens</hi> autem imperator alexandrum papam perrexisse in gallias, metuens ne a francorum rege reciperetur, nuntio ad eum festinanter mandauit, rogans ut apud diionem pariter conuenirent, et quicquid de papa alexandro et victore eis esset faciendum, ecclesiasticarum personarum iudicio difinirent. <hi>quod</hi> uerbum lodouico regi francorum admodum placuit, qui in prefixo die et termino cum paucis militibus ad locum constitutum uenit, set imperatorem ibidem minime inuenit. <hi>altera</hi> autem die imperator cum magna manu militum et peditum et cum octaviano ad eumdem locum uenire curauit. <hi>quod</hi> rex francie cognoscens, eius versutias metuens, uenire ad illius colloquium recusauit. <hi>quare</hi> imperator indignatus, cum **<pb n="186" ed="b"/>** octauiano in alamanniam rediit. octauianus autem aliquantulum in alamanniam demoratus, nec ab alamannis reuerenter exceptus, intrauit italiam, et post hec luccam ueniens, ibidem usque ad uite sue terminum mansit.

**g250.14-251.4** <hi>interea</hi> dum alexander papa apud saluiniacum moraretur, primo rex anglie ad eum ueniens, ipsum cum uniuerso regno suo in dominum et patrem recepit. <hi>post</hi> hec rex francie cum tota gallicana ecclesia eum pro uniuersali papa recipiens, honorifice parisius usque deduxit. <hi>papa</hi> autem alexander regem francie et anglie conueniens, pacem inter eos et concordiam reformauit. <hi>qui</hi> non multo post turonis uniuersale concilium celebrauit, in quo archiepiscopi episcopi abbates anglie, scozzie, hybernie, hyspaniarum et totius gallie conuenerunt. <!--interruzione di paragrafo in bonetti--> <hi>eo</hi> tempore corradus quidam nobilis clericus alammannie et imperatoris consanguineus, qui in maguntina ecclesia erat electus, nolens octauiani et imperatoris scismati consentire, ecclesiam suam deserens, ignorante imperatore, ad a[lexandrum] papam in franciam festinus aduenit, quem papa satis benigne recipiens, postmodum secus romam usque deduxit; dehinc in cardinalem et sabinensem episcopum promouit, postremo in maguntinum archiepiscopum sublimauit. <hi>quo</hi> audito imperator ira commotus, christianum cancellarium in maguntina ecclesia fecit eligi, et a suis suffraganeis consecrari. <hi>dum</hi> autem alexander papa demoraretur in francia et in ecclesiis dei ecclesiastica iura disponeret, octauianus lucce mortuus est. <hi>cui</hi> guido cremensis auctoritate rajnaldi cancellarii imperatoris successit, et a suis paschalis est appellatus.

**g251.5-252.2** <hi>interea</hi> rex w[ilhelmus], sedata sicilia, congregato per mare et per terram exercitu, in apuliam uenit, et primo tabernas in ore gladii cepit atque detruxit. <hi>dehinc</hi> tarentum ueniens ipsum obsedit et habuit, in quo uindictam maximam de suis proditoribus fecit. <hi>post</hi> hec exercitum suum uersus maritimam apulie direxit. <hi>quod</hi> audiens comes robbertus, qui tunc apud salpas cum suo exercitu morabatur, metuens ne barones apulie ipsum solito more relinquerent, in abrutium est reuersus. <hi>quo</hi> cognito, rex w[ilhelmus] riccardum de saya cum magno exercitu post eum misit. <hi>sed</hi> comes robbertus, utpote vir astutus et sapiens, **<pb n="188" ed="b"/>** ante aduentum illius regnum exire curauit. <hi>rex</hi> autem w[ilhelmus] usque sanctum germanum cum suo exercitu uenit, comitem riccardum de aquila a regno expulit, et montem archanum, quem ipse de nouo edificauerat, a galiotis suis capi fecit et dextrui, in quo uxorem eius et filium comprehendit. <hi>et</hi> sic recuperata tota terra, salernum uenit. <hi>et</hi> quia indignatus erat salernitanis ciuibus, urbem intrare noluit, sed iuxta eam tentoria fixit. <hi>cepit</hi> autem a ciuibus magnam pecuniam petere, quam cum illi statim soluere non possent, inuenta occasione plurimum indignatus, quosdam ex eis suspendi fecit, cominatus aliis, quod nisi pecuniam cito soluerent, urbem dextrueret. <!--interruzione di paragrafo in bonetti--> <hi>beatus</hi> autem apostolus m[atheus], qui salernitane ciuitati a deo patronus datus est et defensor, ciuitatem suam in tanto discrimine non reliquit. <hi>nam</hi> cum rex in eo esset proposito, quod multa mala salerno inferret, media die cum tanta esset celi serenitas, quod nulla in aere nubes appareret, subito a septemtrione uentus ualidus cum ingenti pluuia et turbo impetuosus erupit, qui totius exercitus tentoria uniuersa deiecit et tentorium regium in eminenti positum sic a loco, in quo fixum fuerat, impulit et commouit, quod regem dormientem pene prostrauit. <hi>expergefactus</hi> rex et tanta inundatione attonitus cepit fugere et apostoli auxilium inuocare et uix in quodam paruo tentorio [fugiens] se recepit. <hi>et</hi> licet rex animi sui timorem super hoc facto dissimularet, magnates tamen curie et uiri prudentes manifeste nouerunt, hoc miraculum uirtute apostolica perpetratum; apostolus enim in hoc facto et commisso sibi populo et regi manifeste consuluit, dum et commissum sibi populum a periculo eruit, et regem ne propositum malum perficeret impediuit. <hi>rex</hi> ergo quod factum fuerat secum recogitans et indignationem apostolicam pertimescens, cum se moraturum circa salernum aliquantulum disposuisset, mutato proposito, altera die galeas intrauit et festinanter in siciliam rediit.

**g252.3-253.2** <hi>interea</hi> romani, morte octauiani cognita, nuntios suos ad alexandrum in franciam transmiserunt, affectuose rogantes ut ad urbem rediret et commissum sibi populum uisitaret, quia ipsi **<pb n="190" ed="b"/>** eum cum honore et devotione reciperent. alexander autem credens hoc sibi et ecclesie profuturum, magalonem uenit, et preparata quadam magna naui, que erat hospitalis, cum eam pene omnes cardinales intrassent, et papa cum paucis cardinalibus cum galea nerbonensium eamdem nauim ascensurus ueniret, galee pisanorum, que illi parauerant insidias, repente apparuerunt. <hi>quibus</hi> uisis papa cum galea sua festinus magalonem rediit, galee autem pisanorum nauim, in qua erant cardinales, circumdederunt, et non inuento ibi apostolico, eam in pace liberam abire permiserunt, que uento flante secundo, primo panormum dehinc messanam applicuit. <hi>non</hi> multo post alexander papa cum cardinalibus qui remanserant et maguntino archiepiscopo quandam minorem nauim intrauit et alto se committens pelago, licet multis exagitatus procellis, saluus tamen cum omnibus suis messanam domino ducente, peruenit. <hi>quo</hi> cognito rex w[ilhelmus], qui tunc erat panormi, nuntios suos cum muneribus ad papam transmisit, et eum cum quinque galeis usque romam conduci precepit. <hi>qui</hi> salernum ueniens, a r[omoaldo] salernitano archiepiscopo et toto populo ciuitatis cum debita est reuerentia et honore susceptus. <hi>qui</hi> postmodum cum eisdem galeis usque tyberim, et per tyberim usque ad sanctum paulum cum omnibus cardinalibus uenit. <hi>cui</hi> clerus et romanus populus obuiantes, ipsum cum magno honore et gloria usque lateranum unanimiter conduxerunt. <!--interruzione di paragrafo in bonetti--> <hi>eo</hi> tempore rex w[ilhelmus] palatium quoddam altum satis et miro artificio laboratum prope panormum beneficari fecit, quod sisam appellauit, et ipsum pulchris pomiferis et amenis uiridariis circumdedit, et diuersis aquarum conductibus et piscariis satis delectabile reddidit.

**g253.3-254.5** <!--tra questo paragrafo e il precedente bonetti non ha interruzione di paragrafo--> <hi>rex</hi> autem w[ilhelmus] circa quadragesimam fluxu uentris et molestia cepit affligi, quam passionem cum aliquanto tempore occultasset, circa mediam quadragesimam eadem passione crescente, credens se moriturum, penitentiam et confessionem accepit, quosdam de captiuis liberauit, redemptionem pecunie, quam apulie imposuerat, condonauit, testamentum fecit, in quo w[ilhelmum] filium suum maiorem totius regni heredem instituit. henrico alteri filio principatum capue, quem concesserat, comfirmauit, pecuniam magnam expendendam pro salute sue anime dereliquit; margaritam regi**<pb n="192" ed="b"/>**nam uxorem suam, totius regni et filiorum suorum tutricem et gubernatricem pariter ordinauit, riccardum uero siracusanum electum et matheum suorum notariorum magistrum, uiros utique legales, prouidos et discretos, illius et filiorum suorum consiliarios et familiares esse disposuit. <!--interruzione di paragrafo in bonetti--> <hi>sed</hi> cum predicta passio ingrauesceret, rex w[ilhelmus] r[omualdum] secundum salernitanum archiepiscopum, qui in arte erat medicine ualde peritus, ad se uocari precepit. <hi>qui</hi> ad eum circa pascha ueniens, ab ipso honorifice est susceptus, cui multa salutaria medicine consilia tribuit. <hi>sed</hi> ipse sui ingenii auctoritate confisus, sibi nonnisi que ei oportuna uidebantur medicamina adhibebat. <hi>unde</hi> accidit quod sabbato ante octauas pasche emitritea illum febris inuasit, et inualescente passione mortuus est et sepultus est in cappella beati petri in palatio suo. <hi>de</hi>functus est autem rex w[ilhelmus] anno uite sue quadragesimo sexto, anno autem regni sui, quo cum patre suo et per se regnauerat *xv*, mense *x*, anno ab incarnatione domini *mclxvi*, indictione *xiv* mense madii, septimo die intrantis eiusdem mensis circa horam nonam. <!--interruzione di paragrafo in bonetti--> <hi>fuit</hi> autem rex w[ilhelmus] pulchra facie et decorus aspectu, corpore pinguis, statura sublimis, honoris cupidus et elatus, in preliis per mare et terram uictoriosus, regno suo odibilis et plus formidini quam amori, in congreganda pecunia multum sollicitus, in expendenda non adeo largus, fideles suos diuitiis et honoribus extulit, infidelibus supplicia intulit et de regno exulare coegit. diuino officio extitit multum intentus et personas est ecclesiasticas plurimum ueneratus. <hi>cappellam</hi> sancti petri, que erat in palatio, mirabilis musidii fecit pictura depingi, et eius parietes preciosi marmoris uarietate uestiuit et eam ornamentis aureis et argenteis et uestimentis pretiosis ditauit plurimum et ornauit. <hi>clericos</hi> in ea multos et prebendas instituit, et diuinum in illa officium decenter et tractatim et cum dei reuerentia et timore celebrari disposuit.

**g254.6-254.22** <hi>quo</hi> defuncto, w[ilhelmus] filius eius maior natus, annos duodecim, illi in regno successit. <hi>hic</hi> autem secundo die post mortem patris, ex mandato regine, consilio archiepiscoporum et episcoporum et baronum et populi in regem est promotus. <hi>nam</hi> eo die cum maxima gloria et apparatu regio ad ecclesiam beate ma<pb n="194" ed="b"/>rie de panormo ueniens, assistentibus plurimis archiepiscopis et episcopis et baronibus, a r[omualdo] secundo salernitano archiepiscopo in regem unctus est et coronatus. <hi>postmodum</hi> uero cum magno honore et totius populi gaudio et letitia ad palatium rediit coronatus. <hi>regina</hi> uero, utpote mulier sapiens et discreta, manifeste cognoscens animos populi sui, propter molestias quas a rege w[ilhelmo] passi fuerant, plurimum esse turbatos, illos ad amorem et fidelitatem filii sui beneficiis credidit prouocandos. <hi>inde</hi> est, quod salutari usa consilio, carceres aperuit, captiuos plurimos liberauit, liberatis terras restituit, debita relaxauit, comites et barones, qui de regno exulauerant, reuocauit in regnum, et eis terras sublatas reddidit. <hi>ecclesiis</hi>, comitibus, baronibus, militibus terras multas regia liberalitate concessit. <hi>his</hi> autem et plurimis aliis beneficiis, totius populi sui animos in fidelitatem et dilectionem filii sui uehementer accendit, ita quod de fidelibus fideliores et de deuotis deuotiores effecit. <!--interruzione di paragrafo in bonetti--> <hi>eodem</hi> tempore gaytus petrus eunuchus et magister camerarius palatii cum quibusdam aliis fugam petiit, et ad regem de morrocho ueniens multam secum pecuniam transportauit.

**g254.23-255.9** emmanuel autem imperator constantinopolitanus, cognita morte regis w[ilhelmi], nuntios suos ad regem w[ilhelmum] iuniorem in siciliam misit, mandans quod libenter pacem cum eo innouaret, et filiam suam unicam et heredem sui imperii simul cum imperio illi in uxorem traderet. <hi>rex</hi> autem et regina, habito consilio, frequentes pro hoc negotio legatos ad imperatorem misit et recepit, pacem cum eo pristinam innouauit, negotio parentele propter multa capitula, que interueniebant, indiscusso manente. <!--interruzione di paragrafo in bonetti--> <hi>rex</hi> autem w[ilhelmus] propter multa beneficia, que ipse et regina suo populo contulerunt, multum cepit a suis hominibus diligi et regnum suum in pace et tranquillitate tenere. <hi>eo</hi> tempore henricus naturalis frater regine in sicilia ad regem uenit, cui rex comitatum montis caueosi et unam de filiabus regis rogerii in uxorem concessit. <hi>his</hi> etiam diebus stephanus filius comitis de percia, clericus et consanguineus regine, in sicilia ad regem uenit, quem rex et regina primo cancellarium, post hec in panormitana ecclesia eligi fecerunt. <hi>qui</hi> in brevi spatio temporis **<pb n="196" ed="b"/>** tantam regis et regine gratiam et familiaritatem optinuit, quod totum regnum pro suo arbitrio disponebat.

**g255.10-256.11** <hi>hoc</hi> autem tempore fredericus imperator teutonicorum iterum italiam intrauit, et per partes marchie usque anconam uenit et eam obsedit. <hi>misit</hi> etiam raynaldum cancellarium et andream de rupecanina cum quadam parte sui exercitus usque tusculanum, ut pape alexandro et romanis guerram inferrent. romani uero superbi et elati, plus iusto de suis uiribus presumentes, inconsiderate et inordinate super teutonicos irruerunt. teutonici uero positis insidiis ex aduerso, romanos expugnauerunt, et multi ex eis capti sunt et occisi. <hi>reliqui</hi> uero fugientes uix in urbem se recipere potuerunt. <hi>quod</hi> factum alexandrum papam et omnes ciues romanos plurimum perturbauit, et eis timorem uehementer incussit. <hi>cancellarius</hi> autem nuntios ad imperatorem misit, mandans ut cito ad urbem ueniret, quia eam posset pro sua uoluntate disponere. <hi>qui</hi> licet anconam iam expugnasset, et in eo esset, ut terram w[ilhelmi] regis inuaderet, festinus tamen in <hi>augusto</hi> ad urbem rediit, et iusta ecclesiam beati petri sua castra locauit. romani uero tum pro morte parentum suorum, tum quia multi ex eis ab imperatore capti detinebantur, ei resistere non potuerunt. <!--interruzione di paragrafo in bonetti--> <hi>unde</hi> imperator, hac occasione inuenta, armata manu ecclesiam beati petri uiolenter inuasit. <hi>porticum</hi>, que erat ante ecclesiam, comburi fecit, guidonem cremensem in ecclesiam induxit et eum ibidem missam canere fecit. <hi>quo</hi> cognito, alexander papa, qui tunc in turri cartularie morabatur, in habitu peregrini cum paucis urbem exiit, et gaietam usque peruenit, et ibi assumpto pontificali habitu, beneuentum ueniens a ciuibus eiusdem ciuitatis honorifice est receptus. deus autem iniuriam apostolo petro illatam et ecclesie sue uiolationem condigna pena multauit, nam incontinenti mortalitas maxima exercitum imperatoris inuasit, ita quod cancellarius et carolus corradi filius, et multi nobiles, et maxima pars exercitus sui in breui spatio temporis interiit. <hi>quod</hi> imperator uidens et dei uindictam manifeste cognoscens, relicto apud urbem prefecto, uix cum paucis tristis et merens in alamanniam rediit. **<pb n="198" ed="b"/>**

**g256.12-258.13** <hi>rex</hi> autem w[ilhelmus], ut prediximus, propter multa beneficia, que ipse cum matre sua regno contulit, ab hominibus suis cepit multum diligi, et regnum suum uiriliter in pace tenere. stephanus autem cancellarius primo quidem omnibus se humilem et benignum exhibuit, postmodum uero in superbiam elatus, consilio prauorum hominum, indigenas terre cepit habere odiosos pariter et suspectos. <hi>qui</hi> circa natiuitatem domini cum rege et regina et magnatibus curie messanam uenit. gilbertus etiam comes gravine, regine et cancellarii consanguineus, qui tunc capitaneus erat totius apulie, cum magna manu militum messanam accessit. <hi>cancellarius</hi> autem, habito cum eo consilio, comitem henricum fratrem regine capi fecit, et apud regium custodiri, imponens ei, quod ipse cum multis mortem cancellarii et comitis gilberti iurasset. <hi>pro</hi> qua occasione riccardus comes de mulisio, bartholomeus de parisio, iohannes de sinopoli et multi alii capti sunt et in custodia positi. <!--interruzione di paragrafo in bonetti--> <hi>quod</hi> factum animos hominum regni non modicum perturbauit. <hi>post</hi> hec consilio et auxilio cancellarii gilbertus comes gravine comitatum loritelli cum omnibus suis pertinentiis a rege optinuit et in apuliam cum honore recessit. <hi>cancellarius</hi> vero cum rege et regina circa <hi>pascha</hi> panormum rediit, dehinc non multis transactis diebus matheum ciuem salerni magistrum notarium domni regis et familiarem sine causa capi fecit. <hi>quod</hi> factum graue resedit omnibus et molestum, quia predictus matheus homo erat sapiens et discretus, et in aula regia a puero enutritus, et in agendis regiis probate fidelitatis inuentus. <hi>infra</hi> octauas autem <hi>pasche</hi> populus messane in tumultum conuersus regium iuit, et comitem henricum de carcere eduxit, comitem etiam riccardum qui apud taurimenium tenebatur in carcere liberauit, et oddonem quarellam clericum cancellarii et eius familiarissimum, qui tunc erat messane, occidit. <hi>quo</hi> audito populus panormi similiter in sedicionem uersus, insultum in cancellarium fecit, et eum cum omnibus suis in turri campanarum per diem unum obsedit, altera autem die ex mandato regis et regine cum quibusdam de suis galeam intrauit. <hi>sed</hi> cum uenisset apud lecatam, galea fracta est. <hi>qui</hi> postmodum nauim ingressus in ierusolimam uenit, et ibi non multo tempore demoratus interiit. <!--interruzione di paragrafo in bonetti--> gilbertus etiam comes loritelli cum berteraimo filio suo **<pb n="200" ed="b"/>** comite andrie cum omnibus suis terram abiurauit, et ierosolimam perrexit. <hi>comes</hi> uero henricus et comes ryccardus, postquam de carcere exierunt, simul cum messanensibus cum uiginti galeis panormum uenerunt. <hi>quibus</hi> rex gratiam suam reddidit et sublatas terras restituit. <hi>postquam</hi> autem cancellarius et comes gilbertus de terra exierunt, terra in pace et tranquillitate remansit. recedente autem cancellario, clerus panormitane ecclesie gualterium eiusdem ecclesie canonicum et agrigentinum decanum et regis magistrum sibi in pastorem unanimiter elegerunt. <hi>qui</hi> cum regni esset negotiis applicatus et ob hoc a regis latere facile non posset discedere, alexander papa a rege satis affectuose rogatus, illius amore et gratia predictum electum concessit a suis suffraganeis consecrari, et per iohannem neapolitanum cardinalem suum pallium illi transmisit. <hi>qui</hi> recepto ab eo sacramento obedientie, pallium illi de more concessit. robbertus uero comes de loritello, qui frequenter regis w[ilhelmi] gratiam postulauerat nec potuerat impetrare, nouissime frequentes litteras et nuntios regi w[ilhelmo] iuniori transmisit, humiliter postulans ut ei amorem suum et gratiam restitueret. <hi>rex</hi> autem et regina solita pietate eius miserti illum in suam gratiam receperunt, cui etiam rex liberalitate solita comitatum loritelli, sicut pater suus illi concesserat, reddidit, et de habundancia gratie plenioris comitatum conuersani illi adiecit.

**g258.14-258.19** <hi>eo</hi> tempore in sicilia terremotus factus est maximus, ita quod castrum siracusanum pro maxima parte cecidit. <hi>ciuitas</hi> etiam catheniensium a fundamentis euersa ruit. <hi>ecclesia</hi> etiam sancte agathe corruens, episcopum cum *xlv* monachis occidit. <hi>len</hi>tinum etiam mohec, et multa alia castra sicilie pro terre motu corruerunt. <hi>apud</hi> messanam etiam maximus et manifestus terre motus fuit. <hi>hoc</hi> autem factum est anno domini *mclxviii*, indictione *ii*, mense februarii, in vigilia beate agathe.

**g259.1-259.20** <hi>interea</hi> guido cremensis, qui et paschalis dictus est, mortuus est. <hi>cui</hi> successit intrusus quidam tusculanensis episcopus, iohannes de struma nomine, qui et calixtus a suis appellatus est. <hi>papa</hi> autem alexander, uir catholicus et honestus, cum suis cardinalibus apud beneuentum morabatur, et ibi ab imperatore grecorum, a rege francie et anglie, et a prelatis ecclesiarum nuntios **<pb n="202" ed="b"/>** recipiens, negotia ecclesiastica sapienter et prouide disponebat. <hi>post</hi> hec campaniam rediit, et rogante ionatha domino tusculani et eiusdem loci ciuibus, eadem ciuitatem in sua protectione recepit, et ad illam cum cardinalibus et tota curia sua perrexit, et prenominato ionathe de eadem ciuitate concambium tribuit. <hi>quod</hi> factum romanis multum displicuit, recolentes enim dampna, iniurias et mortes suorum ciuium, quas tusculanenses cum raynaldo imperatoris cancellario eis intulerant, indignati sunt plurimum et turbati, quod alexander papa tusculanum, quam ipsi dextruere nitebantur, in sua protectione receperat; et ob hoc inter eos et predictum papam guerra maxima est exorta. <hi>que</hi> cum aliquando tempore perdurasset, romani utpote callidi et dolosi, benignitatem alexandri pape circumuenientes promiserunt, quod eum tamquam patrem et dominum in urbe reciperent, et mandatis suis libenter obedirent, si prenominate ciuitatis muros dextrui pateretur. alexander autem papa eorum promissionibus et uerbis fidem adhibens, muros predicte ciuitatis passus est dirui. <hi>quo</hi> facto romani uoto suo potiti, quod pape promiserant adimplere noluerunt. <hi>papa</hi> uero a romanis se circumuentum plurimum condolens, turrim tusculanorum fossis et muris circumuallari fecit, et relicta ibi militum et peditum competenti custodia, anagniam rediit, et ibi multo est tempore demoratus.

**g259.21-261.15** <hi>illis</hi> autem diebus thomas cantuariensis archiepiscopus, uir religiosus et deum metuens, dum pro libertate et ecclesiarum iustitiis henrico regi anglie uiriliter repugnaret, de anglia exire compulsus ad regem lodouicum uenit in franciam, qui eum ob sue religionis reuerentiam satis officiose recepit, et per aliquos annos in terra sua honeste detinuit, et que erant illi necessaria, liberalitate regia ministrauit. <hi>tandem</hi> alexandri pape precibus, et eiusdem regis interueniente gratia, ad pacem regis anglie thomas cantuariensis archiepiscopus rediit, et ad ecclesiam suam eo est permittente reuersus. <hi>transacto</hi> autem aliquanto tempore, rex anglie suggestione prauorum hominum cepit personas ecclesiasticas molestare et ecclesiis sua iura subtrahere. <hi>quod</hi> ubi **<pb n="204" ed="b"/>** archiepiscopus comperit, ab equitatis tramite non declinans, omni timore postposito, cepit se ei pro iusticia recta fronte opponere, et tamquam bonus pastor pro liberando grege regi uerbo et opere contraire. <hi>cumque</hi> hec discordia de die in diem cresceret, et cantuariensis archiepiscopi dicta simul et facta regem plurimum pregrauarent, quidam milites anglie, uidelicet hugo de moruille, w[ilhelmus] de trachi, renaldus filius ursi, riccardus britto, robbertus de borroch regi in hoc placere credentes, sacerdotalis reuerentie et diuini timoris obliti, altera die post festum innocentium thomam cantuariensem archiepiscopum ante altare maioris ecclesie stantem pariter et orantem, ensibus percutientes in capite, occiderunt. <hi>moxque</hi> nemine persequente, sed sola illos commissi homicidii conscentia remordente, sunt in fugam conuersi. <hi>cum</hi> autem monasterium et ciuitatem tanti sceleris fama replesset, cateruatim monachi, clerici et layci ad maiorem ecclesiam concurrentes, quod dictu nefas est, pastorem suum iuxta altare occisum crudeliter repererunt. <hi>tandem</hi> copiosas lacrimas profundentes, dantes ex alto corde gemitus et suspiria, christi pontificem in eadem ecclesia cum ymnis et laudibus sepulture honorifice tradiderunt. <hi>iustus</hi> autem et miserator dominus, qui sanctos suos non solum in futuro sed etiam in hoc seculo sepe remunerare consueuit, thomam archiepiscopum, qui pro testimonio ueritatis occisus fuerat, et quem pena simul et causa martirem fecerat, multis signorum indiciis et nouis miraculorum argumentis toti mundo celebrem reddidit et famosum. <!--interruzione di paragrafo in bonetti--> <hi>cumque</hi> ad aures pape alexandri miraculorum eius certa fama et ueridica peruenisset, communicato fratrum suorum consilio, prenominatum archiepiscopum auctoritate apostolica canonizauit in martirem et ipsum in catalogo martirum scribi et eius martirium in die sui anniuersarii per omnes ecclesias precepit annis singulis sollempniter celebrari. <hi>rex</hi> autem anglie audiens, quod sceleris in archiepiscopum perpetrati, tamquam illius rei fuisset conscius, opinio eum quodammodo uulgaris attingeret, et mendax illum sine culpa fama morderet, de sue innocentie puritate confisus, quosdam de episcopis suis et clericis **<pb n="206" ed="b"/>** anagniam ad alexandrum papam direxit. <hi>qui</hi> coram eo et suis cardinalibus, tactis sacrosantis euangeliis, publice iurauerunt, quod prenominatus rex ab efusione iusti sanguinis erat innoxius et a communione commissi criminis prorsus extiterat alienus. <hi>milites</hi> autem illi, qui in christi pontificem cruentas manus inicere non timuerunt, redeuntes ad cor, et reatum suum et malitiam recolentes, ad pedes alexandri pape humiliter aduenerunt, et se reos, se esse impios publice proclamantes, penitentiam de commisso scelere postulabant. <hi>quos</hi> papa de admissa nequitia uehementer redarguit, et uenturum super eos dei iudicium, nisi digne penituissent, comminando promisit. <hi>quibus</hi> etiam dedit in mandatis, ut discalciati et ciliciis induti, ierusolimam pergerent, et sacra loca cum dolore et gemitu uisitarent, dehinc ad montemnigrum, qui antiocene ciuitati adiacet, festinanter accederent, ibique solitarii in ieiuniis, uigiliis, orationibus et lamentis omni uite sue tempore perdurantes, de tam immani scelere penitentiam agerent et dei misericordiam iugiter postularent.

**g261.16-262.7** <hi>eo</hi> tempore cum emmanuel imperator constantinopolitanus frequentibus nuntiis delegatis filiam suam zura mariam w[ilhelmo] regi sicilie in uxorem tradere promisisset, tandem ex conuentione utriusque partis factum est, quod imperator, presentibus legatis eiusdem regis, in anima sua iurare fecit, et iuramentum suum magnatum suorum iureiurando firmari, quod in termino et loco ab utraque parte prefixo filiam suam regi pro uxore transmitteret. <hi>et</hi> simile iuramentum ex parte regis et suorum familiarium de filia imperatoris recipienda prestitum est et iuratum. <hi>quo</hi> facto, rex w[ilhelmus], utpote uir legalis et deum metuens, iuramentum suum obseruare desiderans, simul cum henrico fratre suo capuanorum principe tarentum uenit, et ibi nuntios imperatoris cum eius filia in prefixo loco et termino aliquandiu expectauit. <hi>dehinc</hi> ad sanctum angelum in monte garganu orationis studio deuotus princeps accessit, et post hec barolum rediit, et ibi aliquantis diebus demoratus est. <hi>sed</hi> imperator iuramenti sui et promissionis oblitus, filiam suam regi statuto loco et termino non transmisit. <hi>quo</hi> rex cognito per terram beneuentanam transiens, henricum capuanorum principem fra**<pb n="208" ed="b"/>**trem suum, quia infirmus erat, salernum misit, et ipse primo capuam dehinc salernum uenit. <hi>prenominatus</hi> autem princeps galeam ingressus panormum rediit, et ibi corporis inualescente molestia, anno uite sue tercio decimo mortuus est, et in ecclesia sancte marie de panormo iuxta sepulchrum regis rogerii aui sui honorifice est sepultus anno domini *mclxxii* et medio mense <hi>iunii</hi>, indictione *v*. <hi>rex</hi> autem cum aliquantis diebus salerni moram fecisset, simul cum gualterio uenerabili panormitano archiepiscopo, et matheo uicecancellario galeas ingressus panormum rediit, ubi principis fratris sui morte cognita, primo, sicut debuit, carni et nature compassus multum doluit, dehinc, sicut decuit, rationi et suorum fidelium consiliis acquiescens, sui meroris in domino consolationem accepit.

**g262.8-262.16** <hi>anno</hi> domini millesimo *clxxiii* fredericus autem romanorum imperator recolens et alta mente revolvens iniurias sibi a lombardis frequenter illatas, et quod pene contra eum omnes coniurassent, et quod mediolanenses, eo prohibente, mediolanum reedificassent, et alexandrini ciuitatem suam de nouo edificare cepissent, primo christianum cancellarium suum et maguntinum archiepiscopum, uirum utique prouidum et discretum et in negotiis bellicis aprime eruditum, per montana lombardie et ianuam usque in thusciam et marciam ancone direxit. <hi>dehinc</hi> marchione montisferrati et papiensibus et quibusdam aliis lombardis ipsum affectuose rogantibus, collecta magna multitudine brebitionum et aliorum conductitiorum militum, italiam potenter intrauit.

**g262.17-266.4** <hi>anno</hi> dominice incarnationis millesimo [*clxxiii*]. <hi>primo</hi> autem ingressu suo astensem ciuitatem, taurinum et uicinas ciuitates, ipsis se sponte reddentibus, occupauit. <hi>dehinc</hi> marchionis montisferrati et papiensium suggestione alexandriam ciuitatem obsedit. <hi>multi</hi> enim nobiles et populares uiri de terra prenominati marchionis oriundi, plures iniurias et molestias ab eo perpessi, illius insolentiam perpeti non ualentes, relictis habitationibus suis in quadam planicie pariter convenerunt, et adiuvantibus eos mediolanensibus et aliis lombardis, in eadem planicie ciuitatem de nouo edificare ceperunt, et eam ob reuerentiam pape **<pb n="210" ed="b"/>** alexandri alexandriam uocauerunt. <hi>cum</hi> autem hec ciuitas ab imperatore fuisset obsessa, propter sui nouitatem necdum tota erat fossatis circumdata et domus eius erant palea cooperte, unde et a teuthonicis in contemptum et ironiam, <hi>palearum</hi> ciuitas est appellata, que postmodum in conflictu bellico ferrea est inuenta. <!--interruzione di paragrafo in bonetti--> <hi>imperator</hi> autem, animantibus eum papiensibus et marchione, cepit ciuitatem uiriliter impugnare, machinas circumquaque instruere, fossata diruere et replere, et eam frequentibus insultibus molestare, credens illam in breui tempore pro suo arbitrio optinere. <hi>sed</hi> alexandrini, utpote uiri fortes et ad bella doctissimi et pro libertate pugnantes, ceperunt imperatori animose resistere, fossas suas defendere et illius machinas suis machinis oppugnare. <hi>superueniente</hi> autem hyeme, que solito asperior inorruerat, adeo quo pro inundatione ualida et algore nimio de equis et hominibus exercitus plures extingueret, imperator tamen in suo proposito [firmus] perseuerans, noluit ab obsidione recedere, set eam frequentibus preliis et insultibus uariis non destitit inpugnare. <hi>adueniente</hi> autem pascha, in die parasceue et sabbati sancti propter dierum reuerenciam imperator eis imaginariam treguam concessit; cumque alexandrini sub occasione tregue sue ciuitatis custodiam aliquantulum neglexissent, imperator, nacta opportunitate, nescientibus alexandrinis, fossas et cuniculos sub terra fieri iussit, et per eos armatos milites, intrare fecit, ut ex improuiso de cuniculis repente erumperent et cituitatem huius fraudis nesciam occuparent. <hi>sed</hi> mox ut alexandrini hoc perceperunt, arreptis armis, ceperunt ad fossata currere et introeuntibus teuthonicis uiriliter repugnare. <hi>sed</hi> operante diuina potentia, quedam pars fossati subito corruit, et eos, qui in cuniculis et foveis erant, oppressit pariter et extinxit. <hi>quo</hi> cognito, alexandrini foras egressi, castrum ligneum armatis militibus plenum, quod imperator credebat in ciuitatem inducere, inmisso igne simul cum militibus combusserunt. <hi>imperator</hi> autem sua spe et intentione frustratus, et de morte suorum uehementer afflictus, non ualens ultra progredi, se intra castra recepit. lombardi autem et alii, qui cum alexandrinis coniurauerant, **<pb n="212" ed="b"/>** oppressione ciuitatis cognita, magna militum et peditum multitudine congregata, ad eius liberationem festinare ceperunt, et secundo die post <hi>pascha</hi> circa alexandriam castra metati sunt. <hi>quo</hi> cognito, imperator eis obuiam, relicta ciuitatis obsidione, perrexit. <hi>cumque</hi> hinc et inde acies forent militares disposite et in eo essent ut pariter dimicarent, religiose quedam persone et uiri sapientes inter imperatorem et lombardos hunc modum concordie tractauerunt: ut lombardi, dimissis armis, imperatoris tamquam domini sui gratiam humiliter postularent, dehinc tres prudentes uiri ex parte imperatoris et tres ex parte lombardorum eligerentur, quorum dispositione et arbitrio eorum deberet pax et concordia terminari. <hi>cumque</hi> hoc pactum et imperatori et lombardi non modicum placuisset, imperator papiam rediit, et lombardi ad propria sunt reuersi. <!--interruzione di paragrafo in bonetti--> <hi>imperator</hi> interim nuntios ad alexandrum papam apud anagniam direxit, rogans ut aliquos de fratribus suis ad eum in lombardiam mitteret, qui simul cum lombardis tractande pacis colloquio interessent. <hi>papa</hi> uero, consilio habito, hubaldum hostiensem et bernardum portuensem episcopos, et willelmum papiensem cardinalem sancti petri ad <hi>vincula</hi> in lombardiam misit, ut simul cum lombardis pacem ecclesie et italie pertractarent. <hi>qui</hi> uenientes, habito lombardorum consilio, diu cum imperatore pacis colloquium habuerunt. <hi>sed</hi> cum neque cardinales neque lombardi aliquem fructum pacis ab imperatore consequi potuissent, cardinales et lombardi infectis negotiis ad propria redierunt. <!--interruzione di paragrafo in bonetti--> <hi>imperator</hi> autem spe pacis consequende frustratus, de nouo guerram lombardis facere cepit et alexandriam modis quibus poterat infestare. lombardi autem e conuerso ceperunt illi pro posse resistere et alexandrinis opem et auxilium pro uiribus ministrare. <hi>et</hi> quia imperator multos de suis et fame et bello ammiserat, et repugnante horrore yemis, in obsidione alexandrie stare non poterat, se cum suis intra papiam recepit, et nacta opportunitate temporis, frequenter circa alexandriam discurrebat, eius labores et uineas deuastabat, capiebat ciues, et dampna eis quantacumque poterat inferebat. alexandrini autem tum per se tum **<pb n="214" ed="b"/>** lombardorum auxilio ei uiriliter resistebant, et uicina loca, que imperatori fauebant, inpugnare et destruere non cessabant. <hi>im</hi>perator [uero] uires suas debilitatas et militiam suam pro maiori parte defecisse considerans, frequentes nuntios principibus suis in alamanniam direxit, rogans atque precipiens, ut ei, misso militari auxilio, proxima estate succurrerent, quo se posset ab iniuria illi a lombardis illata uiriliter uindicare. <!--interruzione di paragrafo in bonetti--> christianus autem prenominati imperatoris cancellarius, quem ipse in tuscia premiserat, sicut uir prouidus et discretus, partim uiribus, partim precibus tusciam pacificauit, et imperatoris preceptum iurare fecit. <hi>dehinc</hi> ad ducatum spolitinum et ad marchyam ueniens, multa castra regionis illius depopulatus est et cepit asisiam ciuitatem et spolitinam suo dominio subdidit. anconam cum venetis tempore longo obsedit, credebat enim grecum quemdam constantinopolitani imperatoris nuntium, qui in eadem ciuitate erat, cum sua pecunia capere; sed quia ciues eiusdem ciuitatis ei uiriliter resistebant, et comitissa de berthenora cum w[illelmo] de markysella nobili ferrariensi catanio, cum magna multitudine militum et peditum ad succursum eiusdem ciuitatis ueniebat, non potuit quod intendebat perficere, sed recepta ad anconitanis magna pecunia, ab obsidione recessit. <!--interruzione di paragrafo in bonetti--> <hi>interea</hi> predictus cancellarius ex mandato imperatoris nuntiosad w[illelmum] sicilie regem transmisit, suadens et postulans,ut ipse, imperatoris filia in uxorem accepta, cum eo pacemperpetuam faceret et ipsi se amicabiliter couniret. <hi>sed</hi> rexw[ilhelmus], utpote christianissimus et religiosus princeps,sciens hoc matrimonium alexandro pape plurimum displicereet romane ecclesie non modicam iacturam inferre, deum et alexandrumpapam in hac parte reueritus, imperatoris filiam inuxorem et eius pacem recipere noluit. <hi>quod</hi> factum imperatoregre tulit et multum ad animum reuocauit. <hi>sed</hi> non multo postimperatoris filia est defuncta.

**g266.5-267.12** <hi>adueniente</hi> autem estate, philippus coloniensis archiepiscopuscum quibusdam principibus alamannie et magna multitudine strenuorum militum per montana cumarum italiam intran**<pb n="216" ed="b"/>**tes, imperatori succurrere festinabant. <hi>quo</hi> cognito, imperator eis obuiam perrexit, et simul cum illis uersus partes mediolani ad deuastandum eorum segetes ire disponebat. <hi>quo</hi> audito lombardi, licet omnes suos nullatenus expectassent, imperatori obuiam ire ceperunt. <hi>cumque</hi> exeuntes quoddam nemus, ex insperato imperatori, qui militares acies iam ad bella parauerat, subita occurrissent, cum illo ceperunt habere conflictum. <hi>sed</hi> quia non multi adhuc de lombardis conuenerant, primo sunt ab imperatore in fugam conuersi. <hi>pedites</hi> uero mediolanenses cum paucis militibus, qui circa carruciam erant, fugere non ualentes, simul conglomerati stare ceperunt. <hi>imperator</hi> autem uidens lombardos milites aufugisse, pedestrem multitudinem, que remanserat, credidit facile superare. <hi>cumque</hi> congregata sua militia super eos vellet irrumpere, illi oppositis clipeis et porrectis astis ceperunt eorum furori resistere, et ad se uenientes animose repellere. <hi>cumque</hi> conflictus iste inter imperatorem et lombardos pedites aliquandiu perdurasset, lombardi, qui fugerant, resumptis uiribus et aliis, qui de nouo uenerant, sociati, ad pugnam sunt animose reuersi, et simul cum suis peditibus super imperatoris exercitum impetum facientes, ipsum in fugam unanimiter conuerterunt. lombardi autem fugientes teuthonicos usque ad uicinum fluvium insecuti, multos eorum cedentes gladio, plurimos in flumine submerserunt. <hi>deinde</hi> reddeuntes ad castra, magnam imperatoris et exercitus eius suppellectilem occupaverunt, et sic tanta potiti uictoria, circa papiam castra metati sunt. <hi>sed</hi> quia uictoria solet elationis spiritum uictoribus ministrare, in eodem loco moram facere negligentes, ad propria sunt reuersi. <!--interruzione di paragrafo in bonetti--> <hi>imperator</hi> autem cum in prenominata pugna uiriliter dimicasset, et fugientium pene ultimus extitisset, superueniente nocte delituit, et cum aliquantis diebus fuisset absconditus et quo diuertisset esset incognitum, nocte cum paucis papiam intrauit. <hi>tunc</hi> uero manifeste cognoscens dei sibi repugnare potentiam, cuius ecclesiam et ministros persequi non cessabat, ad cor rediens, habito saniori consilio, madeburgensem archiepiscopum, electum guarmaciensiem et protonotarium suum cum christia<pb n="218" ed="b"/>no cancellario, qui in partibus illis erat, ad alexandrum papam pro consequenda pace anagniam direxit. <hi>qui</hi> cum aliquantis diebus circa papam et eius curiam moram fecissent, habito cum eo et paucis cardinalibus secreto nimis et priuato de modo et forma pacis consilio, hac lege et conditione proposita dissesserunt. <hi>papa</hi> quidem alexander, utpote uir religiosus et sanctus, pacem ecclesie affectuose desiderans, imitatus eum, qui ea, que in celis et que in terris sunt, sui sanguinis effusione pacauit, dignitatem sui officii et laborem sui corporis pro bono pacis et commodo non attendens, promisit per mare usque rauennam uel veneciam pergere, et habito lombardorum consilio, colloquium cum imperatore de bono pacis habere.

**g267.13-268.6** <hi>eo</hi> tempore emanuel imperator constantinopolitanus, congregato christianorum et paganorum militum et peditum, sagittariorum et balistarum infinito exercitu, brachium sancti georgii transiens, terram soldani yconii uiolenter inuasit, et partem eius non modicam occupauit. soldanus autem de sua uirtute diffidens, per internuntios suos imperatoris amorem et gratiam satis humiliter postulauit, nec eam potuit impetrare. <hi>cumque</hi> de recuperanda imperatoris gratia esset penitus desperatus nec ei posset in campo resistere, congregata suorum multitudine, in angustis locis, unde erat imperatoris exercitus transiturus, parauit insidias, et super eundem ex improuiso irruens, exercitum in fugam conuertit. <hi>cepit</hi> ex eis multos latinos, qui noluerunt fugere, fere omnes in ore gladii interemit, multos de consanguineis imperatoris retinuit pariter et occidit. <hi>crucem</hi> dominicam, quam imperator secum detulerat, et sanctorum reliquias et spolia plurima atque thesaurum maximum occupauit. <hi>tunc</hi> imperator, ammisso tanto exercitu, nullam uiam euadendi inueniens, cum soldano treuguas quales potuit fecit, et sic in terram suam, rebus et hominibus perditis, humilis et inglorius rediit, quod ex iusto dei iudicio credimus prouenisse. <hi>iustus</hi> enim iudex considerans, quod imperator, neglecta religione fidei, de filia sua illustri regi sicilie tradenda in matrimonio, periurauerat, per inimicos fidei de eo uoluit uindicari, et indignum reputans crucem suam ab infideli principe debere seruari, passus est eam in ultionem impe**<pb n="220" ed="b"/>**ratoris et iniuriam ab infidelibus occupari. <hi>qui</hi> tamen eam cum magna reuerentia detinentes, facta treugua, imperatori honorifice remiserunt.

**g268.7-269.6** <hi>interea</hi> rex w[ilhelmus] consilio pape alexandri heliam troianum electum et arnulfum caputaquensem epicopum et florium de camerota regium iustitiarium ad regem henricum in angliam misit, ut ei iohannam minorem filiam suam in uxorem daret. <hi>rex</hi> autem henricus pape alexandri et principum suorum consiliis acquiescens, peticionis regie prebuit gratanter ascensum, et filiam suam cum nuntiis eiusdem regis et principibus suis usque ad sanctum egidium honeste transmisit. <hi>quo</hi> cognito, rex w[ilhelmus] alfanum capuanum archiepiscopum et riccardum siracusanum episcopum et comitem robbertum de caserta cum *xxv* galeis ei obuiam misit. <hi>qui</hi> uenientes ad sanctum egidium, prenominatam regis filiam intra galeas recipientes, eam usque neapolim deduxerunt. <hi>sed</hi> quia puella, nauigationis insolita, fluctus maris pati non poterat, celebrato neapolim dominice natiuitatis festo, per salernum et calabriam panormum uenit, ibique a rege w[ilhelmo] et magnatibus suis, sicut decuit, satis est honeste suscepta. <hi>conuocatis</hi> autem rex w[ilhelmus] proceribus sicilie et magna populi multitudine, prenominatam filiam regis anglie in cappella sua desponsauit, et se et eam gloriose coronari fecit, et sollempnes de illa nuptias celebrauit anno dominice incarnationis *mclxxvi*, mense <hi>februarii</hi>, indictione *x*.

**g269.7-270.4** <hi>papa</hi> autem alexander in lombardiam iturus, ante festum natiuitatis hubaldum hostiensem episcopum et raynerium cardinalem in lombardiam premisit, ut lombardorum consilio securitatem ab imperatore reciperent, ut ipse cum omnibus suis et quicumque ad eum ire uellent, secure et sine dampno aliquo pergere possent. <hi>venientes</hi> autem ad imperatorem, ab eo honorifice sunt recepti, et presentibus eis et lombardis, treugue et securitates hinc inde sunt prestite, et ut colloquium tractande pacis apud bononiam fieret, utriusque partis assensu ordinatum est et dispositum. <!--interruzione di paragrafo in bonetti--> cremonenses autem et terdonenses, audito quod papa uenturus esset in lombardiam, ut inter imperatorem et lombardos pacem componeret, credentes anticipare alios et ob hoc maiorem imperatoris gratiam impetrare, obliti promissionibus iura**<pb n="222" ed="b"/>**menti, quod aliis ciuitatibus fecerant, eis nolentibus et contradicentibus, cum imperatore sunt concordati. <hi>unde</hi> postmodum a papa et ab omnibus, qui hoc audierunt, uiles et proditores sunt habiti. <hi>papa</hi> uero antequam iter arriperet, nuntios suos ad regem w[ilhelmum] in siciliam misit, ut aliquos de magnatibus suis a latere suo ad eum transmitteret, qui cum illo et pro parte eius tractande pacis colloquio interessent; papa enim firmiter in suo habebat proposito, nequaquam cum imperatore sine rege w[ilhelmo] pacem facere, ut qui adiutor ecclesie et defensor in tribulatione fuerat, in compositione pacis ecclesiastice socius et particeps fieret. <hi>rex</hi> autem w[ilhelmus] romoaldo secundo salernitano archiepiscopo et roggerio comiti andrie magno comestabulo et magistro iustitiario totius apulie et terre laboris per litteras suas dedit in mandatis, ut honorifice preparati simul cum papa in lombardiam pergerent, et pro parte regis componende pacis cum imperatore tractatui interessent.

**g270.5-271.9** alexander igitur papa ab anagnia [se] mouens et per terram laboris beneuentum ueniens, a festo natiuitatis usque in epiphaniam ibidem est demoratus. <hi>dehinc</hi> per troiam et sipontum vestam uenit, et w[illelmu]m portuensem episcopum et iacinthum cardinalem sancte marie de scola greca et quosdam alios cardinales per terram premisit, quia mare propter eius procellas et inundationes intrare metuebant. <hi>quos</hi> exeuntes de terra aprutii et de finibus regni, christianus cancellarius per marchyam satis honeste ad imperatorem [et] rauennam usque deduxit. <hi>imperator</hi> autem eos officiose recepit, et sicut decuit, multum honoris et reuerentie illis exhibuit. alexander uero papa simul cum manfredo prenestrino episcopo et iohanne neapolitano et hugone de bononia et bosone et cencio cappello cardinalibus et prenominatis regis nuntiis, impediente tempestate, apud vestam usque in quartam feriam, quando ieiunium inchoabatur, nono scilicet die intrante mensis <hi>martii</hi> demoratus, cum undecim galeis mare adriaticum est ingressus, et dominico die primo uenturo iadaram applicuit, ubi ab archiepiscopo et episcopis regionis illius et comite et popolo ciuitatis satis honorifi**<pb n="224" ed="b"/>**ce est receptus. <hi>dehinc</hi> per insulas dalmatie nauigans, nono die stante mensis <hi>martii</hi> ad portum venetie aura flante secunda peruenit. <hi>et</hi> ibidem cum omnibus suis de galea descendens, in monasterio sancti nicolay, quod dicitur ad litus, ipso die quieuit. <!--interruzione di paragrafo in bonetti--> <hi>altera</hi> autem die dux venetie cum magna nauium et populi multitudine et patriarcha venetie simul cum patriarcha aquileie et omnibus suis suffraganeis ad pedes alexandri pape humiliter accedentes, ipsum processionaliter cum summo honore et gloria usque ad sancti marci ecclesiam deduxerunt, in qua facta oratione populum benedixit. <hi>dehinc</hi> nauem ducis cum ipso simul ingressus, usque ad palatium patriarche ueniens, in ipso hospitio se recepit. <hi>episcopi</hi> autem et abbates uicinarum partium, aduentu pape cognito, omnes cum suis clericis ad eius uestigia deuote [et] humiliter accesserunt. <hi>in</hi> festo autem annuntiationis virginis papa a duce venetie et magnatibus eius affectuose rogatus ad ecclesiam sancti marci cum cardinalibus suis accessit, et in ea missam publice decantauit.

**g271.10-272.4** fridericus autem imperator, qui apud cesenas morabatur, cum adventum pape in venetiis cognouisset, madeburgensem archiepiscopum et electum guarmaciensem et protonotarium suum ad eum transmisit, affectuose postulans, ut, si ei placeret, locum futuri colloquii a bononia transmutaret; non enim sibi tutum fore arbitrabatur christianum cancellarium suum cum aliis nuntiis illuc dirigere, eo quod eiusdem loci ciuibus odiosus esset pariter et offensus, quia eos in bello deuicerat et iniurias plurimas et dampna intulerat. <hi>quibus</hi> papa respondit: "<hi>imperator</hi> legatorum nostrorum et lombardorum consilio, communi pariter et assensu, tractatum pacis apud bononiam habere disposuit, quod ergo de eorum communi voluntate est dispositum, non debet sine communi consilio immutari". <hi>qua</hi> de causa alexander papa cardinalibus, qui erant rauenne, archiepiscopis, episcopis et abbatibus, potestatibus, consulibus et rectoribus lombardie mandauit, ut ei ferrariam occurrerent, quatinus, communicato eorum consilio, imperatori de loco, in quo habendum esset pacis colloquium, et de aliis suis petitionibus responderet. <hi>ipse</hi> uero cum venetiis diebus esset quindecim demoratus, per mare lauretum uenit, dehinc per padum ferrariam cum galeis unde**<pb n="226" ed="b"/>**cim in dominica passionis ascendit. <hi>ubi</hi> ab episcopis multis et eiusdem urbis ciuibus et magna populi multitudine, que illuc propter feriam, que illuc celebrabatur, conuenerat, satis est magnifice et honeste susceptus. <hi>proxima</hi> uero septimana rauennas archiepiscopus cum suis suffraganeis, mediolanensis archiepiscopus cum episcopis et abbatibus lombardie, potestates, rectores, consules et multi prudentes de ciuitatibus lombardie ferrariam ad alexandrum papam festino gressu letabundi uenerunt, quos papa paterno affectu, prout decuit, benigne satis et iocunde suscepit.

**g272.5-273.10** <hi>altera</hi> uero die cum eis in maiori ecclesia sancti georgii, congregata populi multitudine magna, conuenit, quos facto silentio tamquam filios taliter est allocutus: «<hi>nouit</hi> uestra discretio, filii dilectissimi, quod, peccatis nostris exigentibus, nauis ecclesie, que in portu placido et tranquillo deberet consistere, adeo persecutionis ualide procellas sustinuit, adeo iniquorum hominum turbines et fluctus incurrit, quod pene est in profundo pelagi cum suo gubernatore demersa. <hi>imperator</hi> enim romanus, qui ecclesiam tamquam illius aduocatus gubernare et defensare debuit, impugnauit, et sue uoluntatis non rationis sequens arbitrium, eam a sua unitate diuisit, altare contra altare extulit, et inconsutilem dei tunicam, quantum in eo fuit, diuidere non expauit. <hi>unde</hi> ecclesiastica uirtute diuisa, et pacis uinculo dissoluto, romane ecclesie dignitas pene deperiit, et que domina gentium et princeps prouinciarum fuerat, facta est sub tributo. <hi>et</hi> quia, imminente ualide persecutionis articulo, romane ecclesie quodammodo est debilitata auctoritas, cum non esset [qui] delinquentium errores et peccata corrigeret, sanctorum patrum statuta et canones de suo ordine sunt et iure mutata. <hi>sicque</hi> factum est, quod occasione huius scismatis et discordie multe ecclesie et monasteria sunt destructa, honestas ex parte perdita et religio uiolata, adulteria plurima, fornicationes, furta et homicidia sine uindice perpetrata, castella et urbes sunt dirute et incendio concremate, res uiduarum et pauperum prede sunt et direptioni exposite. <hi>sed</hi> licet iustus iudex et patiens retributor, culpa humani generis exigente, iam per decem et octo annos uirgam **<pb n="228" ed="b"/>** peccatorum super sortem iustorum iusto iudicio, sed occulto, reliquerit, et ecclesiam suam persecutione ualida passus sit uehementer affligi; tandem motus ad ueniam pio compassionis oculo afflictionem sui populi miseratus aspexit et nauem ecclesie sue cum petri uicario et suis fratribus persecutionis unda pene demersam noctis medio uisitauit, et de salute propria et futura tranquillitate penitus desperantes uoce salutifera confortauit dicens: "<hi>confidite</hi>, ego sum, nolite timere". <hi>ad</hi> cuius uocis imperium uentus tribulationis siluit et unda persecutionis quieuit. <hi>operante</hi> enim illo, qui uoluntates principum pro suo beneplacito dirigit et corda regum, sicut vult trutinat et disponit, imperator romanus, qui uerbum pacis audire non poterat, mutatus in uirum alterum, pacem modo requirit et ecclesie concordiam, quam despexerat, nunc affectuose deposcit. <hi>benedicta</hi> sit gloria domini de loco sancto suo. <hi>ecce</hi> enim lapis, quem edificantes reprobauerant, factus est in caput anguli, et in summitate ecclesie collocatus. <hi>non</hi> ab homine sed a domino factum est istud, et est mirabile in oculis nostris quod senex presbyter et inhermis furori teuthonico potuit propugnare et sine bello imperatoris potentiam potuit debellare. <hi>quod</hi> ex manifesto dei iudicio credimus prouenisse, ut humana superbia manifeste recolat et totus mundus evidenter agnoscat, quod pugnare contra deum sit impossibile, et nemo illius potentie audeat contraire. <hi>solus</hi> enim altissimus dominatur in regno hominum, et cui uoluerit dabit illud. <hi>et</hi> licet imperator nos de pace ecclesie et dilecti in christo filii et illustris regis sicilie aput anagniam per suos nuntios requisierit, et eam vobis absentibus perpetrare uoluerit: nos tamen ardorem uestre fidei et deuotionis firmiter recolentes, considerantes etiam, qualiter uos murum pro domo jerusalem opponere studuistis, et qualiter pro statu ecclesie et libertate ytalie uiriliter decertastis, oblatam nobis imperatoris pacem recipere sine uobis nolumus, ut sicut fuistis sociis tribulationis, participes sitis et gaudii. <hi>inde</hi> est, quod non attendentes honoris proprii digni**<pb n="230" ed="b"/>**tatem, nec causati corporis fatiscentis etatem, nec maris ueriti tempestatem, nos et fratres nostros labori et periculo exponere non timuimus, sed ad uos per ignem et aquam indubitanter accessimus, ut uestro communicato consilio, oblatam imperatoris pacem, si ecclesie et illustri regi sicilie et uobis conveniens fuerit et idonea, suscipere debeamus».

**g273.11-274.4** <hi>postquam</hi> alexander papa suo sermoni finem imposuit, lombardi in utraque militia diligenter instructi — sunt enim in bello strenui et ad concionandum populo mirabiliter eruditi — per sapientes suos taliter apostolico responderunt: "<hi>uenerande</hi> pater et domine, uniuersa ytalia pedibus se uestre dominationis inclinat et sue deuotionis obsequia cum gratiarum actione multiplici uestre beatitudini representat. <hi>letatur</hi> autem plurimum et exultat, quod pater ad filios, prelatus ad subditos, dominus ad subiectos est dignatus accedere, ut errantes oues a luporum morsibus potenter eripere et ad caulas ecclesie prudenter ualeat reuocare. <hi>persecutionem</hi>, quam uobis et ecclesie imperator intulit, magis opere quam sermone cognoscimus, et persecutionis eius molestias, quas mundus auditu didicit, nos in nostris tribulationibus experimento sentimus. <hi>primo</hi> enim nos eius impetum sustinuimus, primo nos illius furori obiecimus, et ne ad destruendam ytaliam et libertatem ecclesie opprimendam propius posset accedere, nostrorum corporum et armorum obice prohibuimus. <!--interruzione di paragrafo in bonetti--> <hi>nos</hi> pro honore et libertate ytalie et romane ecclesie dignitate seruanda imperatorem cum suis scismaticis nec recipere nec audire uoluimus. <hi>et</hi> ob hoc expensas non modicas, labores plurimos et angustias, dampna rerum, pericula mortis et corporum subire non refutauimus. <hi>et</hi> ideo, reuerende pater, satis est conueniens et rationi plurimum consentaneum, ut oblatam uobis imperatoris pacem non solum sine nobis non recipere, sed etiam audire debeatis. <hi>ipse</hi> namquam sepe nobis pacem sine ecclesia optulit, nec recepimus; concordiam nobiscum sine uobis facere uoluit, nec admisimus; magis enim uolumus guerram **<pb n="232" ed="b"/>** illius cum ecclesie unitate incurrere, quam pacem eius cum ecclesie diuisione seruare. <hi>quod</hi> autem personam uestram et fratrum uestrorum exposuistis periculo et labori, paternitati uestre super hoc de abundanti respondemus. <hi>nam</hi> pro paucis laboribus multos rependimus, pro paruis periculis maiora recepimus, dum pro honoris uestri et ecclesie gloria nostra indifferenter expendimus, et pro liberanda ecclesia nos et nostros filios morti exponere non renuimus. <hi>sciat</hi> autem uestra sanctitas et imperialis potentia euidenter agnoscat, quod nos gratanter imperatoris pacem, saluo ytalie honore, recipimus et eius gratiam, libertate nostra integra remanente, preoptamus. <hi>quod</hi> ei de antiquo debet ytalia, libenter exsoluimus, et ueteres illi iustitias non negamus; liberatem autem nostram, quam a patribus nostris auis et proauis hereditario iure contraximus, nequaquam relinquimus, quam amittere nisi cum uita timemus; magis enim volumus gloriosam mortem cum libertate incurrere, quam uitam miserandam cum seruitute seruare. <hi>quod</hi> autem illustrem regem sicilie ad consortium nostre pacis adsciscitis, gratum nobis residet plurimum et acceptum, quia eum amatorem pacis et cultorem iustitie recognoscimus. <hi>ipse</hi> namque pre ceteris mundi principibus, suis et extraneis pacem tribuit et securitatem impendit, quod uiatores nostri per opera sentiunt et peregrini experimento testantur, qui in uiis et campis sine custode dormiunt et in nemoribus absque suarum rerum amisione quiescunt. <hi>et</hi> ut breui concludamus, in summa maior pax et securitas in regni eius nemoribus, quam in aliorum regnorum urbibus invenitur. <hi>et</hi> ideo talem ac tantum principem et nostre pacis socium et nostre societatis esse uolumus dominum et amicum".

**g274.5-274.14** <hi>postquam</hi> lombardi finem fecere dicendi, papa eos de more benedixit et ad hospitia singulos abire permisit. <hi>post</hi> diem autem tertium christianus cancellarius, coloniensis, madeburgensis et treuerensis archiepiscopi, guarmaciensis electus, gottifridus alius cancellarius et protonotarius ex parte imperatoris ferrariam ad papam uenientes, residentibus cum eo regis nuntiis et lombardis, in consistorio publice protestati sunt, et dixerunt: "<hi>venerande</hi> pater et domine, sicut imperator romanus vobis per **<pb n="234" ed="b"/>** suos nuntios apud anagniam repromisit, paratus est uobiscum et cum ecclesia, cum illustri rege sicilie et cum lombardis per nos pacem facere et seruare. <hi>et</hi> ideo nobis septem faciende pacis auctoritatem contulit. <hi>et</hi> quidquid de bono pacis coram uestra presentia statuerimus, hoc totum imperialis dignitas ratiabitione firmabit".

**g274.15-275.3** <hi>hoc</hi> autem verbum pape admodum placuit, et habito consilio, alios septem, hubaldum uidelicet hostiensem, guillelmum portuensem et malfridum penestrinum episcopos, iohannem neapolitanum, theodinum de arrone et petrum de bona presbyteros cardinales et iaquintum diaconum cardinalem pro parte ecclesie pacis arbitros et mediatores instituit. lombardi autem totidem personas, taurinensem uidelicet, bergamensem et cumanum episcopos et astensem electum, girardum de pesta mediolanensem et goczo ueronensem iudices et albertum de gammera bresciensem ciuem, ad sue pacis compositionem unanimiter statuerunt. <hi>precepit</hi> etiam papa nuntios regis sicilie huic pacis tractatui interesse. <hi>prius</hi> autem quam pacis capitula hinc et inde essent in medium producta, de loco colloquii non modica inter eos est obhorta contentio. lombardi enim uolebant hunc pacis tractatum apud bononiam fieri, sicut per imperatorem atque hostiensem episcopum et eos fuerat ordinatum. <hi>e</hi> contrario autem imperatoris nuntii reclamabant, se nequaquam pro tali causa bononiam profecturos, eo quod christianus cancellarius bononiensibus odiosus esset plurimum et infestus, sed cum illis pro hoc negotio libenter venetiis conuenirent, ubi utreque partes possent sine timore pergere et cum securitate manere. <hi>lom</hi>bardi autem e diuerso suspectos habebant venetos, asserentes, illos pacis cum eis inite federa uiolasse, et sepe imperatoris nuntios contra hoc, quod statutum inter eos fuerat, recepisse. <hi>cumque</hi> hec contentio aliquantis diebus de loco colloquii perdurasset, tamdem suadentibus regis nuntiis, voluntati domini pape prebuere consensum et se ituros venetias, prestitis tamen prius securitatibus, promiserunt. <hi>qua</hi> de causa papa hugonem bononiensem et raynerium cardinales cum quibusdam lombardis venetias misit, ut a duce et populo venetie securitatem reciperent, quod ipse cum iis, qui essent ad colloquium profecturi, secure possent intrare venetias et exire, et in eis cum rebus **<pb n="236" ed="b"/>** suis salui et sine timore persistere, et quod imperatorem sine mandato pape intrare fines venetiarum ullatenus non permitterent.

**g275.4-275.11** <hi>his</hi> autem abeuntibus, christianus cancellarius, qui ferrarienses, quos in bello offenderat, plurimum metuebat, quinta feria maioris [h]ebdomade a ferraria mouens, venetias festinus aduenit. <hi>papa</hi> autem alexander cum magno conuentu archiepiscoporum, episcoporum et abbatum paschalem festiuitatem, que vicesimo quarta die mensis <hi>aprilis</hi> eo tempore occurrebat, usque ad octauas, ut moris est, ferrarie sollempniter celebrauit. <hi>cumque</hi> a cardinalibus, quos venetias miserat, de securitate a duce et populo prestita responsum ydoneum accepisset, nono die intrante mensis <hi>madii</hi> cum regis nuntiis galeas ingressus, sequentibus eum cardinalibus et lombardis, eo die per padum lauretum descendit.

**g275.12-275.18** <!--tra questo paragrafo e il precedente bonetti non ha interruzione di paragrafo--> <hi>altera</hi> uero die per mare ad sanctum nicolaum, qui dicitur ad litus, applicuit. <hi>tertia</hi> autem die a duce et populo venetie, a patriarcha et uniuerso clero, primo ad sanctum marcum, dehinc ad patriarche palatium cum magna gloria est et honore deductus. <hi>postquam</hi> autem cardinales et lombardi, qui papam fuerant subsecuti, venetias applicuerunt, papa mediatoribus pacis iniunxit, ut in cappella, que erat in palatio patriarche conuenientes, primo de pace lombardorum, que prolixiori indigebat tractatu, haberent colloquium, de pace regis et ecclesie, que quasi una est, postmodum tractaturi.

**g275.19-276.2** <hi>cum</hi> autem hoc factum esset, et rationes multiplices fuissent hinc inde prolate, tamdem christianus cancellarius pro parte imperatoris disiunctam triplicem proposuit dicens: "<hi>petit</hi> a uobis imperator et postulat, ut aut de regalibus et his, que ad eum pertinent, que uos detinetis illi iustitiam faciatis, aut sententiam a iudicibus bononie apud roncaliam contra uos pronunciatam executioni mandetis, uel ea, que antecessores uestri seniori henrico reddere consueuerunt, illi faciatis".

**g276.3-277.7** <hi>quo</hi> audito, girardus pesta mediolanensis iudex pro parte lombardorum respondit: "<hi>nos</hi> quidem imperatori, undecumque nos appellauerit, parati sumus sicut domino iustitiam facere, sed **<pb n="238" ed="b"/>** quia hec iustitia non est unius hominis sed multorum, non unius ciuitatis sed plurium, secundum causarum merita inducias postulamus, ut deliberantes plenius super his, que nobis obiecta fuerint, competenti loco et termino apud communem iudicem responsuri ueniamus. <hi>quod</hi> autem dixisti apud roncaliam a bononiensibus iudicibus contra nos sententiam fuisse prolatam, plane inficiamur, eam non fuisse sententiam, sed imperatoriam iussionem. <hi>cum</hi> enim plures ex nobis, nec per contumaciam, fuissemus absentes, quidquid tunc contra nos dictum fuit, nobis nocere non debet, nec pro sententia reputari; secundum leges enim in absentes prolata sententia nullius est roboris uel ualoris. <hi>quod</hi> uero postulasti, ut ea imperatori reddere deberemus, que seniori henrico a nostris antecessoribus sunt soluta, respondemus, quod prenominati imperatoris dispositiones pariter et statuta propter antiquitatem temporis iam pene perdidere memoriam, nec uiuit aliquis nostrum uel uestrum, qui bene possit illius temporis dicta uel facta recolere. <hi>item</hi> imperator henricus, salua auctoritate imperii, non debet dominus sed tirannus uocari. <hi>cum</hi> enim misisset manum in sanctum domini et paschalem papam super altare cepisset, et cum multas ecclesias destruxisset et episcopos excecasset; eius facta uelut crudelia et tirannica non sunt trahenda ad consequentiam uel ad memoriam reuocanda. <hi>sed</hi> si imperatori placuerit ea, que antecessores nostri iuniori henrico, conrado et lothario uel ei usque ad hec tempora reddiderunt, recipere, parati sumus in pace persoluere. <hi>quod</hi> si hoc imperatori graue residet et uidetur, pacem que inter nos et eum per cremonenses tractata fuit et in scriptis redacta, uolumus firmiter obseruare. <hi>que</hi> eo tempore completa fuisset, nisi quia imperator uolebat nos ab ecclesie unitate recedere et alexandri pape pontificium denegare. <hi>provideat</hi> ergo super hoc uestra discretio, si, quia scismati consentire noluimus, debeamus nostre pacis conditionem deteriorem efficere".

**g277.8-277.29** <hi>cum</hi> autem scriptura de tractatu pacis habita et per cremonenses lombardis aliis delegata producta fuisset in medium, ceperunt teotonici quibusdam scripture capitulis diligenter op**<pb n="240" ed="b"/>**ponere et eorum sensum ad sue partis commodum retorquere, quedam uero capitula denegare. <hi>e</hi> contra lombardi ceperunt illorum responsiones suis responsionibus confutare, et his, que obiecta fuerant, satis studiose resistere. <hi>ad</hi> comprobanda uero capitula, que ipsi negauerant, ceperunt cremonensium, licet essent inimici, testimonium inuocare. <hi>cumque</hi> super his capitulis diebus esset plurimis disputatum et nihil penitus diffinitum, ex utriusque partis conuenientia quecumque hinc et inde dicta fuerant, ad pape audientiam sunt relata. alexander autem papa, utpote uir eruditus et sapiens, considerans imperatoris et lombardorum pacem multis esse controuersiis et questionibus inuolutam, nec eam posse breui spatio temporis consummari, tractatu pacis postposito, cepit cum eis de treuguis sex annorum agere, sperans per treuguas ad consummationem pacis facilius posse perveniri. <hi>tunc</hi> etiam teotonicis de pace regis sicilie uerbum proposuit, affectuose postulans, ut imperator cum eo aut pacem perpetuam aut temporalem ad minus usque ad annos quindecim faceret, in ueritate sciturus, quod nullatenus pacem eius et ecclesie posset habere, rege sicilie in discordia remanente. christianus autem cancellarius cum sociis suis consilio communicato respondit: "<hi>nouit</hi> uestra discretio, uenerande pater et domine, quod nos ab imperatore accepimus in mandatis, ut uobiscum de pace ecclesie, regis sicilie et lombardorum haberemus colloquium et tractatum: sed quia uos, tractatu pacis omisso, novum uerbum nobis de treuguis faciendis proponitis, non possumus sanctitati uestre super hoc certum dare responsum, quoadusque uerbum istud, quod de nouo audiuimus, ad imperatoris audientiam referamus".

**g277.30-278.16** <hi>accepta</hi> itaque a papa licentia, ad imperatorem, qui apud <hi>pomposam</hi> uenerat, gradu concito perrexerunt. <hi>est</hi> autem pomposa locus quidam delactabilis et nemorosus inter rauennam et veneciam collocatus. <hi>cumque</hi> imperatori petitionem pape de componenda pace cum rege sicilie usque ad annos quindecim, et de faciendis treuguis cum lombardis usque ad annos sex per ordinem exposuissent, adversus eos uehementer indignatus infremuit, asserens illos in hoc tractatu pacis magis alexandri pape **<pb n="242" ed="b"/>** honori et commodo, quam dignitati imperii prouidisse. <hi>quare</hi> precepit eis, ut ad papam redeuntes firmiter ei ex sua parte proponerent, quod ipse cum eo et ecclesia pacem libenter faceret, sed regis sicilie et lombardorum treuguas denegaret. <hi>qui</hi> uenientes totum pape per ordinem retulerunt, sicut illis fuerat ab imperatore mandatum. <hi>post</hi> quorum discessum imperator gottifridum minorem cancellarium cum episcopo clarimontis et abbate de bonaualle venecias delegauit, iniungens eis, quod christiano cancellario et sociis suis ignorantibus, caute et priuatim pape ex sua parte significarent, quod ipse amoris eius intuitu pacem regis sicilie usque ad annos quindecim et usque ad sex annos lombardorum treuguas concederet, si papa cuidam sue petitioni preberet assensum. <hi>quam</hi> tamen petitionem ei volebat penitus esse incognitam, sed duobus cardinalibus, quos ipse e&lt;c&gt;legisset, uolebat illam diligenter exponi, ea tamen conditione, quod si cardinales electi petitione cognita de ea complenda consilium pape tribuerent, ipse eam sine dilatione perficeret.

**g278.17-278.28** <!--tra questo paragrafo e il precedente bonetti non ha interruzione di paragrafo--> <hi>ex</hi> mandato itaque pape hubaldus hostiensis episcopus et theodinus cardinalis ad hoc negotium sunt electi, quibus imperatoris petitio ab eius nuntiis priuatim est et studiose exposita. <hi>cumque</hi> cardinales petitione cognita pape suggererent, quod petitioni imperatorie preberet assensum, alexander papa, utpote homo prouidus et discretus, cepit quenam esset occulta illa petitio animo estuanti reuoluere et teotonicorum dolos et uersutias suspectas habere. <hi>quare</hi> mutauit cum uoluntate consilium, asserens, non decere auctoritatem apostolicam petitioni incognite prebere consensum, nec de re dubia et incerta aliquid respondere, sed si petitionem illam uellent ei fideliter aperire, et talis esset illa petitio, que contra honorem dei et dampnum ecclesie non spectaret, libenter eam effectui manciparet. <hi>quo</hi> audito, gottifridus minor cancellarius indignatus ad imperatorem rediit. <hi>episcopus</hi> autem clarimontis cum abbate de bonaualle, qui remanserant, uidentes quod nullum a papa possent habere **<pb n="244" ed="b"/>** responsum, licet inviti, petitionem imperatoris pape exposuerunt.

**g278.29-279.2** <hi>erat</hi> autem hec petitio. <hi>imperator</hi> pape per nuntios suos promiserat, quod si pacem cum eo faceret, terram comitisse mathildis, quam ipse tenebat, in manu eius et ecclesie potestate remitteret. <hi>petebat</hi> ergo, ut liceret ei usque ad quindecim annos, uidelicet, quousque pax regis sicilie perduraret, eiusdem terre redditus sine contradictione recipere, completis uero quindecim annis, uolebat, possessione penes eum remanente, statim de eadem terra cum ecclesia placitare, asserens illam ad ius sui imperii pertinere. <hi>papa</hi> autem intuitu regis sicilie, quem plurimum diligebat, usque ad condictum terminum imperatori prenominate terre fructus habere concessit, hac tamen conditione, quod completis quindecim annis ad potestatem et possessionem romane ecclesie terra illa rediret, et tunc ecclesia in possessione posita, si imperator uellet de proprietate terre illius agere, libenter ei ecclesia iustitiam faceret.

**g279.3-279.15** <hi>postqum</hi><!--sic--> autem hic modus petitionis implende per episcopum clarimontis et abbatem de bonaualle fuit imperatori propositus, plurimum illi displicuit, et sic concordia per illos tractata remansit. christianus autem cancellarius et reliqui, qui cum eo mediatores pacis fuerant constituti, cognito quod imperator per alios pacem ecclesie tractare uoluisset, nimium doluerunt et uenientes ad papam alexandrum, dixerunt: "<hi>sanctitati</hi> uestre, domine, esse uolumus non incognitum, quod nostro odio et inuidia pax ecclesie prepeditur. <hi>quidam</hi> enim nostri emuli falsa de nobis imperatori suggerunt et uolunt in hac parte nos ei odiosos reddere pariter et suspectos. <hi>et</hi> ideo ueremur plurimum, ne, dum nos absentes sumus, qui pacem diligimus et nuntii in eundo et redeundo sine fructu tempora longa consumunt, imperator prolixitate temporis affectus tedio desideratam pacem abhorreat et suggestione prauorum hominum infecta pace recedat. consulimus ergo discretioni uestre, ut si uobis placuerit, **<pb n="246" ed="b"/>** propius imperator accedat, ut uestris et suis nuntiis cito ire et redire ualentibus inchoata pax, uolente domino, cito ualeat comsummari".

**g279.16-279.24** <hi>papa</hi> autem habito cum nuntiis regis sicilie et lombardis consilio, respondit: "<hi>nobis</hi> quidem placet admodum, ut imperator clojam, que a venetiis quindecim distat milibus, cum paucis ueniat, ea tamen conditione, quod uos in anima uestra iurare faciatis, ut postquam illuc uenerit, absque nostro mandato et licentia ulterius non procedat". <hi>iuramento</hi> itaque in hunc modum prestito, coloniensis archiepiscopus cum quibusdam aliis cesenam ad imperatorem uenit et eum cum suis clojam usque deduxit. <hi>quidam</hi> autem populares veneti, cognito imperatoris aduentu, ad eum accedentes ceperunt illi studiose suggerere ut absque mandato pape et licentia venetias securus intraret, firmiter promittentes, quod eorum consilio et auxilio pacem posset cum ecclesia et lombardis pro sua voluntate componere.

**g279.25-279.39** <hi>quorum</hi> uerbis imperator aliquantulum acquiescens, precepit eis, ut dicta operibus consummarent, dantes operam, ut totum populum ad perfectionem huius negotii caute et sapienter inducerent. alexander autem papa, audiens quod clojam imperator uenisset, guillelmum de papia portuensem episcopum et iohannem neapolitanum et theodinum et petrum de bona presbyteros cardinales et iaquinthum diaconum cardinalem cum christiano cancellario et aliis theotonicis, qui pacis mediatores erant, ad eum direxit, mandans, ut si de beneplacito illius esset, ipse nuntios regis sicilie et quosdam de lombardis clojam transmitteret, ut illis presentibus imperator in anima sua per principes suos iurare faceret, quod pacem ecclesie et pacem regis sicilie usque ad annos quindecim et treuguas lombardorum usque ad annos sex firmiter obseruaret. <hi>quo</hi> facto, venetias posset securus accedere, eius procul dubio benedictionem et gratiam habiturus. <hi>imperator</hi> uero, quia aures suas uerbis venetum quodammodo inclinauerat et eorum responsa diebus singulis expectabat, cepit cardinalibus de uerbo pacis, quasi novum esset et sibi incognitum, respondere et longis consultationibus de die in diem sua responsa differre. <hi>quo</hi> cognito cardinales turbati **<pb n="248" ed="b"/>** sunt plurimum et mirati, et quidnam deberent facere, nesciebant.

**g279.40-280.21** <hi>interea</hi> populares veneti a cloja venetias redeuntes, in sancti marci ecclesia congregati, totius pene populi seditionem et tumultum contra ducem suum excitauerunt, dicentes: "<hi>domine</hi> dux, non bene honori et commodo commissi uobis populi prouidetis. <hi>ecce</hi> enim imperator romanus apud clojam iam diebus aliquantis est demoratus, ubi caloris distemperantias et muscarum et culicum plures molestias sustinet, nec ei licet venetias intrare. <hi>quod</hi> ipse multum grauiter recipit et uindicandum in posterum alta mente reponit. <hi>et</hi> ideo ueremur, ne tam grauis offensa quandoque uniuerso populo periculosa possit esse pariter et dampnosa. <hi>quare</hi> de nostra voluntate est, ut si uestre residet celsitudini, imperator venetias a uobis et a populo inuitatus accedat". <hi>quibus</hi> dux benigne respondit: "<hi>bene</hi> potestis firmiter recolere, domini, quod ad petitionem pape per duodecim prudentes uiros in anima omnium nostrorum iurare fecimus, quod absque mandato eius et licentia imperatorem intra fines venetie nullatenus recipere deberemus. <hi>prouideat</hi> ergo uestra discretio, si contra tenorem iuramenti nostri, papa inconsulto, imperatorem debeamus huc aduocare". <hi>cui</hi> illi protinus responderunt: "<hi>postquam</hi> ex mandato pape clojam, que intra fines est venetie, imperator intrauit, plane a nostri iuramenti sumus uinculis absoluti". <!--interruzione di paragrafo in bonetti--> <hi>cumque</hi> super hoc a duce et populo esset diutius disceptatum, tandem de communi consensu quidam veneti sunt ad papam directi. <hi>qui</hi> uenientes, sicut uiri improbi et superbi, dormientem papam excitare non timuerunt, proponentes ei ex parte ducis et populi, quod de eorum erat uoluntate et beneplacito, quod venetias imperator intraret. <hi>quod</hi> uerbum admodum pape displicuit et multum graue resedit, dicens eis: "<hi>vos</hi> nobis ex iuramento tenemini, ut imperator venetias non debeat sine nostra licentia et mandato uenire. <hi>volumus</hi> ergo, ut cardinales nostros, qui ad imperatorem iuerunt, cum eius nuntiis usque in diem crastinum expectetis. <hi>et</hi> eis uenientibus, quid nobis faciendum sit, uobis respondere curabimus". <hi>quod</hi> uerbum licet ve<pb n="250" ed="b"/>netis displicuisset, plurimum tamen precibus pape deuicti, petitioni eius, quamuis inuiti, prebentes assensum, ad propria redierunt.

**g280.22-281.7** <hi>interea</hi> per totam regionem rumor insonuit, quod veneti contra uoluntatem pape uellent imperatorem venetias intromittere. <hi>quo</hi> audito lombardi, qui cum papa pro facienda pace venetias uenerant, metuentes subitum imperatoris aduentum, et fidem venetorum et constantiam suspectam habentes, intrantes naues, ad partes treuisie se transtulerunt. <hi>papa</hi> autem cum paucis cardinalibus, qui secum remanserant, cepit contristari et mestus esse. <hi>metuebat</hi> enim, ne si imperator contra uoluntatem suam, iuramento non prestito, venetias introiret, magnum ex hoc dampnum et periculum posset dei ecclesie prouenire. <hi>audientes</hi> autem hoc nuntii regis sicilie, uenientes ad papam ceperunt eum uiriliter animare, dicentes: "<hi>domine</hi>, non oportet uos dubitare in aliquo uel metuere, ecce enim quatuor galeas domini regis sicilie ad uestrum obsequium preparatas habemus, quas cum uobis intrare placuerit, secure uos de hoc loco et absque periculo, inuitis etiam venetis et contradicentibus, educemus". <hi>qui</hi>bus uerbis papa plurimum animatus respondit quod de suo erat proposito, ut cardinales, qui ad imperatorem iuerant, usque in diem crastinum expectaret, ne si eis inconsultis recederet, posset merito leuitatis argui et de violata fraternitate culpari. <hi>quo</hi> audito, regis nuntii ad palatium ducis, ubi cum multis venetis dux de more conuenerat, accedentes, eos taliter sunt allocuti:"<hi>a</hi> vestra memoria excidisse non credimus, quanta beneficia dominus rex huic ciuitati contulerit, et quod hodie princeps aliquis sub celo non uiuit, cuius amicitia tantum sit uobis idonea, cuius gratia adeo sit uestris utilitatibus opportuna. <hi>et</hi> vos ei ex iuramento tenemini, sui regni gloriam et honorem diligere et pro eius commodo plurimum laborare. <hi>inde</hi> est, quod nos hac consideratione inducti, et de uobis tamquam de amicis domini regis et fidelibus multam spem et fiduciam obtinentes, papam et lombardos inuitos pariter et renitentes venetiam uenire coegerimus, iuramento tamen prius a uobis prestito, quod sine pape licentia non deberetis imperatorem intra venetie fines recipere. <hi>sed</hi> ec**<pb n="252" ed="b"/>**ce, ut audiuimus, uestri iuramenti et promissionis obliti, pace nondum disposita et firmata, imperatorem non iuratum ad ciuitatem istam, papa contradicente, uocatis: et sic pax ecclesie et domini nostri regis, uobis facientibus, impeditur. <hi>sed</hi> in ueritate sciatis, quod nos in ciuitate ista non prestolabimur imperatoris aduentum, sed die crastina ad propria redeuntes, domino regi significare curabimus, qualiter pro tot et tantis beneficiis uobis a regia liberalitate collatis, mala et dampna plurima rependere studeatis."

**g281.8-281.18** <hi>quibus</hi> auditis, dux satis placide et benigne respondit:"<hi>quod</hi> uos indignatos aspicimus et contra nos commotos esse cognoscimus, egre multum patimur et molestissime sustinemus. <hi>nos</hi> enim, qui dominum regem toto corde diligimus et pro honore eius et commodo nos et nostra exponere non dubitamus, nollemus non solum uos, qui magni estis de regno eius et summi principes, sed nec suorum minimum ad iracundiam prouocare. <hi>et</hi> quia inter eum et imperatorem pacem esse dispositam credebamus, uoluimus, ut in ciuitate nostra pacis domini regis tamquam amicissimi nostri fieret consummatio. <hi>et</hi> ideo recedendi uobis licentiam non tribuimus, sed prudentiam uestram affectuose rogamus, ut tamquam in domibus uestris securi et sine timore aliquo imperatoris expectetis aduentum". <!--interruzione di paragrafo in bonetti--> <hi>non</hi> autem idcirco taliter dux respondit, quin ei et aliis sapientibus talis imperatoris displiceret aduentus, sed quia timebat plebem et popularem tumultum plurimum formidabat.

**g281.19-281.39** <hi>nuntii</hi> autem regis hoc audientes, surgentes cum indignatione dixerunt: "<hi>nos</hi> hic cum licentia uestra non uenimus nec cum uestra licentia recedemus, sed crastina die iter arripientes, domini nostri regis iniuriam non uerbis sed operibus uendicare curabimus". <hi>qui</hi> ad domos suas redeuntes statim iusserunt galeas parari, tubas canere, arma et totam suppellectilem in galeas inducere. <hi>quod</hi> factum postquam fuit per venetias divulgatum, timor maximus venetos occupauit. <hi>timebant</hi> enim, ne si regis nuntii indignati recederent, hac occasione rex venetos, qui in terra sua erant, capti faceret et in custodia detineri. <hi>qua</hi> de causa magna **<pb n="254" ed="b"/>** multitudo uirorum ac mulierum, quorum parentes in apuliam uenerant, ad ducem properans, proclamauit: "<hi>vestram</hi> et totius venetie prudentiam, illustris dux, latere non credimus, quanta beneficia magnificus rex sicilie nostre regioni sua liberalitate prestiterit, et qualiter nostre famis inediam sue terre victualibus reparauerit. <hi>ad</hi> que transportanda multi nostrorum ciuium in apuliam transierunt, et secum non modicam pecuniam et multas mercimonias detulerunt. <hi>si</hi> ergo <hi>si</hi>cilie rex audierit, nuntios suos a nobis indignatos recedere, in ciues nostros et res eorum merito poterit uindicare. <hi>prouideat</hi> igitur uestra discretio, si occasione imperatoris, a quo nihil unquam boni habuimus, amicitiam tanti principis, a quo omne bonum recipimus, amittere debeamus. <hi>et</hi> ideo magnificentiam uestram humiliter imploramus, ut nostrorum ciuium tam graui dampno et futuro periculo prouidentes, nuntios regis sicilie ab incepto itinere reuocetis, nec contra uoluntatem pape et illorum imperatorem venetias intrare sinatis. <hi>si</hi> qui enim sunt, qui contra hoc aliquid dicere uel attemptare presumserint, parati sumus cum nostris parentibus et amicis eos morti tradere, et proximos nostros, qui in regno regis sunt, a futuro periculo liberare".

**g281.40-282.7** <hi>dux</hi> autem eorum querimonia diligenter et gratanter audita, respondit: "<hi>quod</hi> nuntii regis sicilie volunt indignati recedere, non mee imprudentie, sed quorumdam popolarium seditioni est et malitie ascribendum, qui mea et prudentum uirorum zelo et inuidia prouocati, non ciuitatis honori et glorie, sed suis utilitatibus prouidentes, die et nocte dant studium et operam diligentem, ut imperatorem, nobis contradicentibus, venetias introducant, et ob hoc periurii crimen et infamiam et pape et regis sicilie graue et perpetuum odium debeamus incurrere". <hi>cumque</hi> illi iterum proclamassent, ut eorum, qui auctores erant seditionis, nomina dux euidenter exprimeret; metuens, si noti fierent, ob hoc pugna in ciuitate maxima et seditio inualesceret, saniori usus consilio, nobiliores et prudentiores, quos habere potuit, ad **<pb n="256" ed="b"/>** papam direxit, pro parte totius populi ueniam humiliter postulans et affectuose deposcens, ut quod illi in eum stulte et superbe peccauerant, ipse eis ex innata humilitate et gratia relaxaret et nuntios regis sicilie a proposito sui itineris reuocaret.

**g282.8-282.25** <hi>quibus</hi> alexander papa more solito satis benigne respondit: "<hi>ego</hi> quidem, cui sanctitas et officium ignoscendi gloriam dereliquit, iniuriam meam ad mentem non reuoco, offensam meam pro dei amore dimitto, sed nuntios regis sicilie tamquam uiros nobiles et potentes, rogare quidem ualeo, sed inuitos detinere non potero". <hi>tandem</hi> venetis multum rogantibus et petentibus, ut ad hoc faciendum partes suas interponere dignaretur, motus papa eorum petitionibus, per roggerium de pisa subdiaconum et senescalcum suum, simul cum venetis, nuntiis regis sicilie preces affectuose porrexit, ut diuini et sui amoris intuitu indignationem compescerent, et inceptam iracundiam temperarent atque propositum suum ab incepto itinere reuocarent. <hi>quibus</hi> illi responderunt: "<hi>dominus</hi> quidem papa, sicut uir perfectus et sanctus et de sui meriti auctoritate confisus, mori non metuit et venetum dolos et insidias non pauescit. <hi>nos</hi> autem, qui adhuc imperfectiores sumus, mori nolumus, et nostro regi inferre iniuriam moriendo uitamus. veneti ingratitudinis filii et regie liberalitatis obliti, uolunt domino nostro mala pro bonis rependere et ad perturbationem pacis eius contra uoluntatem domini pape et nostram inimicum ipsius venetias introducere. dominus autem noster tante est potentie et uirtutis, quod pro his excessibus, quos contra amicitiam suam faciunt, illis sicut decet respondere curabit. <hi>sed</hi> quia nos preces domini pape pro mandato accipimus, iter nostrum usque in diem crastinum differemus. <hi>et</hi> dehinc communicato cum eo consilio, quid nobis faciendum sit, disponemus".

**g282.26-283.5** <!--tra questo paragrafo e il precedente bonetti non ha interruzione di paragrafo--> <hi>quibus</hi> auditis, veneti ad ducem suum redeuntes, ea, que a papa et nuntiis regis audierant, illi per ordinem retulerunt. <!--interruzione di paragrafo in bonetti--> <hi>altera</hi> autem die dux sano usus consilio, apud rivumaltum sub uoce preconis fecit publice declamare, ut nullus de aduentu imperatoris auderet uerbum facere, nisi cum alexander papa **<pb n="258" ed="b"/>** precepisset. <hi>cum</hi> autem ea, que apud venetias dicta et facta fuerant, ad imperatoris adhuc clojam demorantis audientiam peruenissent, sua spe et intentione frustratus, cepit de suo rigore mollescere et cardinalibus, qui ibi erant, de uerbo pacis benignus respondere. <hi>cancellarius</hi> uero et alii ecclesiastici principes, qui pacis consummationem plurimum affectabant, spiritu libertatis assumto, imperatori uiua uoce dixerunt: "<hi>bene</hi> debet imperialis maiestas recolere, quod quidam e nostris ex mandato uestro anagniam accedentes, cum alexandro papa de pace ecclesie et imperii, de pace regis sicilie et lombardorum tractatum habuimus. <hi>et</hi> ipse, utpote uir sanctus, pacis cupidus et amator, nostro consilio et hortatu campaniam deserens, venetias iam intrauit, paratus ea que de bono pacis promiserat, firmiter consumari. <hi>vos</hi> autem, ut credimus, suggestione prauorum hominum a consilio nostro vultis recedere, et a pacis proposito declinare. <hi>nos</hi> uero ex iure debiti, quo imperio tenemur adstricti, parati sumus uobis, ut domino, in temporalibus obedire et pro regalibus, que tenemus, consuetum uobis seruitium facere. <hi>sed</hi> quia nostrorum estis corporum, non animarum dominus, nolumus pro uobis animas nostras perdere et terrena celestibus anteferre. <hi>quare</hi> noscat imperialis discretio, quod nos de cetero alexandrum in catholicum papam recipimus, et ei ut patri in spiritualibus obedimus. idolum uero, quod erexistis in tuscia, nullatenus adoramus".

**g283.6-283.16** <hi>quibus</hi> auditis, imperator, operante eo, qui corda principum, sicut uult et quando uult, humiliat et inclinat, leonina feritate deposita ouinam mansuetudinem induit, et eis humiliter et benigne respondit dicens: "<hi>noscat</hi> uestra fidelitas, dilectissimi, quod non est mee uoluntatis consilium uestrum deserere, et pacis per uos tractate propositum euitare, quin potius uolumus ea, que uestro sunt ordinata consilio, firmiter obseruare. <hi>ut</hi> autem a uestris cordibus omnis super hoc dubitationis scrupulus excludatur, comiti henrico de diessa, qui est in presentiarum, precipimus, ut uobiscum et cum cardinalibus venetias ueniens, coram **<pb n="260" ed="b"/>** papa in anima mea iuret, quod ex quo venetias intrauero, in anima mea iurare faciam, quod pacem ecclesie et imperii, regis sicilie et lombardorum, sicut disposita est et tractata, firmiter obseruabo, et de ea obseruanda precepto nostro duodecim principes nostri simile iuramentum prestabunt".

**g283.17-283.20** <hi>cancellarius</hi> autem et reliqui mediatores pacis cum cardinalibus hec audientes multum leti effecti, festino gressu venetias redeuntes, ea que ab imperatore dicta et ordinata fuerant, pape per ordinem retulerunt. <hi>qui</hi> protinus per nuntios suos rectores lombardie, qui in partes trivisie secesserant, venetias reuocauit.

**g283.21-284.4** <hi>altera</hi> autem die coram papa et cardinalibus nuntiis quoque regis et lombardis et magna populi multitudine, comes henricus de diessa, sicut ei ab imperatore mandatum fuerat, in anima eius de prestando iuramento pacis obseruande iurauit. <hi>cappellanus</hi> etiam coloniensis archiepiscopi in anima principum, qui ibi aderant, simile iuramentum prestitit. <hi>hoc</hi> autem facto, ex mandato pape veneti cum sex galeis clojam iverunt, et imperatorem cum suis in galeis recipientes, eum usque ad sanctum nicolaum, qui dicitur "ad litus", sabbato in sero honorifice deduxerunt.

**g284.5-284.14** <hi>sequenti</hi> uero die dominica, octaua scilicet die stante mensis <hi>iulii</hi>, in uigiliis beati iacobi, papa cognito imperatoris aduentu, galeas ingressus cum nuntiis regis et magna lombardorum ac populi multitudine, ad ecclesiam sancti marci summo mane deuotus accessit, et hubaldum hostiensem et w[illelmum] <hi>por</hi>tuensem et malfridum penestrinum episcopos et quosdam de cardinalibus ad imperatorem transmisit. <hi>qui</hi> uenientes, ipsum et suos ab excommunicationis uinculo absoluerunt. christianus autem cancellarius procedens in publico, tactis sacrosantis euangeliis, ait: "<hi>ut</hi> omnes euidenter agnoscant, me esse nomine et opere christianum, octauianum cremensem et iohannem de struma cum suis complicibus prorsus abiuro, et alexandrum et successores eius in catholicum papam recipio". <hi>et</hi> alii prelati ecclesiarum similiter iurauerunt.

**g284.15-284.22** <hi>dux</hi> autem venetie, cognito quod imperator ab excommunicationis esset nexibus absolutus, cum patriarcha et magna cleri **<pb n="262" ed="b"/>** ac populi et nauium multitudine usque ad ecclesiam sancti nicolai illi obuiam uenit, quem in naui sua recipiens, usque ad litus sancti marci satis honorifice et pompose deduxit. <hi>imperator</hi> autem de naui descendens, simul cum duce, patriarcha et episcopis suis, et clero et populo venetie, ipsum cum uexillis et crucibus processionaliter precedente, usque ad ecclesiam sancti marci, ante cuius atrium alexander papa cum episcopis suis et cardinalibus, cum patriarcha aquileie, archiepiscopis et episcopis lombardie, ecclesiastico more ornatis, honorifice residebat, pedes accessit.

**g284.23-285.15** <hi>cumque</hi> ad papam appropiasset, tactus diuino spiritu, deum in alexandro uenerans, imperali dignitate postposita, reiecto pallio, ad pedes pape totum se extenso corpore inclinauit. <hi>quem</hi> alexander papa cum lacrymis benigne eleuans, recepit in osculo et benedixit, moxque a teotonicis "<hi>te</hi> deum laudamus" est excelsa voce cantatum. <hi>imperator</hi> autem apprehensa pape dextera, ipsum in ecclesiam introduxit, et accepta ab illo benedictione ad palatium ducis cum suis rediit. <hi>papa</hi> uero cum cardinalibus et nuntiis regis iterum galeas ingressus ad suum hospitium rediit. <hi>in</hi> uesperis autem imperator per nuntios suos papam satis affectuose rogauit, ut si ei placeret, sequenti die, in festo scilicet beati iacobi, in ecclesia sancti marci missarum solemnia celebraret; desiderabat enim ab ore eius diuina officia supplex et deuotus audire. <hi>cuius</hi> petitioni papa assensum benignus accomodans, summo mane cum cardinalibus ad sancti marci ecclesiam uenit. <hi>cuius</hi> uestiarium ingressus, cum patriarchis, archiepiscopis et episcopis et cardinalibus honorifice satis et ecclesiastice se induit, et ad celebranda diuina missarum solemnia preparauit. <hi>imperator</hi> autem, ut humilitatem, quam corde conceperat, opere demonstraret, sumto stratoris officio, pallium deposuit, manu uirgam accepit, laycos de choro expulit et pape ad altare solemniter et processionaliter uenienti uiam tamquam ostiarius preparauit. <hi>dehinc</hi> in choro cum archiepiscopis, episcopis et clericis alamannie remanens, quibus eo die cantandi iniunctum erat officium, missam domini pape deuote satis et humiliter audiebat.

**<pb n="264" ed="b"/>g285.16-285.27** <hi>cumque</hi> dicto euangelio papa ascendisset pulpitum, ut alloqueretur populum, imperator accedens propius, cepit uerba eius attentius auscultare. <hi>cuius</hi> deuotionem papa diligenter attendens, uerba, que ipse litteratorie proferebat, fecit per patriarcham aquileie in lingua teotonica euidenter exponi. <hi>finito</hi> autem sermone, et "<hi>credo</hi> in unum deum" solemniter decantato, imperator cum suis principibus ad pedes pape deuotus accessit et obtulit. <hi>finita</hi> autem missa, cum papa ad suum palatium uellet redire, imperator dexteram eius accipiens, eum usque ad portas ecclesie satis honeste deduxit. <hi>cumque</hi> equum suum album de more uellet ascendere, imperator ex alia parte accedens, strenuam eius tenuit, et postquam equum ascendit, ipsum aliquantulum stratoris more per freni lora deduxit, quem papa benedicens, ad hospitium redire permisit. <hi>ipse</hi> uero, clero et populo illum precedente, usque ad mare descendit. <hi>dehinc</hi> galeas ingressus, ad palatium suum cum gloria est et honore reuersus.

**g296.1-286.28** <hi>venientibus</hi> autem proximis kalendis <hi>augusti</hi>, imperator cum archiespicopis et episcopis et reliquis principibus suis et magna populi multitudine ad patriarche palatium, in quo papa erat hospitatus, accessit. <hi>in</hi> cuius palatii aula longa satis et spatiosa, papa in eminentiori loco positus in faldestolio suo resedit, et episcopis suis et cardinalibus hinc inde circumstantibus, imperatorem quidem in sua dextera supra episcopos et presbyteros cardinales, romoaldum uero salernitanum archiepiscopum in sinistra supra diacones cardinales residere precepit. <hi>facto</hi> itaque silentio, sic est papa alexander exorsus: "<hi>hec</hi> est, inquit, dies, fratres carissimi, quam fecit dominus; exultemus et letemur in ea, quia hic filius noster romanorum imperator illustris mortuus fuerat et reuixit, perierat et inuentus est. <hi>nam</hi> postquam cordi eius superne radius claritatis illuxit, totius falsitatis depulsa caligine, de errore ad ueritatem rediit, de tenebris ad lumen transiit, de scismate ad unitatem accessit et ad caulas matris ecclesie tamquam ouis erratica repedauit. <hi>exultet</hi> igitur fidelium uotiua religio, quia hodie pater iuniorem recepit filium, catholicum principem romanum recuperauit imperium, mater ecclesia **<pb n="266" ed="b"/>** suum euaginatum in uagina conuertit gladium, nauis piscatoris egregii, que culpis exigentibus, aduersitatum turbine pene demersa iam fuerat, nunc procellis cessantibus, ad litus solidum et uere quietis portum illesa peruenit. <hi>ecclesie</hi> sue preces pro bono pacis frequenter effusas dei filius clementer audiuit, et eam cum suo principe in pace et concordia collocauit. <hi>inde</hi> est, quod destructis aduersitatibus et erroribus uniuersis, secura iam pace fruitur, et iucunda securitate letatur. <hi>cesset</hi> igitur antiqua discordia, finem accipiat inueterata malitia, una fides, unus dominus, una sit et ecclesia. <hi>schisma</hi> in unitatem transeat et diuisio ad caritatem accedat. <hi>omnis</hi> iam ad pacem ecclesia redeat, et ad matris sue gremium filiorum numerositas gratiosa recurrat. <hi>sit</hi> deo gloria in altissimis et in terra pax hominibus bone uoluntatis. <hi>et</hi> quia nos imperatoris nostri pium animum et benignam agnoscimus uoluntatem, eum intra nostre mansuetudinis brachia tamquam karissimum filium benignius amplexamur et tam ipsum quam uxorem et eius filium in catholicos principes paterno affectu recipimus et ipsis honorem debitum impendere procuramus; deum et apostolos nostros affectuose rogantes, ut ipsos ecclesie sue seruent incolumes et per longa tempora custodiant defensores."

**g286.29-287.12** <hi>postquam</hi> papa loqui desiit, imperator, deposito pallio, de suo faldestolio surgens, cepit in lingua teotonica concionari, christiano cancellario uerba sua uulgariter exponente. <hi>ait</hi> ergo: "<hi>maiestati</hi> nostre satis gratum residet et acceptum, quod deus omnipotens, cuius manu principum corda tractantur, cuius arbitrio eorum uoluntates et consilia diriguntur, nostre conscientie puritatem attendens, ex diuersis mundi partibus uiros prouidos et discretos huic curie uoluit interesse, ut ipsi errorem nostrum et conuersionem nobis referentibus manifeste cognoscerent, dehinc ad propria redeuntes, deuotionem nostram, quam erga dei ecclesiam gerimus, publice predicarent. <hi>totus</hi> igitur mundus euidenter agnoscat, quod licet nos romani imperii dignitate et gloria fulgeamus, tamen a nobis humane conditionis proprium dignitas romana non abstulit, nec ignorantie uitium maiestas **<pb n="268" ed="b"/>** imperialis exclusit. <hi>nam</hi> suggestione prauorum hominum ignorantie fuimus tenebris inuoluti et per uiam ueritatis credentes incedere, extra iustitie semitas nos inuenimus. <hi>ecce</hi> enim dei ecclesiam, quam credebamus defendere, impugnauimus, et quam sperabamus extollere pene destruximus. <hi>occasione</hi> nostra domini nostri iesu christi tunica inconsutilis est diuisa, et quantum in nobis fuit, per ereses et schismata uiolata. <hi>decepit</hi> nos cause meritum et color negotii perturbauit, quia dum in facto ecclesie potius uirtutem potentie quam rationem iustitie uolumus exercere, constat nos in errorem merito deuenisse. <hi>iustitia</hi> enim fortitudinem respuit, equitas uiolentiam non admittit. <hi>sicque</hi> factum est, quod ille, qui humilia respicit et alta a longe agnoscit, potentiam nostram et aduerse partis humilitatem considerans, more suo potentes de sede deposuit, et humiles exaltauit. <hi>sed</hi>, quia diuina clementia nos ad correctionem nostram ad tempus errare uoluit, sed deuiare in perpetuum non permisit, uniuersa hec fidelium turba cognoscat, quod nos de cetero, errore totius falsitatis abiecto, ad ueritatem conuertimur, de schismate ad unitatem redimus et ad gremium matris nostre sacrosancte romane ecclesie gratanter accedimus, dominum alexandrum, qui est in presentiarum, et successores eius in catholicum papam recipimus et ipsi tamquam patri debitam reuerentiam exhibere proponimus. <hi>pacem</hi> nostram ecclesie, illustri regi sicilie et lombardis, sicut inter nos ordinatum est et dispositum, reddimus".

**g287.13-288.3** <hi>imperator</hi> uerba finierat. <hi>cumque</hi> in laudem eius qui aderant acclamassent, iterum facto silentio, sancta dei euangelia cum sanctorum reliquiis et cruce de ligno domini sunt producta in medium. <!--interruzione di paragrafo in bonetti--> <hi>mandante</hi> itaque imperatore, comes henricus de diessa in anima imperatoris iurauit, quod ipse pacem ecclesie et imperii, pacem regis sicilie usque ad annos quindecim et treuguas lombardorum usque ad annos sex, sicut per mediatores hinc inde **<pb n="270" ed="b"/>** tractatum et scriptum fuerat, bona fide, sine fraude et malo ingenio firmiter obseruaret, et henricum regem filium suum id ipsum iurare faceret et seruare. <hi>dehinc</hi> duodecim principes imperii, tam ecclesiastici quam seculares, tactis sacrosanctis euangeliis, modo simili iurauerunt. <hi>protinus</hi> romoaldus salernitanus archiepiscopus surgens, per eadem euangelia iurauit, quod postquam imperator nuntios suos propter hoc ad regem in siciliam miserit, rex infra duorum mensium spatium per aliquem principum suorum de obseruanda imperatori pace usque ad annos quindecim in anima sua iurare faciet, et decem principes suos iuramentum ueri simile faciet exhibere. <!--interruzione di paragrafo in bonetti--> <hi>comes</hi> etiam roggerius, sicut archiepiscopus fecerat, id ipsum manu sua iurauit. <hi>dehinc</hi> rectores lombardie, qui ibi aderant, iurauerunt, quod usque ad sex annos bona fide et sine fraude treuguas imperatori obseruarent, sicut inter eos tractatum et dispositum erat, et quod per singulas ciuitates consules et nobiles ciuitatum id ipsum iurare facerent. <hi>quo</hi> facto, illius diei curia est soluta, et tam imperator quam reliqui cum gaudio et letitia ad sua hospitia sunt reuersi.

**g288.4-288.22** <hi>interea</hi> christianus cancellarius, qui pro consumatione pacis plurimum laborauerat, nacta opportunitate temporis, cepit per imperatorem et principes suos dare studium et operam diligentem, ut papa alexander maguntinum illi archiepiscopatum auctoritate apostolica confirmaret. <hi>quod</hi> presentiens corradus, qui in maguntina ecclesia prius electus et consecratus fuerat, ad papam accedens ait: "<hi>nouit</hi> uestra sanctitas, uenerande pater, nouit uniuersa hec romana ecclesia, quod ego uestre persone intuitu, maguntinam ecclesiam, in qua canonice electus fueram, inscio imperatore, reliqui et honorem meum, parentes et patriam pro dei amore deserui et ad uos in franciam festinus accessi, exilium patrie preposui et in labores et angustias quietem meam et otium commutaui. <hi>bene</hi> potestis recolere, quantum catholice ecclesie meus aduentus contulerit et qualiter partem uestram adhuc nutantem et debilem plurimum roborauerit. <hi>vos</hi> autem **<pb n="272" ed="b"/>** uestri gratia mihi uicem congruam pro tempore rependistis, nam primo me in presbyterum cardinalem, dehinc in sabinensem episcopum, postremo in maguntinum archiepiscopum consecrastis. <hi>nunc</hi> autem, ut audio, uultis christiano cancellario, qui maguntinam ecclesiam per uiolentiam inuaserat, eandem conuerso religionis ordine confirmare. <hi>quod</hi> multum ab equitate discrepat et a ratione discordat, ut schismaticus catholico et intrusus canonice electo debeat anteponi. <hi>rogo</hi> igitur et humiliter postulo, ut postquam deus pacem ecclesie sue reddidit, mihi quoque de iure mea reddatur ecclesia, ut sicut fui socius tribulationis, ita sim particeps consolationis et gaudii".

**g288.23-288.36** <hi>cui</hi> papa satis benigne respondit: "<hi>deuotionem</hi> tuam, fili carissime, quam erga romanam ecclesiam et personam nostram habuisse dinosceris, manifeste recolimus et ardorem fidei tue publice protestamur. <hi>multum</hi> nostre parti vester aduentus contulit, multum nostra ecclesia de uestra societate profecit. <hi>et</hi> nos quidem, deo teste, pro utilitate uestra sumus ualde solliciti, et facere que uobis expediant, tenemur obnoxii. <hi>nolumus</hi> honorem uestrum minuere set augere, nolumus uobis inferre iniuriam, sed gloriam ministrare. <hi>non</hi> debet autem a uestra memoria excidisse quod sepe nobis et nuntiis et literis significastis, quod si inter ecclesiam et imperium pax non posset aliter fieri, nisi maguntino archiepiscopatu a uobis remisso, licet hoc uobis graue resideret plurimum et molestum, tamen pro bono pacis hanc iacturam equanimiter patiebamini, uolentes honorem ecclesie honori uestro et illius commodum uestris utilitatibus anteponere. <hi>et</hi> ecce imperator cum magna instantia asseuerat, quod nullatenus in pace ecclesie remanebit, si christianus cancellarius a maguntine sedis fuerit prelatione deiectus. <hi>nos</hi> autem absque uestra notitia nullum sue petitioni adhuc uoluimus dare consensum, nec, uobis ignorantibus, aliquod prebere responsum".

**g288.37-289.7** <hi>tunc</hi> corradus benignam apostolici responsionem considerans, et uoluntatem eius rationi consentaneam esse cognoscens, **<pb n="274" ed="b"/>** consultandi super hoc cum amicis suis a papa inducias petiit et accepit. <hi>habito</hi> itaque consilio, ad papam rediit et humili uoce respondit: "<hi>licet</hi>, reuerende pater, mihi iniuriosum sit pariter et molestum, ut ecclesiam meam debeam sine culpa dimittere, et locum mei regiminis, nulla offensa interueniente, mutare, tamen quia ad meum spectat officium non que mea sed que iesu christi sunt querere, nolo ut occasione mei pax inter uos et imperatorem facta remaneat et discordia sepulta resurgat. <hi>pro</hi> pace ecclesie conseruanda, pro qua christus uitam suam perdidit, libenter uolo meum honorem perdere et cum meo damno utilitati ecclesie prouidere. <hi>et</hi> idcirco ut omnis materia discensionis et scandali auferatur e medio, maguntinum archiepiscopatum in potestate uestra sponte relinquo, et me liberalitati uestre et patrocinio recommendo".

**g289.8-289.18** <hi>quo</hi> audito, papa letus effectus, habito cum imperatore consilio, prenominatum corradum, cardinalatus illi et sabinensis episcopatus dignitate seruata, in salseburgensem ecclesiam honorifice fecit eligi. <hi>nam</hi> filius regis bohemie, qui eidem ecclesie preerat, pro eo quod de simonia et quibusdam aliis criminibus coram papa fuisset accusatus, de merito sue cause diffidens, commissam sibi ecclesiam in manu pape spontanea uoluntate remisit. <hi>sicque</hi> factum est, quod alexander papa, sicut uir prouidus et discretus, pro conseruanda pace ecclesie utens dispensatione canonica, corradum quondam maguntinum archiepiscopum in salseburgensi ecclesia sublimauit. christiano autem cancellario maguntinam ecclesiam auctoritate apostolica confirmauit, et tam ei quam philippo coloniensi archiepiscopo, qui a suis suffraganeis et catholicis fuerant consecrati, recepto ab utroque iuramento obedientie, pallia de more concessit.

**g289.19-289.31** alexander autem papa prudentiam et literaturam romoaldi salernitani archiepiscopi diligenter attendens, et deuotionem quam erga romanam ecclesiam semper habuerat recolens, ad petitionem ipsius archiepiscopi, communicato fratrum suorum consilio, ipsi et successoribus eius usum et dignitatem portande **<pb n="276" ed="b"/>** crucis per ciuitatem et totam suam parrochiam apostolica auctoritate concessit, et donum, quod exinde salernitane ecclesie in perpetuum fecerat, sui priuilegii munimine roborauit. <hi>hoc</hi> etiam silentio pretereundum non est, quod schismatici, qui in diuersis ecclesiis tuscie et lombardie auctoritate imperiali intrusi fuerant, et quidam dicti cardinales, qui iohanni de struma adheserant, audito, quod imperator cum ecclesia et papa alexandro pacem fecisset, penitentia ducti, venetias festino gressu uenientes, primo schisma, quod defenderant, abiurabant, dehinc per sancta dei euangelia promittebant, quod de excessu, quem fecerant, domini pape alexandri mandato starent, et eum et successores eius in catholicum papam reciperent. <hi>et</hi> sic ab excommunicationis uinculis absoluti ad eius pedes accedebant.

**g290.1-290.32** <hi>pace</hi> igitur, ut prediximus, inter imperatorem et regem sicilie facta pariter et iurata, nuntii regis ad imperatoris palatium, ipsum ex parte regia salutaturi iuerunt. <hi>quo</hi> cognito, imperator de camera sua egressus, eos, multis adstantibus, satis honorifice et benigne suscepit. <hi>cumque</hi> romoaldus salernitanus archiepiscopus de faldestolio suo surgens, stans loqui uoluisset, imperator eum sedentem loqui precepit. <hi>facto</hi> itaque silentio, archiepiscopus sic est exorsus: "dominus noster gloriosus rex sicilie dominum imperatorem, qui est in presentiarum, sicut karissimum amicum et fratrem suum deuote pariter et affectuose salutat, et per nos magnificentie imperiali significat, quod, cum hoc anno nuntii sui ad dominum papam pro bono pacis anagniam aduenissent, scripsit dominus papa domino nostro glorioso regi, ut aliquos de latere suo ad eum mitteret, qui cum eo tractande pacis colloquio interessent. dominus autem rex deuotissimus filius eius ad petitionem illius comitem roggerium, uirum utique prouidum et discretum et de sanguine regio ortum, et me cum eo ad eius presentiam destinauit, ut in perficienda pace adiutores essemus pariter et presentes, non quod dominus noster rex pacificus cum domino imperatore aliquam credat habere discordiam. <hi>ipse</hi> enim sicut catholicus princeps et pacis filius, omnes christianos principes diligit, et quantum in eo est, cum illis pacem et concordiam habere credit. <hi>solos</hi> inimicos crucis christi crudeli odio mari et terra persequitur. <hi>inde</hi> est, quod non parcit **<pb n="278" ed="b"/>** pecunie, non indulget expensis, sed singulis annis biremes suas preparat, et cum eis armatam militiam destinat, ut hostes christiane fidei deuincat pariter et confundat et euntibus ad sepulchrum domini securum iter preparet et expediat. <hi>alii</hi> mundi principes subditos suos uehementer impugnant, et cum inimicis fidei pacem facere non formidant, de sepulchro domini, quod a sarracenis impugnatur, non multum cogitant, et eum, qui solus ipsum defendere nititur, impedire festinant; alii que sua sunt querunt, solus rex noster, que iesu christi sunt, deuotus inquirit. <hi>cum</hi> ergo ipse in dei seruitio tam sanctam et puram deuotionem habeat, uos, domine imperator, qui ecclesie dei specialis estis filius et defensor, singulari amoris priuilegio pre ceteris mundi principibus dominum regem et uenerari debetis pariter et amplecti, qui dei ecclesiam semper intendit extollere, et inimicos eius non desinit impugnare. <hi>nulla</hi> etiam inter uos et dominum regem discidii causa uel odii seminarium interuenit. <hi>do</hi>minus enim rex a magnificentia uestra se numquam offensum meminit, uel uos in aliquo offendisse cognoscit, sed certum apud eum et firmum existit, quod si imperialis maiestas cum regia magnificentia perfecte pacis uinculo fuerit counita, ecclesie dei et toto orbi magnum poterit commodum prouenire".

**g290.33-291.12** <!--tra questo paragrafo e il precedente bonetti non ha interruzione di paragrafo--> <hi>archiepiscopus</hi> uerba finierat. <hi>protinus</hi> imperator per gottifridum cancellarium suum ad eius uerba respondit, dicens: "<hi>salutes</hi> ex parte illustris regis sicilie per uos magnificentie nostre transmissas, ea qua decet reuerentia et honore suscipimus, et eidem loco et tempore opportuno rependere multiplices procuramus. <hi>quod</hi> autem tam ydoneas et elegantes personas ad pacis nostre colloquium destinauit, nostre excellentie satis gratum residet et acceptum, quia ex legatorum suorum scientia, probitate simul et facetia, delegantis domini auctoritatem perpendimus, et a nobis merito in numero summorum principum reputatur, qui talibus et tantis personis preesse dinoscitur. <hi>quod</hi> uero significastis, eum erga serenitatem nostram amicam gerere uo**<pb n="280" ed="b"/>**luntatem, hoc uerum esse rerum experientia comprobauimus. <hi>nam</hi> licet popularis opinio nos ad inuicem esse crederet inimicos, tamen inter nos haberi pacem et concordiam operis exhibitio demonstrauit, quia eum et terram eius numquam offendimus, et nos ab eo in nullo offensos ueraciter profitemur. <hi>et</hi> quia ipse pre uniuersis mundi principibus inimicos crucis christi mari et terra persequitur, et cum hostibus christiane fidei guerram semper et discordiam habere dinoscitur, nos illi, tamquam catholico principi et pacis filio, pacem nostram gratanter offerimus et eum sincere caritatis brachiis amplexamur. <hi>nam</hi> in ueritate cognoscimus quod ex hoc mutue dilectionis affectu ecclesiis dei proueniet non parua utilitas, christianis omnibus et precipue ad domini sepulchrum euntibus magna securitas, infidelibus autem terror, confusio pariter et egestas".

**g291.13-291.22** <hi>quo</hi> audito, regis nuntii imperatori de bona uoluntate, quam erga regem se habere dicebat, gratias referentes, accepta ab eo licentia, ad sua hospitia alacres sunt reuersi. <hi>ipsi</hi> autem, sicut uiri sapientes et prouidi, metuentes, ne pacis facte memoriam longeuitas temporis aboleret, dederunt studium et operam diligentem, ut forma pacis, que inter imperatorem et regem facta fuerat, imperiali iussione redigeretur in scripturis, ut eam de cetero non posset temporis uetustas destruere, quam imperialis priuilegii scriptura seruaret. <hi>ad</hi> petitionem igitur eorum pacis inter imperatorem et regem inite scriptum est priuilegium sigilli aurei impressione munitum. <hi>ut</hi> autem prenominati priuilegi notitiam semper habere possit secutura posteritas, eiusdem priuilegii exemplar huic nostro operi dignum duximus annotare:

**g291.23-292.15** "<hi>in</hi> nomine patris et filii et spiritus sancti. <hi>amen</hi>. <hi>nos</hi> fredericus dei gratia romanorum imperator et semper augustus, et heinricus rex filius noster, interuentu uenerabilis patris nostri alexandri dei gratia summi pontificis et fratrum suorum cardinalium, pro parte nostra et heredum nostrorum paciscimur uo**<pb n="282" ed="b"/>**biscum, domine w[illelm]e, eadem gratia illustris rex sicilie, quod amodo usque ad quindecim annos obseruabimus uobis et heredibus uestris et uniuerso regno uestro et toti terre dominationis uestre ueram et firman<!--sic--> pacem. <hi>et</hi> quod per nos uel per quoslibet alios, mari uel terra, uos predictum illustrem regem et heredes uestros aut regnum uestrum et terram dominationis uestre, sicut prescriptum et determinatum est, usque ad quindecim annos non inuademus nec inuadere faciemus, nec uobis aut regno uestro et iam dicte terre dominationis uestre guerram aliquo modo faciemus. <hi>et</hi> ut hec omnia suprascripta firmiter et illibata a nobis supradicto frederico dei gratia romanorum imperatore et semper augusto et heinrico filio nostro rege et heredibus nostris tam uobis supradicto illustri regi w[illelm]o, quam heredibus uestris et regno uestro et toti terre dominationis uestre attendantur et obseruentur, nos predictus imperator bona fide, sine fraude et malo ingenio, in presentia beatissimi patris nostri pape alexandri et cardinalium et legatorum uestrorum, romoaldi uenerabilis salernitani archiepiscopi et roggerii egregii comitis andrie, et principum ac fidelium nostrorum a comite henrico de diessa in anima nostra supra sancta dei euangelia et sanctorum reliquias iurari fecimus, et henricum filium nostrum per interpositam dignam personam in anima sua id ipsum iurare faciemus usque ad medium futurum <hi>septembrem</hi> indictionis undecime. <hi>et</hi> principes nostros idem iurare fecimus, uidelicet christianum maguntinum archiepiscopum, arnoldum treuerensem archiepiscopum, corradum guormaciensem electum, godefridum imperialis aule cancellarium, guorwinum protonotarium, markyonem theodericum de lusiz, florentium comitem holandie, comitem dedonem de groyx, comitem henricum de <hi>diessa</hi>, comitem roupertum de durna. <hi>ad</hi> huius autem pacti, promissionis et iuramenti nostri et heinrici regis filii nostri et principum nostrorum memoriam et inuiolabile firmamentum presens priuilegium nostrum per manus wortwini protonotarii nostri scribi fecimus, et imperiali sigillo nostro aureo sigillatum et predictorum principum iuramento communitum uobis suprascripto illustri regi w[illelm]o fecimus assignari. <hi>anno</hi> dominice incarnationis m[illesim]o c[entesim]o septuagesimo septimo, mense <hi>augusti</hi>, decima indictione". **<pb n="284" ed="b"/>**

**g292.16-293.4** <hi>postquam</hi> uero imperator prescriptum priuilegium nuntiis regis tradidit, et quod missurus esset christianum cancellarium in siciliam pro recipiendis iuramentis ueri similibus repromisit, prenominati nuntii non contenti imperiali priuilegio, ad maiorem certitudinem pacis inite robur et firmamentum, aliud priuilegium a papa et cardinalibus romano fecerunt more conscribi, in quo imperiale declaratum est priuilegium et auctoritate sedis apostolice roboratum. <hi>quo</hi> facto huguiczonem cardinalem ex mandato pape et imperatoris cum imperialibus litteris et cum notario salernitani archiepiscopi et cappellano comitis roggerii ad castellum gayve, ubi imperatrix cum heinrico rege filio suo morabatur, aduenit. <hi>presentibus</hi> itaque imperatrice, rege heinrico filio eius, cardinali, markyone de monteferrato et quibusdam de rectoribus lombardie et notario archiepiscopi et cappellano comitis et multis aliis uiris probis et idoneis, <hi>verdensis</hi> episcopus stola collo imposita, ex mandato imperatoris et regis heinrici, in anima eius supra sancta dei euangelia et reliquias iurauit, quod ipse rex heinricus pacem ecclesie et imperii, sicut a patre suo iurata fuerat, et pacem regis sicilie usque ad annos quindecim, et treuguas lombardorum usque ad sex annos, bona fide, sine fraude et malo ingenio firmiter obseruaret.

**g293.5-293.20** <hi>aduenientibus</hi> autem uigiliis <hi>assumptionis</hi> beate virginis, que eo tempore in die dominico aduenerunt, alexander papa cum episcopis suis et cardinalibus, cum patriarchis, archiepiscopis, episcopis et abbatibus alamannie, lombardie et tuscie, cum imperatore et duce venetie, cum nuntiis regis sicilie et magna populi multitudine in ecclesia beati marci conueniens, solempne ibidem concilium celebrauit. <hi>dictis</hi> itaque orationibus et letaniis et aliis, que de more in concilio sunt dicenda, et longo sermone de pace habito, alexander papa candelas accensas imperatori et clericis et laycis, qui ibi aderant, dari precepit. <hi>et</hi> ipse excommunicationis formam hoc modo proposuit: <!--interruzione di paragrafo in bonetti--> "<hi>nos</hi> ex parte dei omnipotentis et beate marie semper uirginis et beatorum apostolorum petri et pauli et omnium sancto**<pb n="286" ed="b"/>**rum excommunicamus et a gremio matris ecclesie separamus omnes personas tam ecclesiasticas quam seculares, quecumque pacem, que inter ecclesiam et imperium modo facta est, et pacem regis sicilie usque ad annos quindecim, et treuguas lombardorum usque ad annos sex, aliquo modo disturbare uel impedire presumpserint. <hi>et</hi> sicut he candele extinguuntur, sic eorum anime eterne uisionis lumine et claritate priuentur". <!--interruzione di paragrafo in bonetti--> <hi>cumque</hi> candele proiecte essent de manibus et extincte, imperator alta uoce cum aliis: "<hi>fiat</hi>, fiat" pariter acclamauit. <hi>sicque</hi> concilium celebratum est et solutum.

**g293.21-293.38** <hi>eo</hi> autem die nuntii regis sicilie, accepta a papa et imperatore licentia, cum galeis suis ad monasterium sancti nicolay qui "ad litus" dicitur, peruenerunt. <hi>celebrato</hi> ibidem festo virginis, altero die adriaticum mare intrantes, aura flante secunda, nono die stante mensis <hi>augusti</hi>, sani et incolumes cum omnibus suis barolum descenderunt. <hi>archiepiscopus</hi> itaque et comes roggerius, communicato consilio, nuntium suum cum litteris in siciliam direxerunt, modum et ordinem geste pacis regi plenarie significantes. <hi>et</hi> hoc facto, comes andriam rediit, archiepiscopus autem salernum uenit. <hi>rex</hi> uero ex tenore litterarum pacem factam et iuratam esse cognoscens, letatus est ualde et per litteras suas archiepiscopo et comiti dedit in mandatis, ut ad eum festino gressu in siciliam properarent. <hi>sicque</hi> factum est, quod archiepiscopus et comes sexto die intrante mensis nouembris panormum ingressi, a dominis et familiaribus curie et reliquis magnatibus honorifice sunt suscepit. <hi>altera</hi> uero die coram magnificentia regia uenientes, ei a principio usque ad finem totius negotii modum et seriem plenissime retulerunt, et priuilegium pape alexandri et imperatoris de pace factum et roboratum eidem, suis familiaribus presentibus, assignarunt. <hi>rex</hi> igitur ex tenore priuilegiorum preter spem et opinionem suam pacem ad honorem suum et commodum factam esse considerans, archiepiscopi et comitis super hoc fidem et prudentiam plurimum commendauit, dans illis in mandatis, ut imperatoris nuntios, qui in si<pb n="288" ed="b"/>ciliam erant uenturi pro recipiendis iuramentis, equanimiter expectarent.

**g293.39-294.2** <hi>hec</hi> autem omnia, que prediximus, ita gesta fuisse, nulli dubitationis uel incredulitatis scrupulum moueant, quia romoaldus secundus salernitanus archiepiscopus, qui uidit et interfuit, scripsit hec; et sciatis, quia uerum est testimonium eius.

**g294.3-294.14** <hi>interea</hi> dum imperator per totum mensem <hi>augusti</hi> et aliquam partem <hi>septembris</hi> esset venetiis demoratus, accepta a papa licentia, tertio decimo die eiusdem mensis a venetiis recedens rauennam uenit, per uallem spolitinam in tusciam descensurus. dominus autem papa omnibus, que in partibus illis facienda erant, rite dispositis, in mense octubri cum quibusdam cardinalibus a venetiis mouens, cum quatuor galeis venetum secundo die stante eiusdem mensis sipontum applicuit, et inde per troiam et beneuentum anagniam festinus aduenit; quidam uero de cardinalibus eum per terram sunt prosecuti. <hi>magister</hi> autem rajnerius cardinalis et grecus subdiaconus cum christiano cancellario in romaniam descenderunt pro restauratione regalium, que imperator inuaserat, recipienda. <hi>dum</hi> autem papa a siponto anagniam ueniret, ecclesie peccatis exigentibus, hugo de bononia cardinalis beneuenti est mortuus, w[illelmus] de papia portuensis episcopus apud auersam obiit, malfridus penestrinus episcopus apud anagniam diem clausit extremum.

**g294.15-194.17** <hi>anno</hi> dominice incarnationis *m*. *c*. septuagesimo octavo, quinta die intrante mensis <hi>martii</hi>, luna passa est eclisin in signo uirginis et incepit a fine prime hore et durauit usque ad principium quarte et obscurata est tota minus quarta.

**g194.18-295.5** <hi>comes</hi> autem roggerius de andria iuxta mandatum regium usque in carnis leuamen panormum imperatoris nuntios expectauit. <hi>quibus</hi> moram facientibus, accepta a rege licentia, in apuliam rediit. salernitanus archiepiscopus, precipiente rege, usque in mediam quadragesimam panormi est demoratus. <hi>cumque</hi> imperatoris nuntii iter suum differrent, simili modo impetrata licentia ad ecclesiam suam feliciter est reuersus. <!--interruzione di paragrafo in bonetti--> <hi>papa</hi> uero alexander aliquantis diebus apud anagniam demoratus, inuitantibus eum romanis, cum summo honore et gloria in festo beati gregorii urbem feliciter est ingressus, in qua iuxta **<pb n="290" ed="b"/>** morem romanorum pontificum in diuersis ecclesiis, secundum stadia ab antiquo disposita, processionaliter et pompose procedens, missarum officia solempniter celebrauit. <!--interruzione di paragrafo in bonetti--> <hi>imperator</hi> uero a rauenna usque in uallem spolitinam descendens, per tusciam et ianuam usque in lombardiam rediit, maguntino archiepiscopo circa partes urbis ad pape alexandri obsequium derelicto. <hi>cum</hi> autem prenominatus imperator in partibus taurini in estate aliquanto fuisset tempore demoratus et cum lombardis pacem pro velle suo componere non potuisset, cum suis in alamanniam rediit.

**g295.6-295.19** iohannes uero de struma, qui a suis callistus appellatus est, alexandrum papam cum imperatore audiens concordatum, timore correptus, bitervum deserens, prefecti consilio et auxilio albanum montem intrauit. <hi>quem</hi> iohannes eiusdem castri dominus satis honeste recepit, credens se pro eo ab alexandro papa pecuniam non modicam recepturum. <hi>quo</hi> cognito, maguntinus archiepiscopus idem castrum obsedit, uineas eius incidit et segetes deuastauit, et militum ac peditum circa ipsum custodia derelicta, bitervum adiit, et populum eiusdem ciuitatis in manu sua pro parte alexandri pape recepit. <hi>nobiles</hi> uero eiusdem urbis, diuisi a populo, noluerunt pape subire dominium; sed adherentes corrado filio markyonis de monteferrato, diebus singulis maguntinum archiepiscopum et populum impugnabant. <hi>cumque</hi> eis resistere non ualerent, prefecti consilio romani populi et senatorum auxilium postularunt. romani uero more suo fidem apostolicis non seruantes, alexandro papa dissuadente pariter et uetante, congregata militum et peditum multitudine bitervum perrexerunt, ut eiusdem ciuitatis nobiles uiriliter adiuvarent, maguntinum archiepiscopum et bitervenses pro uiribus impugnarent.

**g295.20-295.26** alexander autem papa, hoc cognito, sicut uir religiosus et sanctus, metuens ne si romani cum cancellario et bitervensibus confligerent, multa inde homicidia prouenirent, missis cardinalibus suis, mandauit cancellario et bitervensibus, ut intra bitervi menia se continerent et nullam romanis pugnandi copiam preberent. romani autem uenientes, nemine resistente, biterven<pb n="292" ed="b"/>sium segetes uastauerunt, oliuas et uineas inciderunt, et sic infectis negotiis romam reuersi sunt. <hi>prefectus</hi> uero ad pedes alexandri pape accedens, confirmata sibi prefectura, eius homo deuenit.

**g295.27-295.34** <hi>cum</hi> autem papa alexander rome pene usque ad medietatem <hi>augusti</hi> demoratus fuisset, calorem aeris et distemperantiam metuens, urbem cum suis cardinalibus egressus, tusculanum uenit. <hi>considerans</hi> uero quod occasione scismatis, quod, peccatis exigentibus, decem et nouem annis perdurauerat, multa mala in dei ecclesia prouenissent, que correctione canonica indigerent, habito fratrum suorum consilio, orientis et occidentis et totius italie episcopos conuocauit, mandans eis per nuntios et litteras et apostolica auctoritate precipiens, ut in prima dominica quadragesime, in qua cantatur "<hi>ecce</hi> nunc tempus acceptabile" omnes ad eum pro celebrando uniuersali concilio conuenirent.

**g295.35-296.26** <hi>imperator</hi> uero fredericus, sicut cum romoaldo salernitano archiepiscopo et roggerio comite andrie apud uenetias condixerat, nuntios suos, hugolinum scilicet boni comitis et rodegarium magistrum camerarium suum pro recipiendis iuramentis de confirmanda pace ad regem w[illelmum] in siciliam misit. <hi>quos</hi> rex, sicut decuit, honorifice et honeste suscepit, et eis presentibus, comitem roggerium de auellino in anima sua iurare fecit, quod ipse et totum regnum eius imperatori frederico et uniuerso eius imperio ueram et firmam pacem usque ad annos quindecim obseruaret, et undecim de principibus suis id ipsum iurare fecit, et priuilegium de confirmatione pacis iussit conscribi et bulla aurea insignitum eisdem fecit nuntiis assignari. <hi>qui</hi>, accepta a rege licentia, reuersi sunt, quodam regis armigero eos, ut moris est, usque ad fines regni deducente. <!--interruzione di paragrafo in bonetti--> <hi>cumque</hi> ad castrum quoddam, quod lacusniger dicitur, peruenissent, inter rusticos eiusdem castri et regis armigerum rixa exorta est. <hi>cumque</hi> regis armiger rusticos metuens, ad nuntiorum hospitium se contulisset, rustici, utpote superbi et temerarii, domum in qua erant nuntii, cum lapidibus sunt aggressi, et eos male et inhoneste tractantes, scrinium hugolini boni comitis fregerunt, et ex eo coppam unam argenteam et priuilegium, quod rex imperatori fecerat, asportarunt. <hi>nuntii</hi> uero, recepta **<pb n="294" ed="b"/>** hac iniuria, indignati salernum uenerunt, et gualterio ammirato et archiepiscopo totius geste rei seriem exposuerunt. <hi>quod</hi> cum ad regis w[illelm]i notitiam peruenisset, indignatus plurimum et turbatus, dauid hostiarium suum cum litteris suis ad iustitiarios regionis illius transmisit, precipiens eis, ut huius mali factores et complices diligenter inquirerent, et inuentos cruce suspenderent. <hi>cuius</hi> preceptum statim est executioni mandatum; nam uenientes iustitiarii cum hostiario regis, quoscumque potuerunt de malefactoribus inuenire ceperunt, et iuxta mandatum regium quosdam ex eis apud barolum, quosdam apud troiam, unum salerni, alium capue, et duos apud sanctum germanum suspendi fecerunt, ut uniuersus mundus euidenter agnosceret, quod rex w[illemus] iustitie et equitatis amator, si qua maleficia in regno suo fiunt, non uult silentio et impunita transire. <hi>precepit</hi> etiam rex aliud priuilegium de confirmanda pace scribi, et bulla sua aurea insignitum per tancredum notarium ad imperatorem usque transmisit.

**g296.27-297.2** <hi>eodem</hi> tempore mense <hi>madii</hi>, undecima indictione, rustici de faiano, sicut proditores et periuri, consentientibus, ut dicitur, quibusdam monachis, qui ibidem erant, matheum abbatem sancti benedicti de salerno cum gladiis et fustibus et lanceis inuaserunt, et eum percussum in uentre et gutture crudeliter occiderunt. <hi>quo</hi> cognito, rex w[illelmus] <hi>luce</hi> guarne et florio de cammarota iustitiariis precipiendo mandauit, ut huius sceleris auctores cum summo studio et cautela inquirerent et inuentos carceri manciparent. <hi>qui</hi> adhibita diligentia competenti, quosdam de rusticis, qui neci abbatis interfuerunt, et petrum priorem sancti benedicti et amatum priorem faiani et quosdam alios de monachis comprehenderunt; asserebant enim rustici qui capti fuerant, consilio et machinatione predictorum monachorum, abbatem fuisse occisum. 297.297.18 <hi>anno</hi> dominice incarnationis *mclxxviii* mense <hi>augusti</hi>, undecima indictione, quarto die stante eiusdem mensis, uidelicet in festo decollationis beati iohannis baptiste; iohannes de struma, qui et a suis callixtus appellatus est, reatum suum agnoscens, montem albanum deseruit et apud tusculanum ad pedes pape alexandri cum quibusdam de suis clericis humilis et deuotus accessit. <hi>in</hi> conspectu cardinalium et multorum se peccasse **<pb n="296" ed="b"/>** publice confessus est dicens: "domine uenerande pater, peccatum meum manifeste confiteor, et me auctoritate imperiali contra deum et sanctam ecclesiam et uos egisse cognosco. <hi>sed</hi> nunc reuersus ad cor, delictum meum recolo et ueniam a uestra pietate deposco, omnem heresim et schisma abiuro, et uos in dominum et uniuersalem patrem totius ecclesie deuote recipio". <hi>quem</hi> alexander papa, ut erat pius et humilis, non obiurgauit et reprehendit, sed secundum sibi innatam mansuetudinem benigne recepit, dicens: "frater, gaudium est angelis dei super uno peccatore penitentiam agente. <hi>quod</hi> suggestione diabolica unitatem ecclesie scindere uoluisti, multum doluimus, et quod inspirante domino ad eius unitatem redire uoluisti, plurimum congaudemus. romana ecclesia, que iuxta iesu christi magisterium inimicos diligere consueuit, te hodie penitentem in filium recipit et pro malis bona tibi retribuere procurabit". <hi>de</hi> cetero alexander papa eum et in curia et in mensa sua honorifice habuit.

**g297.19-297.21** <!--tra questo paragrafo e il precedente bonetti non ha interruzione di paragrafo--> <hi>secundo</hi> autem die stante eiusdem mensis, luna in signo uirginis post mediam noctem passa est eclypsim, et pene in tertia parte sui obscurata est. <hi>tertio</hi> decimo uero die intrantis mensis <hi>septembris</hi>, indictione *xii*, sol in signo uirginis circa horam...

**<pb n="298" ed="b"/>v-b298a** de pace veneta relatio

**v-b298b** <hi>edente</hi> wilhelmo arndt (ex codice musei britannici, kings 6. c *ii*) <note><hi>nota</hi> di bonetti: "<hi>la</hi> relazione, contenuta in un codice del *xii* secolo, scritto a venezia, non è di romualdo, ma di un autore contemporaneo ai fatti e ben informato".</note>

**v-b298c** rollandus sancte romane ecclesie olim cancellarius a summo pontifice ad alamaniam in legationem missus ibique odium frederici tunc comitis nobilissimi per increpationem quandam ab eo inreverenter sibi publice illatam graviter incurrit. <hi>ubi</hi> post discessum imperatoris qui tunc temporis imperabat ab omnibus electus est fredericus atque propter morum honestatem ac eam quam maxime in armis gerebat animi probitatem imperator constitutus. <hi>post</hi> non multum vero temporis decedente papa romano, rollandus qui et alexander summum sacerdotium suscepit. <hi>quod</hi> audiens imperator, ultra modum indignatus est eique obedientiam seu subiectionis reverentiam exhibere recusavit. <hi>insuper</hi> multis discordie causis, que hic propter earum prolixitatem enarrari non poterunt, existentibus, papam, cardinales ac inferioris ordinis ministros sibi instituit ac deinceps a papa alexandro penitus discessit. <hi>sicque</hi> octodecim annis unitas ecclesie per partes discussa fluctuabat.

**v-b298d** <hi>sed</hi> pius dominus ecclesiam suam misericorditer respiciens imperatorem multis tribulationibus flagellavit. <hi>nam</hi> pene tota italia propter quasdam importunas et antea inauditas quas exigebat consuetudines ab illo discessit. <hi>ille</hi> vero maxima indignatione commotus undique terram devastabat, tandem vero mediolanum cum exercitu magno veniens civitatem obsedit. <hi>obses</hi>si vero viriliter de civitate exierunt, stragem non modicam de hostibus facientes, ipsum imperatorem cum exercitu suo bis in fugam converterunt. <hi>totiens</hi> vero apud alexandriam, civitatulam quandam novam, confusus atque cum suis cum maximo dedecore devictus est. <hi>cancellarius</hi> autem in armis strenuus, domnus scilicet christianus mogontensis archiepiscopus, alium exercitum per italiam conducens, infirmiora terrae funditus devastans, **<pb n="300" ed="b"/>** civitates multas obsedit ac debellavit, seque in omnibus prudenter ac viriliter agebat.

**v-b300a** <hi>cum</hi> ergo videret imperator imperium suum contra se pene ex omni parte commotum, multaque adversa sibi crebrius contigisse, tandem in se reversus, divinam intellexit adesse ultionem. <hi>mox</hi> de pace et unitate sancte ecclesie, quam ipse temere turbaverat cum suis, tractare cepit, legatosque de pace reformanda ad domnum papam direxit. <hi>papa</hi> vero gaudens et christum regem pacificum magnificans, legatos apud anagniam benignissime suscepit. <hi>causis</hi> igitur diu tractatis, suos cum scriptis apostolicis pacem et concordiam continentibus ad imperatorem remisit, filium illum peregre profectum sed iam in se deo inspirante reversum nominavit. <hi>remittuntur</hi> item nuntii ab imperatore plures prioribus, domnumque papam apud ferariam civitatem nobilissimam in finibus italie super flumen magnum nomine padum sitam invenerunt. <hi>ibique</hi> sic provisum atque decretum est, ut in aliquem locum vel civitatem sibi invicem occurrant, ubi fortitudo et potestas civitatis concordiam inter se suosque illibatam conservet et ne discordia vel seditio inter eos oriatur velint nolint provideat.

**v-b300b** <hi>hac</hi> igitur de causa papa venetiam, quae soli deo subiacet, cum suis veniens, in secretario suo bis in die tractavit, ibique cum principibus imperatoris contrahitur pax decentius firmius quam reformari posset.

**v-b300c** <hi>hii</hi> erant summi in negotio imperatoris et principes dicebantur. <hi>domnus</hi> christianus mogontensis archiepiscopus, etate iuvenis, statura mediocris, facie decorus. <hi>secundus</hi> post illum erat archiepiscopus coloniensis, scilicet etate iuvenis, statura magnus, eleganti forma spetiosus. <hi>tertius</hi> fuit archiepiscopus macdeburgensis, vir bonus mitis et modestus, sed prioribus etate provectior. <hi>aderant</hi> et nuntii regis siculi, archiepiscopus scili**<pb n="302" ed="b"/>**cet salernie et comes quidam nobilissimus nomine rogerius.

**v-b302a** <hi>imperator</hi> vero nondum venetias venerat, sed erat in civitate proxima nomine clogia, ibique omnia que in die tractata sero sunt ei nuntiata. <hi>tandem</hi> capitulis formatis atque compositis et in rotula magna conscriptis, feria sexta, quarta scilicet die ante festivitatem sancti iacobi apostoli, pax est publice denuntiata. <hi>nunc</hi> mox papa de secretario suo in consistorium processit, ibique iuramenta tactis sacrosanctis euangeliis a primoribus imperatoris audiente omni populo suscepit.

**v-b302b** <hi>modus</hi> sacramenti hic erat: <hi>ego</hi> n. qui sum princeps imperii romani, iuro in anima ipsius imperatoris quod, quando venetias venerit, faciet iurare in anima propria pacem perpetuam sancte ecclesie, treviam regis siculi in 15 annos et treviam lumbardorum in 6 annos, atque omnia capitula que in hac scedula continentur.

**v-b302c** <hi>his</hi> ita se habentibus, in crastinum, scilicet sabbato, misit papa quatuor cardinales cum duce et primoribus civitatis ad imperatorem; statimque eodem die cum illo redeuntes applicuerunt ad abbatiam sancti nicholai prope civitatem in mari sitam, ubi etiam ab ipsis cardinalibus a sententia excommunicationis summo mane dominica cum suis absolutus est imperator. <hi>ubi</hi> ministri domni pape diliculo ad ecclesiam sancti marci euangeliste properantes, clauseruntque medias valvas in magna porticu, scilicet in fronte ecclesie, et in eodem loco ligna magna, tabulas abiegnas scalasque comportantes thronum magnum ac sublimem composuerunt. <hi>erecta</hi> sunt etiam duo ligna magna abiegna mire altitudinis ex utraque parte litoris, in quibus vexilla sancti marci mirabili opere contexta et longitudine sua terram tangentia dependebant; litus autem maris, quod dicitur marmoreum, prope ecclesiam erat, scilicet ad iactum lapidis.

**v-b302d** <hi>ubi</hi> ante horam diei primam adveniens papa, auditaque ibi missa, mox gradum throni celsiorem ascendit, illicque adventum **<pb n="304" ed="b"/>** imperatoris expectaturus cum patriarchis, cardinalibus, archiepiscopis, episcopis aliisque innumerabilibus resedit, a dextris autem eius sedit patriarcha venetie, a sinistris vero patriarcha aquileie.

**v-b304a** <hi>facta</hi> est ibi contentio inter archiepiscopum mediolanensem et ravenensem, quis eorum videretur esse maior, uterque se tertius a papa atque ad dextram sedere nitebatur. <hi>papa</hi> vero liti finem imponere volens, a superiori gradu in quo sedebat subito surrexit, gradatim descendit et sese in inferiori recepit. <hi>sicque</hi> factum est, ut neuter tertius, neuter vero ad dextram sedere potuisset.

**v-b304b** <hi>tandem</hi> circa horam diei tertiam adest galea ducis, in qua erat imperator cum duce et cardinalibus qui ad eum pridie missi erant. <hi>ordinata</hi> autem processione mox a septem archiepiscopis et canonicis ecclesie usque ad pedes domni pape deducitur. <hi>quo</hi> cum pervenisset, pallium rubeum quo erat indutus deposuit, seseque in terram prostravit et primum pedes deinde genua illius deosculatus est. <hi>mox</hi> igitur papa parumper assurgens ac utraque manu caput imperatoris amplectens ac deosculans, ad dexteram suam consedere precepit ac demum sic ait: "<hi>bene</hi> venisti, fili ecclesie"; statimque apprehensa manu illius duxit in ecclesiam, imposuit etiam hymnum <title>te deum</title> laudamus cum pulsione signorum. <hi>his</hi> ita peractis simul per porticum ambo exierunt. <hi>deinde</hi> papa equum ascendit, imperator vero streviam illius tenuit ac deinde in palatium ducis sese recepit. <hi>hec</hi> omnia die dominica, scilicet in vigilia sancti iacobi, ita peracta sunt.

**v-b304c** <hi>eadem</hi> itaque die misit domnus papa imperatori vasa plurima aurea et argentea diversis ciborum generibus referta. <hi>misit</hi> etiam vitulum saginatum, hec ei verba mandando: "<hi>epulari</hi> et gaudere oportet, quia filius meus mortuus est et resurrexit, perierat et inventus est".

**v-b304d** <hi>in</hi> crastinum autem, scilicet in die sancti iacobi, circa horam diei primam, domnus papa iterum ad ecclesiam sancti marci properavit; imperator vero de palatio ducis, quod iuxta atrium ecclesie erat, advenit. <hi>post</hi> cuius adventum inchoata est missa **<pb n="306" ed="b"/>** quam et papa celebravit. <hi>lecto</hi> autem euangelio, mox pulpitum ascendit, ibique sermonem ad populum facit, quo facto ascendit ad eum imperator cum patriarca aquileie, a quo etiam pax est ibi publice denuntiata. <hi>missa</hi> autem celebrata, unusquisque cum gaudio ad hospitia remeavit.

**v-b306a** <hi>his</hi> ergo ita peractis, remansit imperator in civitate per duos menses cum maxima letitia, intrans et exiens ac cum domno papa publice et privatim per interpretes familiariter loquens.

**v-b306b** <hi>tactis</hi> igitur sacrosanctis euangeliis, facta sunt sacramenta eo modo quo superius descripsimus, sicque omnibus pacifice confirmatis, cum magna exultatione a civitate recesserunt.